
AVERTISSEMENT : 


J'ai brossé le tableau de la vie du «fondaire» avant 
la loi des huit heures. Véritables titans qui œuvraient 
dans un décor d’enfer. Héros du travail aimant, mal- 
gré tout, leur dur métier qui demandait une grande 
compétence et une endurance à toute épreuve. 

Ce temps-là est passé heureusement, La technique 
moderne et la réduction des heures de travail ont 
adouci et rendu plus humaine la vie des ouvriers 
« du feu ». 


A mon père bien-aimé et à tous ceux qui 
collaborèrent avec lui, mon souvenir indéfectible 
et toute ma sympathie. 

D. N. 


Fondaire 


Li ciél s'alume, 

Au gnâût, dizeûs l'Sambriye. 

— Gn'à-t-Ÿ in feu, par là, ou bé dèl cabouch'rîiye! 
Non, non! C” qui vos vèyèz qui lume, 

C’est l'nwâr fourgna, 

L'brüleü d’ochas. 


Arvwèr mes p'tits, salut m'voyante 
… L'solé pète sètche disus l'pavè...... 


… On ôt djèmi l'machine chouflante, 

L'pont roûlant monte li bène, en groûlant, d'zeüs 
Les tchaurs ride-nut, [les twèts. 
C’è-st’in disdà, 

Li grapin agne didins les mines 

Et l’fôr à coke implit l’berline; 

Come s? n'aveut né mougni s’s6, 

Li fourgna r'clame co dou tcherbon 


… On crîye à l'potche! . 

.. Apisèz vo pince, vo martia; 

Faut trawer au stoupa. 

Mètèz vo masg’ et vos lunètes, 

Vo cindré d’amiyante, pou catchi vos tchausètes. 
Tapèz! Piquèz sins pus taurdji; 

L'aciriye ni pout s’astaurdi. 

pae ara Là l’fonte qu'aprotche!... 

Ele coure à flot didins l'royon 

Come dè l'ôr. Maugré qu'i fait tchôd, 

Faut d'mèrér là en guignant l'trau d'coulêye. 

— Vos vos skeujèz souvint! Pouquwè? — Ah! Les 
Spite-nut come des bales di he [salêyes 
M'tèz vos maniques 

Et vo tchapia. 

Vo culote faude! ’tincion èle va brûler vo pia. 


Dimègne qui vét, c’est l’yrande dicause, 
L’'djonnèse rit d'djà, tout l'monde è cause!...... 


Vos n's'rèz né là; 

Piède in djoü, iï n'manqu'reut pus qu'ça! 

C’est l'dimègne di vos vint-quatr' eüres! 

Pour vous, gn'a pon d'dicause, gn'a pon di p'titès 
D'armonika, [eûres, 
D'valse ou d’polka, 

Pon d’bèlès fiyes; 

P faut dèl fonte à l'aciriye. 

Piquèz, piquèz! Gn'à l'trau qui s’bouche! 
Ritoûrnèz vo chique è vo bouche... 

re Li potche s'implit … 

244 à 20 Nes Laiti! ... 

Rabachèz vo masg’, vos lunètes, m'tèz vos manotes, 
Et d'in sètche côp, èfoncèz bé, dins l'trau, l'carote... 
tr L'tère ï tron frèche! … 

re Les salêyes vole-nut come des flèches! 


Li fi da Djan, lindi, a fait bate li tamboñr; 
A l’Pint-couse, s’anêye-ci, i? Sra Tamboür-Majoûr! ... 


Gwa pon d'roûl’mint 

Pour vous, qui l'cé dou vint 

Ulant dins les tûyêres 

Ou bé, l’cé dou gros trin, rola, à l'aminwêre. 

Pour vous, gn'à pon d'dèchârge, ni d’blanke femère 
Gn'à qu’ dou gâz, qui vos fait rokiyi [qui sôle; 
Et dèl pousère, toute fine, qui coûre come dè l’ôle, 
Qui vos fwase à tousi. 


a SES à LATI A 


Disus l’place dou Pairon, 
On va lachi l'balon!... 


Waitez lauvau, 

Diléz l'tablau!... 

L'prèsion des gâz fait montér l'baromète!... 

Fe Li Laiti est fwûrt blanc!  L’fourgna et co 
RA Faut fé statér di kerdji à l'coupète [pindu!... 
Et rastrinde les toûrs à l'chouflante ... Ah! Qué 
Sons En è: Là l'fourgna qu'rafreudi [disdů!... 
Et prèsion monte toudi!... 


PRE On va fé les maneñves, 

Vos è n? n'avèz les preûves... 

VA =Y Oyéz, rola, l'âlau? ... 

ne L'manomète ma’que zérô! … 

Ae In choc! … Tout qui triyane! ... 
Avez vèyu!.. Au stouna gwa yeü 'n flame! 


Tchausèz rad'mint vos gros chabots, 

Faura r'fé in tchabot. 

Vo tch'mîje est tène, 

C’est d'trop su vo coyène. 

Tapèz, à l’pince et à grands côps martia, 
Fièz volér des gros sclats... 


Vo gamin è-st’ à l’opitäl, 
- Stindu su l'tâbe di vère, tout pâle... 


I wvaira né, d’ses oüy's à mitan èdwârmus, 
Divant s’visâdie, li cé di s’pére vènu. 
Pour vous, gwà pon di r'lache; 
Faut fé couru l’laiti dins l’batje. 
Boutèz, boutèz, pou plu payi l'opèràcion 
. Ca, dins vo boûse, gn'à pon d’akcion. 
Ratchèz vo chique, li sanquèneûwe; 
Pou vos rapwéri, buvèz d'l'eüwe. 
Vo goyî sètje rôguîye, come li cé d’ène côrète; 
Vos n’èstèz qu'in soûrdant dèl tièse djusqu'aus 
[tchausètes. 
Ah! si l’saya pleut vnu v'zapwârter dou coco! 
Non, non, flachèz, atchèz, piquèz co. 
Vo linwe est rèche; 
Li suweü ride, goute à goute, di vo front 
Et va ramouyi l’sauvlon, 
Qui l’poûsère kèdie. 

Didins les prés, gn'à des bèlès fontènes; 
Liz' rêyes di procureüs ou bé d'bouchons di spènes... 


Pour vous, gn'a pon di r'lais, gn'à pon d’clérès pland- 
Ni d’pourmwinnades à deûs; [ères. 
Vos èstèz les dannès, uch’lant Ppwate di l'infèr. 
Vos avèz swè, les fis, avalèz vo suweû; 

Ni r'eulèz né, ravancèz au contraire; 
Dispétchèz-vous! I’ faut dou fièr à l'aminwère... 


Lauvau «Aus mile colones» gn'à des bèlès tauv'lêyes 
Di vis djouweûs d’piket, d’manîye ou bé d'couyon... 


Amwinnèz, d'vant l’fourgna, li déle à bèrwètêyes, 
Didins vo grand tamis, ardant, passèz l’sauvlon. 
Les kerdjeûs sont d'djà là, 

I’ vont paurti vos pwènes 

On va rfé li stoupa 

Li gâz à fait des sènes 

Poûsèz, poûsèz! Del dolomîye dabôrd 

Après, dèl ôrziye djusqu'au bôrd. 

A Ü pilète! Tertous èchène! Damèz fèl, 

Des dièls dins li d'zeüs del tchapèle. 


Didins l'coron, gn'à des blankès maujones 
Et dins leüs coüs, djouwe-nut des bias p'tits omes... 


Cwest né à vous qu'i' tûze-nut en djouwant 

I-s sont bés gaives, is couren-nut en riyant. 
Fiyèz couru l’fonte, qui pây'ra leûs târtines. 

’tincion! Gn'a li stoupa trèsine! 

Piquèz dins l’trau d'coulêye, 

Ardant, pe d'ène pèrcêye 

Vos balzinèz?...... A quwè bon triyaner! 

Vos sondjèz p'tète qui l’fourgna va skèter?... 


Ardant, les fis, boutèz come vos tayons, 
Qu'ont sti, come vous, des fièrs fondaires walons. 


Désiré NIHOUL.. 
Premi d'novembe 1949. 


Glossaire 


Fondaire : ouvrier de haut-fourneau (fondeur). 
Cabouch'’riye : suite de bruits (ici, signifie orage). 


Bène : 


(contient plusieurs tonnes de minerais). 


grand récipient attaché au moufflage du pont roulant 

Techaurs : bennes à deux roues pour transporter le minerais de 
fer. 

Grapin : Grappin. 

Berline : benne à deux roues pour transporter le coke. 

Potche : réservoir monté sur roues pour transporter le métal en 
fusion. 

Stoupa : endroit du creuset où le fondeur fait un trou pour une 
coulée de fonte. 

Cindré : tablier. 

Aciriye : aciérie. 

Salêyes : étincelles provoquées par le contact de la fonte en fu- 
fusion avec le sable humide. 

Manikes : espèces de gants pour protéger les mains. 

Fauder : brûler sans produire de flamme (ex. amadou). 

Ritoürner vo chique : tenir bon — tendre son énergie. 

Laiti : scories. 

Nanotes : voir manikes. 

Carote : expression signifiant la terre glaise arrangée en forme 
de carotte. 

î : était. 

Tüûyêres : tuyères. 

Gros trin : Laminoir où s’étirent les rails ou les poutrelles. 

Rokiyi : enrouer - rauque. 

Solé : soulier. 

Fourgna pindu : signifie qu'une poche de gaz se trouve entre la 

matière à fondre et celle en fusion. 

Stater : arrêter. 

Coupète (à l’) : au-dessus (ici signifie au gueulard 

Maneüûves (fé les) : ici signifie arrêter brusquement la pression 
du vent et la rétablir de la même manière. 

Ulau : Sirène. 

Flame (ène) : indice d’une percée. 

Tchabot : excavation dans le stoupa pour diminuer l'épaisseur 
de celui-ci et arriver plus facilement à la fonte. 

Coyène : Couenne - peau. 

Sanquèneûwe : (littéralement sang et eau) tout mouillé de sueur. 

Rapwêri : rafraichir. 

Roguîye : voir rauque. 

Côrète : petite grenouille verte. 

Sourdant : source intermittente. 

Flachèz : frappez à tour de bras. 

Ramouyi : humecter. 

Sauvlon (P) : sable (le) 

Kèdje : charge. 

Procureûs : églantiers. 

Plandières : Siestes. 

Uch’lant : secouant. 

Aminwère (à l’) : Laminoir (au), 

Déle : terre plastique. 
Dolomiye : mélange de goudron et de sable qui se durcit à la 


chaleur. 
Orziye : argile - terre glaise. 
Pilète : pilon. 


Dièls : pluriel de déle. 
Trésine : tremble (ici travail de la terre à la chaleur). 


Tehapèle : partie en plein ceintre du «Stoupa». 
Balziner : hésiter. 


Trianer : trembler. 
Tayons : aïeux. 


Lè Bèdéte d'à Colas 


Extrait du No 12 de la collection «Nos dialectes», 
consacré à «Lè Bèdète d'à Colas» et ' «Après l'Oradje» 
deux poèmes en wallon péruzien de notre confrère 
Rèli L. Henrard. 

Edition avec commentaire et glossaire, établie par 
‘ Jean Haust et présentée par E. Legros et M. Piron. 


Imprimerie Vaillant-Carmanne, 4, Pl. St-Michel, 
Liège. 


Dialecte de Perwez 


L’ matênéye sè passeûve, paujêre, sins tralala, 
po l'monteü èt s bèdète. Lèvés avou l’solia, 
tot-asbrèmés d' roséye, i nwalinw pa l'an nêre, 
lès brisés, les chavéyes où bauy' nè lès warbères, 
lonzârdant dins lès steûles où zoupèle lè crèkion, 
pèstèlant dins lès clâves què bauje lè papèlion. 
Poyète èstot aus-andjes. S’èle vèyeñve one clére êwe 
brûtant dèlècieûs mint è bi ou bén dins P sêwe, 
strètchant l cô, èle taurdjeûve. Kèrieûse come one èfant, 
èle s'i mèreûve longtins, tote fiére dè s’t-air av nant. 
Tot-è fyant dès façons, èlle â tchoukeñve sès lèpes, 
brouf'tant par-ci par-là one fènasse ou one yèbe. 
L'ome, lè, lèyeûve tot fé. Nè s'oyant nén marié 
pet d'èsse maistrè d'one fème, i n'waseüve nén moufter 
dèvant lès zènes d'one bièsse. — C’èst scrit qu’ sè nosse 
[planète 
w sèrans todè vaurlèts; qui èst rogneûs awè sẹ grète! — 
Colas lès crauwes balantes, ragroumè come on tchèt, 
s' lèyeüve cobèsaci. lès guèdes autou dè s' brès. 


Mains, quand Ï” solia nantè lèyeüve place al vièspréye, 
lachant lès vôyes dè têre, on rintreûve pa l' pavéye. 
C’estot pès l’minme tauvia. Rèstèque dèssès sè tch'fau, 
Sè calote rèfoncéye, V foulârd rodje à caraus 

covol’tant sè V saurot, Colas n’ sondjeûve pès wêre. 

Rins qu’à l’veûy, on s'dèjeüve : « N-a dè novia dins l'air! » 
L'oüy dûjant, tot r'yuèdé, V? pid calé dins lè strè, 

taros dèt on minir què sôrteûve dè s'courtè. 

Lè cavale, sè trainne-pate, sè paujêre tot-à l’eûre, 

n'èstot pès à r'conèche. Rèdrèssant l'tièsse asteûre, 
choyant sès clècotias, èle fyeûve mèle règodons. 
cotoürnant lès potias, sè spètant è royon. 

Sè caume, téle one chabraque tèchîye dè fèlés d’ sôye, 
frèm'jeûve au vint pès frès què solfeûve dèssès l’vôye. 

Po tchèssi lès tayans, moudreûs au bètch d'acè, 

Què s’aflachin sèr lèye come one binde d'aradjjès, 

èle choyeûve sès deûs flancs, tot-è batant l'mèsère 

dèl longue tchèv'lûre dè s’kèwe come d'on ramon d’brou- 
Qu'èlle èstot bèle avou s’nozéye tièsse dè pèr-sang [wère. 
aus badjawes sè nerveñses, avou sès-oûy ardants 

auè r'lüjin come dès bréjes! Et, contin’ne dè sf tournûre, 
dèl cavale d'on sègneûr èle sè doneûve l’alèûre. 


Louis HENRARD. 


Pi grand'pére Dialecte de Namur. 


Prumis pas 


On a mètu l'èfant dins s'pârc, i w s'i plait wère 
Et portant, i s'astampe, astoqué dins on cwin, 
Puis, aspouyi su l'bward, i rote on p'tit momint 

A Ü fin, nauji, s'ascrope, s’assi et e mince à braire. 


I vout qu'on l'prinde su s'brès ou mia, qu'on dde ^ 
"tère 

Oüsqu'i mèt à quate pates, su ses dj'gnos et ses mwins, 

Court insi tos costés et ça va d'on bia trin. 

Ah! vol-là qu'i s'ridresse, si t'nant à one tchtyère... 


I s'assaye su ses pids, voreûve bin avanci 
Mais il a d'djà tchèyu; c'est ça qui l’fait bambi. 
Vinoz don, d'lez pârin, alons, mi p'tit, coradje?... 

I m' riwaite, i balzine et, tot l'minme, il èva. 
I buque, sitind ses brès; tchère? ci sèreuve damadje... 
I s'ratrape à mes djambes, mais il a fait trwès pas. 


Les Djesses 


Dji vos a d'djà causé d'one maniére do gamin; 

Asteüre, dji n'sareüve pus dire totes ses p'titès djesses; 
Tos les djoüs, gn'a do noü; mostrer ses croles su s'tiesse 
Et rin qu'en fiant des signes, si fér comprinde clér mint. 


Po ça, i 'sièt d'ses ouys, di ses pids et d'ses mwins, 
Swèt' po rawè s'cacaye qu'on a mètu su l’dresse, 
Swèt' s'il est à Peampagne, po-z-aler vôye les biesses; ; 
Po qu'on li done li soupe quand i sint qu'il a fwin. 


I sait dèjdà bin l'nom des djins et des afères; 
Si vos l'dijoz d'vant li, aussi rate, i l'mostère. 
Igwènn a onc surtout èwoûs’ qu'i w si brouye nin. 


Si dji vos contreûve tot, vos diriz : C'est des craques; 
Qu'on d'mande : «Ewoüsqu’il est, li gâté da s'pârin; 
Is'rècrèstéye, mi r'waite et tape su si stomac’. 


. 9 r 
Li rméde 
Come tos l's-ôte, nosse gamin si fait, co bin, vireû; 
I brait, criye, si cotape; on a bia fér, bia dire 
Assayi d'l'amuser, li causer, li sorire; 
Au d'pus qu'on fait auto, au d'pus qu'il est grigneü. 


I vos freûve crwère qu'il est vraimint fwart malureû 
Et, s'on l’plind, fuchiz sûrs qui ci sèrè co pire. 

I n’est qui lârmes et cris et soglots et sospirs; 

Nos n'savans comint fér po l’calmer, li p'tit gueus. 


Si moman l’prind sus’choû, li rabresse, li cajole, 
Gn-a rin, ni d'lez s’papa et vollàci qu'gn-a d’drole : 
Quand si grand-mére li prind, tot d'swite, i spind à s’cô 


Et vol'là soriyant come Jésus d’lez l'madone. 
Asteure, os wroviy rans jamais, por on ôte côp : 
Qu'i gn-a, po l’rapauÿji, qui les brès da bobone. 


Prumis mots 


Asteüre, li p'tit comince à s’sièrvu d'on lingadije; 

OR, i n'saureûve nin co vos causer d’élecsions 

Pag'qui si p'tite mémuwère ni ractint co qu'les noms 

Di ses djins, di leus biesses et di saquants camadies. 


Por nos, l’pus fèl paurli wa nin si bia causadije 
Qui quand’ li dit bèbète et qu'ça vout dire mouton 
Ou bâbüle po li stuve, les casseroles, li pélon; 

C’est si gaiye, si tchaurné et si dous, ses ramadijes. 


On comprind bin qu'i dit : (m)èrci, moman, papa : 
Et quand i n'sait nin l'mot, i l'mostère et dit : ça. 
Come on li cause francès, si marine, c’est nènène. 
Mi, dji sos disfôrmé, dji w m'i atindeûve nin 

Car, maugré qu'à batinme, c'est mi avou s'marène 
Qui, l'a Pnu su les fonds, li losse m'apèle : «payin». 


Joseph GILSON 


Li vikériye 
Dialecte de Namur 


Au d'zeu di voss’ fachau 
Ous'qui vos fioz risette, 
« Qué binamé colau » 
Véront dire les babettes. 


Quand v'sèroz su l'baiau, 
Qu'est voss' dérin-ne coutchette, 
Vos auroz des brèyaux 

... Et voss’ nom dins l'gazette. 


Imt' li bérce et l'vacha, 

Po noss’ maleûr i gwa 

Li vikérîye! 

Fuchiz ritche ou moya, 

Ele west, dji wvos dis qu’ça, 
Qu'ène grimac'riye! 


Jean SERVAIS, R.N. 

Dji d'vé vi 


Ç’cô-ci, savouz, mes djins, dji creus bé qu'ça y'est... Dji 
d'vé vi! 

O, i n’faut né awè peù, dji n'va né vos inflidji in dis- 
baladje di rumatisses ni vos disvûüdi l’litaniye di mes p'ti- 
tès infirmitès. 

Gna ré qui m'nisse pus qui les vis mononkes 
Bôbô èt les viyès cousines Doudouye qui n'sauré né vos 
vèye deux minutes sins vos aterprinde dissus leûs mi- 
grin-nes, leus maus di stoumake, leûs coutresses d'alin- 
ne, leüs varices èt minme des tas d'autès afaires qui mi, 
dji süs bé trop bé alèvè pou vos les rèpètè... Dji n' n'ai 
conu yène come ça, ène viye djône fiye. A karante-cék 
ans, èle aveut bé yeü karante-chix maladiyes mortèles èt 
si nos curè aveut v'lu l'chüre, i l'aureut administrè tous 
les trwès dijous. Pou fini gn'a in pôf inocint qui s'a kerdji 
d'lèye. Dji vôreus qui vos l'wéré à c't'eüre. Ele pèse dins 
les nonante, èle mougne di tout èt èle n'arète né d'berdèlé. 
Divant di s'mariè, èle causeut toudis di s'fai in caveau. 
A c' t'eüre, èle cause di fai bâti... 


...Mais kwè c'qui dji v'leus dire, hon, mi?... Ah! oyi, 
dji dijeus qui dji d'vèneus vi. Oh, les djambes sont co bo- 
nes, li stomake ni m'fait pôs di r'protches èt quand dji 
r'trousse mes mantches èt qui dji ratche didins mes 
mwins, vos plouz contè qu'on wèt l'èfèt dissus l'ôrdadje. 
Non, ça n'est né ça. C'est m'caractére qui candje. On m’ 
la dit èt dji l'sins bé mi-minme. 


Pou vos dire li court èt l'lon, dji sûs r’vènu di bramin 
des afères èt dji r’vé à bramin des autes. 


Ainsi, tènouz... Quand dj’asteus djône, on n'peut né 
sout'ni qui dj’asteus in ferlukèt ni in r'lètchi come li vya 
qu'a deux méres, mais tout l'min-me, dji r'wéteus pus 
voltiye li portré qui dji trouveus dins nos mirwè qui les 
cias des minisses èt des assassins qu'asté dins l'gazète. 
Et, non di djo, ré qu'à vèye li ro-y-e qui dji tireus dins mes 
pwèls, on z'advineut tout t'chüte qui d'japerdeus l'jéomè- 
triye. A c't'eüre, dj'aime ostant l'fai aveu ène fourtchète. 
Dj'aveus dou kosmètike, des machins à l'vaz'line pou fai 
r'lûre Djin’ n'ai co, mais c'est pou mète dissus mes 
agaces... Et l’pôf vi tayeür dou vilâdje n'aveut ène bone 
aveu mi. Dji li d'mandeus di m'rabiyi come les milors qu’ 
asté dins s'cataloke aveu ène fleür à leu bounonière èt 
in vère di monte dissus in ouye. I fyeut s'possipe, mais 

dji n’asteus jamais contint. Dji trouveus toudis qui ça 
bô-y-eut d'in costè, qui ça pindeut d’l’aute èt qui ca n’co- 
leut né assè... Oyi... Mais l'aute djou, dji va à Nameur 
pou prinde mèseure. Ene idéye à m’Fifine, ka pou mi, i 
m'chone qui dj’aureus co bé stî in an ou deux aveu mes 
miyès lokes... 


— Je supôze que Mossieu aime une coupe ajustée et 
cintrée? disti l’espéce di p'tit aplopin qui m’chopiyeut 
dins tous les kwins aveu s’mète di coustri. 


Si dji m'aveus laissi fai, i v'leut m’amantchi come in 
Amèrikain, aveu ène tchèmije sins pagna «pour souligner 
les hanches» qu'i m’raconteut. 

Dji t'è w n'i ai foutu, mi, «de la coupe ajustée et cin- 
trée»! 


Dji Vi ai dit qui pou l'cintrâdje, i p'leut toudis l’sogni 
pa d'vant èt l’fait l’pus lôdje possipe, pasqui m'vinte n’a 
ré fai à nèlu pou qu'on l’rassère. Pou l’adjustâdie, mi fi, 
dji vos consève di t’ni conte ossi qui dji n’aîme né qui ça 
skète pa dri quand dji m’abache èt qui, quand ène maro- 
ne vos sère di trop près, on atrape co rade, surtout quand 
i fait tchô, ène infirmitè qui ça n’est né vous qui véra 
l'sogni aveu vos p'tits bokèts d’cro-y-e ni vos r’ta-y-es di 
v'lour èt d’pilou. 

— Mais, mossieu, disti’ c’tiyestu-là, vous allez être fa- 
goté come dans un sac! 


— Dj'aime mia m'vève dins in satche qui dins ène buze 
di pwèle. C’est mi qui pa-y-e. Dj’è veu pou mes sous. 

Come dji m'è n’aleus, il a grogni : 

— Paysan! 

I n'sait né l’plaiji qu'i m'a fait. 

Pasqui, v'là co toudis ène drole d’afère. Dins l’tins, pou 
in ré, dji monteus, djii monteus. Et tout t’chûte prêt à 
z'agni! Non di djo, i n’faleut né m’ routè deux côs su l’pî 
pou qu'i s’rilèfe bé w’haut, è reu! A c't'eüre, dji n’sais né 
cu qu'i faureut m'dire pou qui dii boudje. Quand gn'a 
yinque qui veut fai l’malin aveu mi, dji l’riwéte sins ré 
dire, in momint, èt pus dji ris, dji ris qu’il in d’vé tout 
biesse èt i s'è va en groulant come in tché d’cinse qu'a 
sti klawè pa in tchèt 

Et dji fais à peu près l’mîn-me aveu m’ Fifine. Dins l’ 
tins, dji discuteus, dii m’chamayeus. Et pou fini, ç'asteut 
tt a fait come si diji n’aveus ré dit. A c’t’eûre, quand èle 
comince, dii prins m'gazète èt dji llaisse berdèdè tout 
ş’sô. Ou bé dji l'arète au premi mot : 

— T'as raison, Fifine... 

— Mais dji n'ai co ré dit. 

— T'auras raison quand min-me. 

Ça va bé pus râde èt c’est bé pus r’pôsant. 


C’est come aveu m'bia costume, qui dji r’vé co. 
Quand dji l'ai yeû su m’dos, dj'ai dû mi stampè d’vant 
lèye èt tournè come in mann'kin pou qu’èle li rwéte bé 
à s'n'auje... Et pus, èle a couminci : 

— Ridrèsse-tu ène miyète, va, mal-aîr, tu l’fais r'montè 
pa dri. 


— Dj'ai fait in èfôrt èt dji m'ai r’dressi. 
— C'cô-ci, sais-ce, t'exagères... T'as l'air di bate li gros- 
se caisse dissus t’houdène. 


Ça n'’fyeut qu’couminci. 


— Tu peux bé n’n’awè sogne! Quand dj’i sondje... trwès 
mille frans! Dji m'dimande si tu vaux co bé ça! 


Dji m’achis. Dji crwèsse mes djambes... In cri à vos 
trawè l'tièsse! 


— Tu n'es né onteûx? In noû costume! Tu vas fai des 
boules à tes dj nous! Wéte come ti v’la d’dja r’fachi. Dj’ 
aime ostant rabiyi in singlè. 


Dj'ai discrwèzè mes djambes. Et dji les ai stinduwes, 
Fifine s'a arokè dins mes pis... 


— Est-ce qui t'as l’inviye di m'tuwè, aveu tes pis qu’on 
troufe dins tous les cwins? Et n’ti frote né come ça au 
dos dé l’ tchèyère. Ti bèle camisole ni fait d’djà pus qu'in 
pli... 


Vos pinsouz qui dj'ai discutè? Ele causeut d’djà di m’ 
mète ène bavète pou dinè pou spôrgni m'bia djilèt. 


Qwè c’qui dj'ai fait? Sins dire in mot, dj’ai montè dins 
m'tchambe. Et dj’ai diskindu ène miyète après, sins faux- 
col, aveu mes viyès lokes di djardini, mi bone viye culote 
di twèle blanke qu'est rapièç'téye aux dj'nous èt qu'a in 
fond d’ène aute couleûr. Et dj’aveus ossi m’viye camisole 
qui djj'aime tant pasqui dj'ai fait aveu lèye toute l’èva- 
cuwâtion, qu'èle a sti jusqu'aux Pyrénées aveu mi, qu'èle 
sint l’toubac come ène viye pupe èt qu’èle mi sièfe di ma- 
gasin pou mes grîin-nes, pou m’sécateûür, pou mes fissèles 
èt pou tout c’qui dji n'aime né di laissi trin-nè dins les 
ridans. 

Tu n’est né onteux? Pou in dimègne! I n't'a né falu 
lontins pou z'atrapè des magnères di vi ome... Est-ce qui 
tu l'as seulmint r’pindu dins l’gardè-robe, ti bia costume? 

— Non di djo, dji l'ai roubliyi! Dj'i r’pinse seul'mint... 

Dji n'n'ai foutu l’mitan dissus ène tchèyère èt l'aute 
mitan dissus m'lit. 

Ça m'a co valu ène bèle tchanson. On a sti jusquà m' 
traitè d'brichaudeux, di sins-keûr, di caractère impossi- 
pe, di vi manyake à qui gn’a pus moyé di fai plaiji. 

...Bé, va si fait, qu'i gn'a co moyé di m'fai plaiji. Seul- 
mint, ça n’est pus di Ç’façon-là. 

Li pus grand plaiji qu’on peut m'fai, pou couminci, 
c'est di m’laissi bé trankile èt di m’laissi ruminè mes idé- 
yes, di m'laissi vo-y-adji à m’ n’auje dins mes nuwâdijes, 
sins v'ni m’embétè aveu in tas d’fafloûtes qui n’ont né 
pus d'intérêt pour mi qui l’istware des couméres d'à Bar- 
bèbleu, come li prix des vitolèts, l’tchapya del vijène èt les 
batt'mints d’keûr del meskène d'à nos curè. Tout ça, pour 
mi, c’est dèl gnognote. Dji n’choute né quand on z'è cau- 
se. Ça fait qui dji m’fai co souvint rap'lè à l'orde. On zè 
profite pou m'dire qu'on aime ostant vikè aveu in ours. 
Des autes côs, on m’dimande si dji d’vé sourd. Dispus in 
p'tit tins, come on a r'markè qu'i m'arive tanawète di 
rire tout seû, on prétind qui dji r’tché en enfance... 


Et ça, c’est p'tète bé vrai. 


Dji sus mi-mîn-me pa côs tout saisi di m’ritrouvè come 
dj'asteus à cék ou chix ans quand mi moman m'’aper- 
deut mes priyères èt qu’èle mi mwîn-neut pa l'mwain. 
C'est biesse à dire, mais mes plaijis d'à c't'eüre, c'est 
vraimint les cias di c'tins-là... In p'tit mouchon qui 
tchante didins in perneli, i n’est faut né d’pus pou m’ 
arètè èt m'rinde tout binauche. Les fleûrs, les pôves 
fleûrs qu’on trouve au lon des vo-y-es, dji les rwéte co- 
me si dji n’ n’aveus jamais pôs vu. I m'’arife mînme 
di chûre les nuwadjes èt dji trouvè qu'i gna ré d’pus 
bia... Mia qu'ça, quand dji tché dissus in album aveu 
des imâdjes en couleürs, dji ne l lâche pus èt dji m’ 
passione bé pus pou les ferdîn-nes des droles qui sont 
là-d’'dins qui pou les cou-y-onâdes de la Chambre et 
du Sénat et la réforme fiscale aveu kwè on tchôbore 
les gazètes. Qu'i s’von-y-e au djâle aveu tout ça! Les 
fleûrs, les p'tits mouchons, les p'tits èfants, les nuwâd- 
jes, li solya, mînme li nive qui vos rabiye li tère come 
ène pètite fiye qui fait ses pôques, v'là c'qu'i gn'a d’vrai- 
mint bya dins l’viye èt qui vos rapôje au lieu d’vos 
tournè l’tyèsse èt d’vos agni l’keûr. 

Faureut né crware pou ça qui dji sus d’vènu in vi 
grigneu qui ratche dissus les peumes pasqu’i n’a pou- 
pô d’dints pou les crochi... Non, dj'ai in plaijji dou 
djâle à antè les djônès fiyes èt à I’ z'eux tournè des 
complimints come quand dj’aveus vint ans. Seul’mint, v 
là l’difèrence : dins l’tins, quand dji l’z'eux atôrtiyeus mes 
p'tyitès fôfes, èles cloyé leus ouyes pou n'né z'è piète in 
mot, èt deux minutes après, ç'asteut < à toi pour la vie!» 

A c't'eüre, quand dji comince, ça s'met à rire èt à dji- 
pè come ène gayolée du mazintjes èt pou fini, on m’ 
tchôke : « Qué comique! Come il est co gaiye pou s’ n’ 
âdje!» 

Et quand on i pînse bé, d’vèni vi, ça s ’reut p'tète bé ça... 
C’est fai rire les djônès fiyes aveu c’qui les fyeut braire 
dins l’tins. 


Arthur MASSON. 


Au R. P. J. GUILLAUME 
| le Prix Biennal 
de Littérature Wallonne 


Nous apprenons, au moment de mettre sous presse, que 
notre excellent ami le R. P. Jean Guillaume, vient de rem- 
porter le prix biennal de littérature wallonne de la fon- 
dation «Noss Peron», décerné par la ville de Liège. 

Le R. P. Guillaume s’est vu octroyé ce prix pour l’en- 
semble de ses œuvres. 

Le jury, présidé par M. Maurice Denis, échevin de l’Ins- 
truction Publique (un namurois) avait donné 6 voix au 
R.P. Guillaume, 2 à Madame Gabrielle Bernard et une à 
M. Marcel Hicter. 

Le prix n'avait plus été décerné depuis 1939. 

Nous félicitons cordialement le lauréat au nom de no- 
tre rédaction, de nos lecteurs et des Rèlis Namurwès. 

Nous sommes heureux de pouvoir donner ici des ex- 
traits de la dernière œuvre du R. P. Guillaume, qui a pour 
titre «Grègnes d’awous’» et que l’on SE se procurer, au 
prix de 50 francs, chez l’auteur : R. P. Guillaume, Facul- 
tés St-Albert, Louvain. 

A plins brès 


Gn'aurè su l’meûr Pombe di vosse tièsse. 
Dji waurè pus qui mès deûs mwins 

A vos-ofri. Pa V grande fègnèsse 
On-z-apwat’rè lès blancs mouss’ mints. 


Tos lès-aubes sèront dispouyis. 

Dji w? béy-rè pus qu'après l solia. 
One vwès dirè : «Gn-a one saqui.» 
Dji rèspondrè : «C’èst vos, po ça?» 


Et d'zos l? poüssêre voléye èvoñye 
Là qui l novia pwin frè r'glati 
Lès dairènès lârmes di nos-oûy. 
Et nos sèr’rans l’uch po todi. 


Avou mi 


Quand ti r'vairès dé mi t'achir 

Po r'nachi dins mès viyès fauves, 

Dji l dirè sûr : «Sère Puch dè P cauve 
«Ewous’ qu'on-2-oyéve braire ayir.» 


Et ti m' dirès : «Portant, vi cousse, 
«C’èst todi twè, c’èst todi mi! 

«Gn'a co tant d prétimps à flori 
«Divant d fé P coq di noste awous’.» 


Et dji sondj'rè : «Inocint, va... 

«N'as' nin vèyu qui t” cotrawéves 
«Trop dès coûps li dairin d mès réves? 
«Nè l va nin dispièrter, s'i dwat!» 


F 

In djoû ou l’ôte 


Dialecte de la Basse-Sambre. 


Li fleûr qu'à l vièspréye on trouve clôte 
Si radouve au matén. 

Vos l'avi dit : « In djoü ou l’ôte 
Dji wmi rèwèyrè nén.» 


Li maleûr vos pwartéve inviye, 
Faut-i crwère. Il a vlu 

Prinde vo place pou l’restant di m'vîye. 
Il a fait ç’ qu’il a plu. 


Pouqwè nos âréns-n dit arvôye 
Su l’son d' l'éternité? 

Dispüs l’timps qui v's esto èvôye, 
Vos n? mavo nén quité. 


Ah! dji sès seûr di vo présince 
O grand vûde del maujo. 

Vos esto là, choûtant ç qui d pinse 
Et d}? ôs ç’ qui vos w dijo. 


Mins l'maleür ni vout rén ètinde; 
I s'rachit o culot. 

Dj'a beau priyi, r'clamer èt m plainde, 
Il yeû l dêrin mot. 


Et quand mw pwinne ratind qui d}? m'èdwârme 
A d'bout d'y-awè sondji, 

I m'arive di r'fouler mes lârmes 
Di peü d'vos aflidji. 


Edm. DOUMONT. 

Mwarmont 


A dreûte dol route di Forîre à Saint Yubèrt, yut’ di Mas- 
bor, i gna quinze maujons agritchtéyes su on tiêrs et qua- 
rante treûs djins po tot potadje. C’est Mwarmont : kwate 
maujons su Nauwinne, qu'est-à treûs quarts d'eüre di d’là, 
èt onze su Masbor à one diméye eüre lon. 


Lauvau, dins les près, si k'twârt li Masblète qui vint des 
bwès d'Saint Michél. 


Ci p'tit viyadje-là dut z-esse fwâr, fwâr vi, pace qui les 
mwêchès linwes racontèt one istwâre qui s'y aurot passè 
vola des cents et des cents-ans, maniére do discausè les 
Mwarmonis qui vikèt todi inte zês (ça pinse qu'on n'dit 
«en marche dol civilisäcion»). 


Dji m’vos l’va dire, come dj'ol ai oyu mi minme, mais 
inte nos-ôtes, dji n’y creûs nin pus qu'ça. 

On djoû,, Saint Maurtin è ralot à Nauwinne, qui c’est 
li qu'est l’patron do viyadije. Si tchfau n'savot pus haye 
d’avèr cham'tè tote li sainte djoûrnéye et d’avèr ridchin- 
du l’tiêrs des gates à ruv'nant d’Nassogne. Il astot arivè 
à Mwarmont. Gn'avot justumint one viye fème dissus 
s’t-uch : èle drovot des grands-oûys, tote awaréye qu'èle 
astot, do véye li cavalier. 


«Ma bonne dame, dist-i, pourrai-je trouver un logis 
dans le village? 


«Gn'a nin moyin, Monsieûü,» qu’èle rèspond à tron- 
nant... 


Saint Maurtin zoubule à têre po copinè on pô avou 
Pvîye djin. 

« O hô! dist-èle tote rapaujîye, ça s’dismonte! ... In- 
trez, Monsieü, vos aurez à lodjis'.» 


Ci n’est là dandjreû qu'one lawe des sabotis d’Nau- 
winne. 

Ah! bin sûr qui Mwarmont n'a rin todi yu l’chance d’ 
avèr des bons scolis qu’aurint duv'nu, come dins les vi- 
yadjes autoû, des jandârmes ou des gablous, des gârdes- 
convwès ou des machères-seûrs. 


Alez, vos-ôtes, fére des kilomètes à l’iviêr, po z-arivè à 
scol, quand l'nive a choflè des concires dins les laides 
vôyes ou qui fait si ridant, sul vèrglas, qu'on vole les kwa- 
te fiêrs à l'air. 

I gna bin yu, dins l’timps - les viyès djins s'è sov'nèt 
co - Pitit Marchau qu'alot t'ni scole à Mwarmont, dins on 
forni qu’avot one pitite fignesse et one batire di grègne. 
Li brâve ome, qui scriyot come on’avocat, n’astot nin dvi- 
ziant et, po ses ponnes, 1l alot marèdè al toûrnéye mon les 
parints d’ses p'tits scolis. 


Et les-èfants ont créchu; il ont rapougnè l’èrére des 
vis, et, la nin tant des-anéyes, on vèyot minme des comé- 
res di Mwarmont qui tchèrwint et qui fyint l'mârs et I 
aous’ come des-omes. 

Ces djins-là n’quitint leû viyadje qui l’dimègne po z-alè 
à messe. Ah! ça, gn’avot sakantes qu'è profitint po bwâre 
des «jandârmes» èt il è ralint bin taurd, li calote su l’o- 
rèye, à mèzurant l'laurdjeûù des vôyes. 


Les fèmes zèles ripassint au botique po r'pwartè les 
comissions pol saminne. 

Dj'ai conu one di ces djins-là qu'on lumot Augustine di 
mon Bièl; èle ni manquot jamais do v'nu m'dîre bondjou 
à r’passant, pace qui dj'avos l'minme âdje qui si p'tit 
Paul qu'èle avot pièrdu tot djonne. Ah! Dji comprins mi 
à c’t-eûre li sintimint qui gn-a dins l’keûr di totes les mo- 
mans qu'ont sti aksites come Augustine. 

Les saminnes et les-anéyes si d'chèrint dins l'viye pau- 
jite di Mwarmont, autou do gros tchaune qu’avot des 
cents-ans vi et qui s'drèssot au mitan do viyadje adlé l’ 
fontinne. 

Dji n’sé nin vormint pokwè c'qu'on l’a staurè. 

C’est là qu'on z-a stî on côp al hausse aus foûrs, tin dol 
guêre di quatôrze, pace qui l’zône baréye des Almands 
passot par là et qui l'notaire di Nassogne ni plot nin s’ 
trovu do costè des ach'teüûs. 

Gn'avot jamais yu tant des djins à Mwarmont qui c’côp 
là. Et portant c'est si plaiji d’ s'ataurdjè dins l’viyadie : 
les maquisârs qui vikint dins l’bwès d'Machi y ont todi 
sti r’cîs au-dlà des bin - on n’pout nin z-è dire ostant d’ 
tos costès - et les djins nol-z-ont nin r’wêtè d’triviè, come 
des tchins dins on djeû d’guîyes. 

Ki bin do contraire : ces djonnes-omes là ont pus d'on 
côp sti mète contê su tauve à l’anêti et gn-a nin yu on 
seûl à Mwarmont po les vinde, pace qui volà, on z-a todi 
l’keûr sul mwin come dins l’vi tinps. 

Is l'ont co bin mostrè d’ces djoûs-ci à bâtichant one 
tchapèle. Tot l’monde y a mètu do sinne : c’est-one bone 
djin di d’là qu'a d'nè l'tèrain; c’est les-omes di Mwar- 
mont qu'ont tchèriè aus pires après Saint Yubêrt et c’est 
cor onk di zês qu'a ofru one bèle Notre-Dame di Fatima. 

Les viyadjes autoû y ont sti ossi, bien-entendu, d’leû 
p'tite paurt. Et qué novèle quand on z-a bèni l'tchapèle! 
Dins totes les maujons d’'Mwarmont, on z-avot fait les 
doréyes et tos les pèlèrins - i gn’avot bin deûs cints, m'a- 
t'on dit - ont sti invitès au cafè; is plint intrè n'impôrte 
doû come s’il astint dol parintéye. Il aurint minme tro- 
vu à lodjis’, come Saint Maurtin, si l’avint d'mandè. 

Quand dji v'dis qu'Mwarmont, c’est l’payis des brâvès 
djins; pinsez qu'on caus’rot co d’guêre si c’astot tot vi- 
yadjes parèys sul têre! 

Aus dêrinnès novèles, on vint d'y mète l’électricitè et 
les martchands d' T.S.F. ni chômèt nin avaur-là. 

Po strimè les novès posses di Radio, i mastot qui d’jusse 
do fére on p'tit complumint à nos fréres di Mwarmont 
en l’s-i sohaitant qui l’lumiére et les novèlès-inventions 
nol z-i fyinche nin tournè l’tiesse à stramant d’dins des- 
idéyes di grandiveüstè. 


J. CALOZET. 


Contes d'au lon et di d’près 


Voici du pur froment qui nous vient du Canada 
sous forme de «Contes wallons». 

L'auteur, le R.P. PIROT, missionnaire à Esther- 
R, dans le Saskatchewan, depuis 45 ans, les dé- 
die 


«Tos les curès d'Walonîye, ses fréres» 


Ce beau volume de 160 pages, avec préface de J. 
Calozet, président du Cercle royal littéraire « Les 
Rèlis Namurwès», vient de sortir des presses de l’édi- 
teur J. Duculot, à Gembloux, au prix de 30 francs. 

Il a été tiré à 20 exemplaires numérotés au prix 
de 100 francs. 


C.C.P. 7524.64 de J. Duculot, Gembloux. 

Rotlindijes 


Nos a-t-i fait djiper, Xavier Bodart, quand i vüdéve è 
l'Marmite, dins ses vis djoûs, les «Pinséyes d'on ratchi- 
tchi»! 

Dji n'avéve co pont d'bârbe, adon. Audjoürdu, c'èst-à 
m’ toû d' ratchitchi. 

Dispüs qu'Xavier s'a tait, nos avans yeü deüs guères. 
Est-ce ça qu'mes ramadjes ni sont wêre si gaiys qui les 
séns? 

Si vos èstos bén toürné, vos plos todi rire di l'auteür. 
Il-y-est fait. 


I 
I faut prinde li timps come i vént — Qui prinde d’ôte? 
sapinse in viy-ârdinwés. 
On dit qui l’amoûr èst-aveûle — Bah! i r’virè in djoû 
ou l'ôte. 


C'est l’feume qui fait l'ome, ôt-o mwint côp avanci — 
Ou qu'el disfait... 


Avôs l'idéye qu'on s'étindréve longtimps si tout l'monde 
dijéve li vrai? 

On n'vwèt voltiy au'in côp è s'viye. In côp pou d'bon, ci 
qui vout dire pou braire, timpe ou taurd. Les ôtes côps, 
c'est pou rire. 

Braire. Li mot est laid et l'grimace n'est nén bèle. A 
branmint des djins, su l’ difén d'leü cârière, qui d'meüre- 
t-i d'ôte qui d'awè brait? 


Gn'a des payis, gn’a des viladjes qui dj'donréve gros pou 
vôy. Gn'a des hamias, gn'a des cwéns qu'hant'nu mes 
souvnances et qu' dji n'vôréve rivôy à nu pris. Dj'âréve 
peü di n'nén les r'conèche. 

Li maleür n'arive nén todi quand on s'y-atind. Il ainme 


mia fé des surprijes. Come li mascarâde, il a pus d'in vi- 
sadje èt i n'est nén souvint tout seü. 

Li walon n'a wêre di mots? 
I n'na d’trop pou mau causer èt assez pou tout dire 
onêt’mint. Eture nos, on s’comprind d'djà à d'méye-mot. 


L'auteûr walon qu'a sti èl'vé « en français», c’est come 
l'èfant qu'a sti noûri au bubron 


Nos viquans din-in bon, din-in bia payis. C’èst-èn’ étran- 
ger qui m' l'a dit. 

Les vatches d'au lon ont todi des gros pés. Et l'lacia d'A- 
mèrique est pus spès qui l'cén dal Cawotriye (li fameüse 
cinse qui Camberlin a rèli pou s’ Bèdôye). 


Li progrès va si bén rade qui l'ome n'el sét süre. Li rou- 
tine a beau mète des bastons dins les roüs, li tchaur sipo- 
tchrè l'ome après-awè fait l'toü del planète. 


Li timps èst-ène saqwè d' si grand, di si long qu'il a fa- 
lu, pou l'mèsurer, li discôper à p'tits bouquets. 


Quand l'rossigno s'tait, c'est qu'i n'a pus rén à dire. 


Edmond DOUMONT 


Voleür ! 


I n'aveut co pon d'âdje qui li p'tit Blanc d'èmon P 
Tchaurli sièrveut d' djà mèsse. 

Il aveut todis sti fwârt avinè. Lès bèguènes, qu'è n'n'ès- 
tint pèrcè lwagnes, li avint cosu dès moussemints d'curè 
On bia djoü, il aveut dit mèsse è l'Asile (c'èsteut li scole 
dès p'tits), divant totes lès gamines dol Grande Sicole. 

Pus, si grand-pére, li vi Tchaurli, èsteut sacristin èt 
tos sès monnonkes alint tchantè o doksâl, 

Di ç'manière-là, il aveut causu sti èlèvè è l'èglije èt ça 
n'a chonè drole à persone do l'véye moussi ol binde dès 
chorâls, qu'il aleut cor è scole aus Sœürs. 


Il aveut sti fwârt bin èlèvè et i n’aveut jamais vèyu qu’ 
lès bons-èximpes è s'maujon. Quand l'Sœur supérieûre 
aveut dandji d'on gamin po fè sès comissions, èle è n'n' 
aureut pon v'lu d'ôte qui li pace qu'èle èsteut sûre qu'i 
rapwatereut l’manôye, jusqu'à l' dêrène mastoque. 

Mais, come si mére èsteut fwârt sipaurgnante et min- 
me one miète intèrèsséye, il èsteut fiér quand il atrapeut 
one dringuèle èt i n' pleut mau d' l'alouwè à nonsciyince. 
Il acoureut l'mète è s'sipaugne-mauye èt il aveut bon tè- 
nawète do fé chiyètè sès sous, po z-ètinde qui l'moncia 
crécheut. 

Avou s'posse d'enfant d'chœür, i ramècheneut d'djà 
d'qwè : one afère di cinquante sous quand on pwarteut 
l'bènite aiwe, à Paûques èt à l'Pintecosse, autou d'one 
pèce à l'Tossint, po les sonadjes à mwârt, et co mwints 
côps one pice di dis sous aus-ètèrmints. 

Portant, il oyeut co sovint dire èmon Pârin Tchaurli 
qui Mossieü l'Curè n'èsteut nin fwârt di d'néye po payi 
sès djins... 

On djoü, volà qu'i vint à Notre-Dame di Fôye on grand 
pèlèrinadje et on zi huke li Blanc po rèfwarci lès chorâls. 

En causant tortos èchone après mèsse, is v'nèt à d'visse 
su Ç qu'is gangnèt, dins leû mèstî d'enfant d'chœür. 

«Nos-ôtes, dist-i l'Blanc, par on sièrvice à noüve eüres, 
nos-avans dis sous. 

— D'abôrd, vos-èstoz volès, ont-is rèspondu lès cis d' 
Fôye. Vêci, on nos-è done quinze.» 

Quand il a rarivè, li Blanc a yeü l'idéye do racontè I’ 
pasquéye à sès camarâdes, mais i s'a rat-nu, pace qu'il a 
sondji qu'i gn-aveut todis dès lètche-culs èt dès racusètes 
qui s'è faleut d'mèfiyi. Mais il a tüsè qu'on côp ou l'ôte 
i pudreut s'rivindje èt qu'ci n'sèreut qui d'justice èt d' 
raison. 

Seülemint, i faureut trouvè l'moyin. 

On djoü après mèsse, tint qu'Mossieü l'Curè fait li 
p'tit catésime, i s'trouve tot seû ol sacristiye. 

L'uche do cofe-fôrt èst justumint d'morè au laudje. Co- 
mint M. l'Curè a-t-i fait s'compte? Ça n'li arive portant 
jamais... Tantia qui l'Blanc s'dit qu' l'ocâsion èst bèle. 

Portant, il èst là qu'i n'sét qwè... C'èst qui ç'n'èst nin 
si auji qu'ca do mète li mwin su ç’ qui n'est nin da li 
quand on z-a l'onêtretè plantéye dins l'âme, come on pi- 
quèt dins l'bèton! 

Tot l'minme, i gn-a nin à discutè : riprinde one pitite 
paurt di ç’ qui vos r’vint, ci n’èst nin volè. D’alieûrs, a- 
t-i jamais sondji à volè, li, l'Blanc? Nin co por one bleü- 
we vatche qu'i vôreut hapè on sou à on-ôte! Mais, chakin 
s'compte! Est-ce di s'faute si Mossieû l'Curè n’paye nin 
sès chorâls come i faut! 

I gn-a là quate sous su l’plantche, à costè dol bwèsse 
à l'manôye. Li Blanc prind s'coradje à deûs mwins po 
l’s-apici èt i lès tchôke ol potche di s’pantalon. 

Pus, i sôte dol sacristiye, s'agngnole en passant d’vant 
l'tabernake et s’aprète à d’dchinde li grande néf po sôrti. 

A ç'momint-là, M. le Curè r’monte do chœüûr pa l'ôte 
dès costès èt r’mousse dri l’auteu. Li Blanc ètind l'brut 
d’sès solès qui discrèt o coridôr dol saristiye. 

I s’sint mau è s’pia, li ptit Blanc! Si portant M. le Curè 
r'mârqueut one sagwè! Il aureut bèl à s'èspliquê... Il a 
fait là on djeû po s’fé raclôre à Sint-Hubêrt! I r’sondje 
en tronnant au vi Kèrnache qu'i a sti rassèrè dins l’timps 
jusqu’à vingt-ion-ans, pace qu'il aveut hapè quéques sous. 
Et i d'meûre là, clawè su lès bleûwes pires do chœûr, come 
s’il aveut do plomb dins sès djambes... 

Tot d'on côp, volà Mossieû l’Curè qu'rabroke dri l'au- 
teu èt aui vint drwèt sur li : 

.«Videz vos poches! dist-i en li tapant one ouyâde à l'fé 
volè au r'vièrs». 

Cos pus laid qu'on mwârt, li Blanc satche lès quate sous 
foü di s'potche. 

«Qui vous a donné cet argent?» 

— C'èst Pârin! li respond l'Blanc, avou one vèssète à fé 
dins sès culotes». 

Et i s'sovint come ça, tot d'on côp, di ç'qu'on z-a dit èna- 
wêre è scole : Qui est menteur, est voleur. 

Jusse à ç’momint-là, on z-ètind ramchi one grawiye do 
costè dol tchapèle dès Comtes, dizeüs li p'tite néf. 

C'èst l'Tchaurli qu'èst-st-en trin do sogni lès feüs. Mos- 
sieu l'Curè, qui n'a nin rèspondu, è va drwèt di ç'costè- 
là. 

Li Blanc sint on tèribe pwèds su si stomac. Bin sür, i s' 
veut pris come one soris didins one trape. Portant, ç'n'èst 
nin ça qu'èl grabouye. I s'fait mau do pôve vi pârin. Is s’ 
vèyèt si volti non l'ôte! Ei dire qu'i va lî fè dol pwinne! Di- 
re qu'on va prinde si fiyoül por on voleür! Qué afront! 

I monte dins lès stales po wêti ci qui s'va passè. 


Pârin èst là, avou l’nwâr caban qu'il a todis su s'dos, en 
trin do r'tchèrdji li stûve. Li Curè l'atauje... Pârin r'lève 

si tièsse tote tchènûwe èt, au triviès d’sès lunètes, i veut 
lûre dins sès-ouyes on r’gârd inocint què li mousse o cœûr 
come one sipène. 

Et il ètind Mossieû l'Curè qui d'mande au vi ome : 

« Nicolas! Avez-vous donné vingt centimes au Blanc, ce 
matin?» 

— Oh non! Mossieû l’Curè. Poqwè? 

— Parce que dans ce cas, votre filleul est un voleur! 

Là-d'sus, i lî toûne li dos bon z-èt rwèd èt r’prind l’vôye 
dol sacristive. 

Li song n'a fait qu'on toûr dins lès winnes do Tchaurli. 

Il èst là astampè, avoû sès pôvès viyès mwins totes dis- 
tchaurnéyes qui maneciyèt Mossieû l’Curè. Et i s’rèpète 
tot wôt à li-minme, come s'i sondjeut : 

* On voleür?! On voleûür?!» 

Li Blanc n'a fait au'one hope po v'nu s'tapè en brèyant 
dins lès brès da Pärin. 

Mais comint li èspliquè ça? 

Tot compte fait, i vaut co mia qu'i s’lèye prinde po ç 
qu'i n’est nin, non, bin sûr! 

I s'tape à gngnos èt d'mande pârdon. 

Mais l'vi Tchaurli ni s'résoûdrait jamais à crwâre qui 
s’fiyoûl èst-st-on voleür. 

J. HOUZIAUX. 


Dji vos bustoque... 


Dji vos bustoque! Dji vos rastoque! 
Tènèz vous bén, vos n'tchérèz nén! 

Qui vo djou d’fièsse fûche sins arnoque 
Qui tout rote drwèt, qui tout vaye bén! 


Dji wé nén plindu mès mastoques 
Pou-z-ach'tér Peadau qui vos r'vént. 
Dji vos bustoque! Dji vos rastoque! 
Tènèz vous bén, vos n'tchérèz nén! 


Adon! D'alèz d'meurér à djoque? 

I n'faut nén pinsér fé l'malén! 

Alèz quér 'ne viye boutaye qu'on l’croque. 
Yé! Dji dit ça, 'yèt dji n'dit rén. 

Dji vos bustoque! Dji vos rastoque! 
Tènèz vous bén, vos n'tchérèz nén. 


N. LEMAITRE. 

On vi cwarbau m'a dit 


Dji m'a léyi dire qui les cwarbaus vik'nu jusqu'à cint 
ans èt co d’pus. Dji nè l’crèyais nin pasqu'on n-è vèt ja- 
mais pon d’tchènu. Dj'è n-n’a portant ieû l’preûve l’ôte 
fiye. 

Dji vèyéve dins l’campagne one voléye di pus d'mille 
cwarbaus èt dji m’ dijéve : « S'i gn-avait seûrmint onk 
dins l'binde qui sauréve causer!». Dji m'avance li pus près 
possipe dèl' voléye. 

Frrt! les vlà tortos foutus l’camp avou one cwakeriye 
tos les diâles. Quand dji dis tortos, dji n’dis nin l’vrai : il 
è d'mèréve onk à mitan displumé èt qui n'avait pus l'air 
di prumère djonnesse. Dji lève mes brès au whôt; tot T 
monde sé bin dispû l’guerre qui ça vout dire : «Dji n’a 
pon dârmes, n’eûchiz nin peü!» 

— Djè l'sé bin, hei, qui n’ n'as pon d'fisik, èt dji sé co mia 
qu'on n'a jamais atrapé on cwarbau è li mètant do sé 
su s'queuwe. 


— Vo m'là bin tcheü, dis-dj' dins mi-minme. On cwar- 
bau qui cause! Profitans d'one si bèle occasion. Et po 
z-intrer dins ses bones grâces, djè li dis avou m'pus douce 
vwè : 

— Bondjoü, Mossieû l'Baron Cwarbau! Qu'vos z-estos 


bia todi , mon Diè! Qué bèlès blankès plumes! Dji n' mins 
nin... à 


— Ti vas t'taire avou ça, hein? Dji sé fwârt bin qui dj’ 
sos laid, tot nwâr èt à mitan displumé. Inutile d'aler pus 
long. Dire qui dj'n'a jamais seû m'astaper sur on'aube 
ou passer d'zeü on viladje sins qu'on n'm' atauche dins 
tos les lingadjes avou on'air do s'foute. 


— « Hé! bonjour Monsieur du Corbeau» — « Révérince 
et respect, Mossieü l'ewârbau»... 


Ça n'prind pus, camarade! C'est onk des mononkes di 
m'grand-père qu'a sti atrapé pau r'naud. Mais l'avéve 
one escusse, c'est qu'il èstéve djonne èt qu'il a ieû à fer 
à on vi r'naud. 


Et après tot, les omes poul'nut bin rire des cwarbaus. On 
leü z-a apris à tortos li fauve da La Fontinne èt l'cène 
da Châles Wérote. Est-ce qui l'lèçon leü z-a siervu? 


Vosse grand Molière, qui con'chait bin les omes, a co 
dit : 

« La manière dont on joue les hommes a beau être vi- 
sible, les plus fins, toujours, sont des grandes dupes du 
côté de la flatterie et il n’est rien de si impertinent ni de 
si ridicule qu'on ne fasse avaler lorsqu'on l’assaisonne 
en louanges» (L Avare.) 

Choûtez co on'ôte; c'est st'aux djonnes ômes qui n-n’a : 

« Soyez-en garde contre les louanges; défiez-vous des 
gens que vous ne connaissez pas. Vous en pourrez ren- 
contrer qui se divertiront de votre crédulité; n'en soyez 
point dupes et ne vous croyez pas sur leur parole la hui- 
tième merveille du monde ». (Gil Blas de Santillane). 

Tot ça èstéve dit sins r’prinde halinne, d’one vwè d’ 
baston chèté, à peu près come li Polichinelle dè l’haraque 
aux marionètes qui v'néve tot l’z-ans à nosse dicausse. 

— Oh! Oh!, Mossieu l’ewarbau, vos fios pèter l'français 
èt vos avos sti è scole à c' qui m'parait. 

— One miéte. Dj'a d'mèré mwins-ans èt dj'a apris à 
causer dé on vi brave ome di professeür qu'avait molon 
di sôrti des sentences à tos propos. 

— Et vos n’n’avos profité; vos m'è n-avos aclapé deux 
bones. 

—Et puis, dj'a brâmin voyadji, brâmin tûzé, dispû qui 
dj'sos su l'dagne. 

— Quen'âdje avos, sins iesse trop curieux? 

— Dji cominçais à voler quand m’pére m'a mwinrné su 
l’'champ d’bataille di Waterloo. Comptez. On z-avéve bon 
di c'timps-là; les cwarbaus n'avint qu’à sûre Napoléyon 
po iesse todi à l'dicausse. Il est vrai qu'dispû trwès ans, 
Guillaume nos a sièrvu en Rex-Imperator (1) 


Et puis, vos, vos alez dire tot d’suite ci qui vos m’vlos! 
Quand on z-atauche one saqui avou on <Bondjoû, Mos- 
sieû l’Baron Cwarbau», c'est qu'on vous s’foute di li, ou 
bin qu'on z-a one saqwè à li d'mander. 

— Dji vos assure, Monsieû l'ewarbau... 

— Ta, ta, ta! 

— Eh bin! pusqu'i faut vos l'dire, vos m’avoz justumint 
mètu su l’vôye. Dji véyéve bin qui dj’ n'avais nin à fé on’ 
à on’ apurdisse, èt dji v'lais vos fé raconter vos sov'nan- 
ces, ci qui vos aviz vèyu dins vosse longue vicairiye. Si 
vos èstiz à Waterloo, vos èstiz dandjureû à Sedan èt quét- 
fye su l'Yser... 

— Vos èstos journalisse à c’ qui dj'ètinds èt vos vôriz 
bin ci qu’on lome asteûr one interview. Eh bin! dji vos 


(1) Ecrit en 1917. 

racontrè ça on djoü ou l'ôte, mins à one condition : c’est 
qu’vos mêtoche dins vosse gazette ci qui dj’ va vos dire. 
Dji n-n'a m'sô! Est-ce pasqui on djonne cwarbau a sti 
berné dins l’timps pa on vi r'naud qui tos les cwarbaus 
duv'nu passer po des nigauds! Est-ce qui vos promètoz? 


— Oyi! racontez ratmint! Dj'a one pitite craye au 
«Messager de Fosses», one gazète qu'a des abonés lon èt 
laudje. Vos plos compter sur mi, ça sèrè fait. 


Et l’vi cwarbau m'a dit : 


— C'est l'vrai, c’ qui LaFontinne a raconté. Mi monnon- 
ke s'a fait awè èt li R'naud li a scroté l'erau stofé. Mais 
ci qui dji n’pardone nin au Bonhome, c’est di n'pon awè 
fait d’fauve po mostrer comint li famile des cwarbaus 
s'a vindji do mougneü d'pouys. I n’ n’a bin fait one po 
l'cigogne si vos vos rapèlez : 


Il lui fallut à jeûn retourner au logis, 
Honteux comme un renard qu'une poule aurait pris 
Serrant la queue et portant bas l'oreille. 


Pusqu'i n’ l’a nin fait, vos l’fros, vos! I n'est jamais 
trop taurd po bin fé. Si dji n'è profite nin - à mi adje, i 
faut s'atinde à tot - mes èfants, mes nèveüs èt tote li des- 
cendance mi duvront ça. 


— Donc, après s'fêtindje, li djonne cwarbau «honteux 
et confus» est ralé è breyant raconté l'afére à s'moman. 
Ci n'estait nin l'prumi côp qui li r'naud leû djjouwait 
des s’faits toûrs èt ça n’plèt püs durer. I falait li doner 
one lèçon po qui s'è sovègne longtimps. 

On rachone li conseil des vis. 


— C'est dè l’prinde pa s'galafriye, dis-ti onk. Lèyi m'fé 
èt nin pus lon qui d'mwin, nos rirans. Chaquin s’toû! 

Justumint, li led'dimwin, nosse rinaud vint cotoûrner 
avaurlà po couyoner l’djonne cwarbau. Les vis - c’èstéve 


convenu - fay’nu chonance di rire avou li, èt on tape one 
divisse inte bons camarades. 


— À propos, èstéve ti bon l’crau stofé? 
— A s'è fé pèter, parlant par respect. 


— Rin d'pus auji dè mougni tos les djoûs; nos avans ça 
à l’cinse dal Frède-Bîje. Mais dj'y sondje; i gna bin mia 
qu'ça vêlà por vos. Dj'a trèvèyu dêrèn'mint one covéye di 
coquias qui poul’'nut awè noûve samwinnes. Nourris au 
grain, ça dwèt iesse fameux. 


Li r'naud blèfait èt si r’'lètchéve d'avance. 

— C'est l'momint; li cinsi fait prandière, les vaurlets 
sont st-à l’awous’ èt les mesquènes lij'nu leû feuilleton. 
Si vos vlos, nos vos y mwinnrans. 


Et en route. On quart d’eûre après, r'naud et cwarbaus 
èstint d’ vant l’pwate dè l’cinse. 


— Moussiz par là, wè, pa l’craye dzos Puche. 


Li r'naud s’asplatit, passe pa li p'tite trawéye èt avance 
tot doucemint dins l’coû. 


Et volà mes cwarbaus qui cominç'nu à fer on disdu! 
Couac! Couac! Couac!? 


Li tchin d’gârde si met à bawer come on diâle. One mes- 
quène vint vôye su l’uche èt rintère è tchiplant come si 
èle avait one soris dins ses cotes. 


— Abiye! Abiye! Gna on r'naud è l’coùû. 
Li cinsi acourt avou l'bouti; onk apisse one fotche, l’ôte 
one bwache, li tchin est dislachî et les vlà tortos aus côr- 


dèles do maraudeû. Li coq èt les pouyes covol'nu pa tos 
costés. One bawarîye, one cwakrîye, one tchipèl'riye... 


Les cwarbaus pichint d'rîre, su l’gayi. 


Enfin, batu, agni, disqueuwé, à mitan distrû, li r'naud 
ritrouve li travéye èt su trwès pates, hink èt pink, sins 
d'mander s'manôye, il è va s'catchi o bwès do Duc, avou 
tos les cwarbaus pa dzeû li. 


— Couac! Couac! Couac! et co Couac! Ci qui vlet dire : 
«Cette leçon vaut bien un fromage, sans doute». 

— Vos mètros ça dins l’gazète, don! Oh! dji sé bin qu'i 
gna wère d'avance. On nos foutrait co longtimps dins 
l'bètch : « Que vous êtes joli, que vous me semblez beau!» 
On côp qu'on z-a sti nwâri - sovint pa on nwâr pot - i 
fait malauji si r’blanki. 

Vos l'mètros tot l'minme. Et dijos surtout bin aux djins 
qui les trompeüs èt les farceûs, timpe ou taurd, è n’-n’au- 
ront ostant qu'li r'naud. 


(Au culot do feu). Eugène GILLAIN. 

Tranquilité 


Li djonne moman est, por on pau, d'lez ses parints; 
Rilèvant d'maladiye, i faut bin qu'èle si r'pwase 
Et l’campagne li rindrè pus rad'dimint ses fwaces. 
Come di jusse, èle a pris avou lèye, si gamin. 


Nos n'divans pus todis prinde gârde aus p'titès mwins 
Qui fougw nut tos costés, ni lèyant rin à place 

Ni aus pids qui, tofèr pestèl nut les agaces. 

Nos estans bin paujères et portant, nin contints. 


Pnn a por on momint, dandjureus, d'lez nènène, 
Gâté par zèls, mononkes, matantes, cousins, cousènes. 
Si wère qu'i seuye èvôye, ça m'chone todis trop long. 


Dji m'rafiye do momint qu'is vont rid'chinde èl vile; 
Qui l'èfant tchipotrè mes papis, mes croyons; 
Dji sos tot anoyeus, asteure d'esse si tranquile. 


J. GILSON. 


Pa li tch’minéve ...? 


Dj'ètinds dire pa des djins, qui c'est lèyi bâbañs, 
Les èfants qu'on lait crwère qui c'est pa li tch'minéye 
Qui l’grand Sint Nicolès dichind totes les anéyes 
Po leus ? apwarter des boubounes, des cadaus. 


Qu'on diye à nos tot p'tits todis l'vrai, jamais l'faus, 
Sins l s-î lèyi trover, par zèls minmes, qu'on boûrdéye, 
Qui c'est papa, moman ou bin on tôye qu'ach'téye 

Au botique ç'qu'is trouvnut en rèchant do dôdô. 


Mi, dji crwès qu'i vaut mia, et surtout à l'enfance, 
Lèyi des illusions et des doucès crwèyances; 
Sinon, pus taurd, bintôt, on n'crwèrè pus à rin 


Qu'au via d'ôr qui dèdjà, governe trop d'vikériyes 
I m'chone qui c'est mau fér qui d'dire aus inocints 
Ci qui n'pout, dins leu cœür, qui touwer l'poésiye. 


J. GILSON. 

Qui l'èfant ? 


I nos a d’ djà falu, come nos l’frans chaque anéye, 
Sondji à des cacayes qui noss’ pitit valèt 

Riçurè au matin dèl l fiesse Sint Nicolès, 

Qu'on li dit qu'i vérè les mète pa li tch'minéye. 


Volà on bon momint qu'les kakay'rîiyes rintréyes 
Didins les magasins, si disput’nut nosse chwès. 
C’est qu'i n'faurè co prinde qui ci qui li plairè; 
Nos avans balziné, pwis, fait à nost-idéye. 


Assayant d'radjonni d'cinquante ans et co d’pus, 
Et d'nos ï prinde à timps po yesse sûr mint sièrvus; 
On a co bin des r’buts quand on âi va trop taurd. 


Des bièsses à mécanique : sindjes, èlèfants, toutous, 
Qu'i n'aurè qu'au momint; insi, djè pidrè m'paurt 
Car, ratindant l'grand djoû, c’est mi qu's'amuse avou. 


J. GILSON. 


Bia timps taurdu 


Nos aurans yeu, ç cô-ci, ne bèle ariére-saujon; 

Est-ce li bombe atomique qu'a foutu tot au r'vièrs?... 
Quinze djoûs après l'Tossint on n'sint nin co l’ivièr; 
I w djale nin, plout à pwinne et, sovint, i fait bon. 


Portant i gwa pus d’vète, qu'one miyète di wason; 
Li fouyadie est tchoyu et d'tos costés, à l'tère 

Si staure come des pèlaques coleur d’eruni fièr 

Et djèmi d’sos nos pas, spotchi pas nos talons. 


I m'a choné, l'ôte fiye qui df’ l’ètindeuve si plinde; 
Dj'a choûté et voci ci qu’ dfa pinsé comprinde : 
C’est d’nosse difaute, les aubes si laids, tot dispouyis. 


C’est po nosse punicion qui V pids ces omes nos froche; 
Est-ce qu'en nos lèyant tchèr, nos nos aurinne brouyi? 
Si ça dure, i faurè qu'nos r'montanche su nos coches. 


J. GILSON. 

Voici des Livres 


51 - Dieudonné Boverie - ISTWERE PO MES FRES, poème wallon. 
(1949), Dinant, Imp. Bourdeaux-Capelle - Brochure de 32 pp. 
(Chez l’auteur : 54, rue Ch. Lejeune, Bressoux). 


Le lecteur de ce poème a l'impression d'assister à un doulou- 
reux examen de conscience. Ce garçon qui en arrive après une 
lutte farouche contre lui-même, à juger la Justice et la Bonté di- 
vines en fonction de ses propres malheurs, ce garçon fait penser à 
un «OME QUI BRET» de moindre envergure, moins révolté, moins 
éloquent; l’auteur ne lui laisse d’ailleurs la parole qu’en de trop 
rares occasions, Cette émouvante et simple opposition de la foi 
en l'Homme à la Foi tout court suggère, dans les belles pages fi- 
nales, que l'Humanité est bien incapable de se vaincre elle-même, 
de détruire sa méchanceté, sans un secours supérieur dont le ger- 
me est en l’homme. 

Pour nous plaire tout à fait, ce poème manque d'une certaine 
rapidité : la force des beaux passages se dilue assez souvent dans 
des redites, des détails inutiles et un vocabulaire trop recherché; 
des phrases longues sont mal soutenues par des vers très courts. 
Et pourquoi tant de préambules? 

En résumé : œuvre très estimable, très curieuse, dont la quin- 
tessence serait un fort beau poème que D. Boverie écrira quelque 
jour. 


52 - Léon Maes - BLEUS CONTES ET GARLOUZETES - (1949) 
Mouscron, Editions du Terroir, 26, rue A. Debacker - Brochure de 
31 pp., tirée à 200 exemplaires. 


M. Léon Maes est bien connu par ses excellents travaux d’his- 
toire régionale, de lexicologie et d'analyse littéraire. Il vient de 
publier, en une ravissante petite brochure, l'adaptation en dia- 
lecte de Mouscron de trois contes «classiques». Nous laisserons 
au lecteur le plaisir de la découverte, évidemment... 


Intéressant témoin dialectologique, cette œuvrette pittoresque 
et pleine d'esprit sera bien accueillie de tous. Et ce sera justice 


53 - Louis Henrard - LE BEDETE D'A COLAS, suivi de APRES 
L'ORADJE, poèmes inédits en dialecte de Perwez - Edition avec 
commentaire et glossaire, établie par + Jean Haust et présentée 
par Elisée Legros et Maurice Piron - 1949, Liège, Vaillant- Car- 
mann. Collection «Nos Dialectes». - In 8° de 63 pp.; 80 frs. 


Deux fort bons poèmes dont le premier relate avec relief une 
lutte spectaculaire entre la Routine et le Progrès, personnifiés 
respectivement par la fringante jument Poyète et le train à va- 
peur. 

«APRES L'ORADJE» plein d'émotion vraie, est l'histoire sans 
discours de trop de pauvres gens meurtris par la guerre et dont 
le blasphème est arrêté à temps par de raisonnables et profon- 
des espérances. 

Edition impeccable, comme il est habituel dans la collection 
«Nos Dialectes». On y sent la présence du Maître Jean Haust et 
celle, réconfortante, de ses disciples. 


… et des Périodiques 


52* - ENQUETES DU MUSEE DE LA VIE WALLONNE, No 53-54 
du Bulletin-Questionnaire, pp. 129 à 192 du Tome V - 50 fr. 

De Maurice Piron, une belle étude sur le « Bètième» de Mons, 
première partie d'un important ouvrage sur les marionnettes de 
Wallonie; d’Elisée Legros, une synthèse (très complète d'ailleurs) 
du travail du tonnelier au Pays de Huy, indications recueillies 
sur place lors de l'exécution, à la main, d’une grosse commande 
de tonneaux. 


Le tout rehaussé de 62 illustrations 


53* Roger Pinon - LE FOLKLORE DE LA COCCINELLE : 


1) DANS LA PROVINCE DE LIEGE, in «Bulletin du Vieux-Liège» 
n° 82; 2) DANS LA PROVINCE DE LUXEMBOURG, in «Les 
Cahiers Ardennais» 1949, n° 8, tiré à part de 7 pp.; 3) DANS LE 
ROMAN PAYS DE BRABANT, in «Le Folklore brabançon «1949, 
n° 121-124, tiré à part de 7 pp.; 4) DANS LE HAINAUT, in «Pro 
Wallonia» 1949. 


Résultats d’une vaste enquête classés méthodiquement. Ces notes 
concises et curieuses intéressent le folkloriste, le dialectologue 
et le simple amateur, 


54* PRO WALLONIA, Xe annuaire de l'Association royale litté- 
raire wallone de Charleroi. - 1949, Couillet, Maison d'Edition. 
Br in-8° de 64 pp. 


Agréablement présenté, ce recueil nous apporte des œuvres 
dialectales variées et souvent intéressantes des membre de l’As- 
sociation, une partie de l'enquête de Roger Pinon sur le «Fol- 
klore de la Coccinelle» (V. ci-dessus), une copieuse étude de 
Maurice Vaisière sur «Le souvenir de Napoléon dans notre chan- 
son populaire» et d'excellents dessins de Ben Genaux. 


J. HENNUY. 

Rotlindies ” 


Dialecte de la Basse-Sambre 


III 
Bon djouweü d'gawe (2) sét catchi s'mawe. 


Ni done-t-on nén tôrt, li pus souvint, au cén qui criye 
preumi, et todis raison au cén qui criye li pus fwârt? 


Li bouneür a des éles èt n'sét èwou stape. Vos riftéye- 
t-i à l'vole, vos v'là d'djà pus lèdjèr. Mins qu'i tchante 
ène note ou deüs su vo spale, vos n'li-avos nén si rade 
souri qui l'mouchon èst-èvolé. 


Fuche-t-i qu'vos les eüchiche toutes vèyu, ou qu'on vos 
l's eüche toutes fait, vos vos sintos quéque fiye malu- 
reüs come les pires. Mins si vos vèyos co voltiy — ène sa- 
fe ou ène saqwè — c’est qui l’Bon-Diè ni vos abandone 
nén. 


D'in djonne ome qui fait acrwère à ène djonne fèye 
qu'i l’wèt voltiy, nos d’jans qu'i rit d’lèye. Et s'i n’rît ja- 
mais, èle dîrè qui n’si wèt nén voltiy li-minme. Di qui 
faut-i qu'i riye, pou bén fé? Di li-minme? 


Pou yesse loméye sôrcière, i faut qu’ène comére fuche 
pôve, viye èt laide. Mins c’est pa l’cène qu'est l’pus lon 
èri d’rimpli les trwès conditions qui vos sros l’pus rade 
èmacralé. 


Pou d’mèrer longtimps djonne, i n’si faut nén rinde vi. 
Si rinde vi tout timpe, c’est risquer d’èl yesse longtimps. 


(1) A vous, MM. les philologues. 
(2) Guimbarde. 

Avou l’âdje, on s’intèresse au timps qu'i va fé, pace qu’ 
on s'inquiète do timps qu'on pout co d'mèrer su l’dagne. 

L'ome qui n’a jamais quité s’viladje pinse qui P’ monde 
est grand. Et l’cén qu'a fait l'toü del Tère dit qui l'mon- 
de est p'tit. 


Li pus savant, parèt-i, aprind co tous les djoûs. Et c’est 
mwint côp l’pus lwagne (3) qu'est s’maisse di scole. 


Dji n’sâréve mia r’mète li poésie walone qu'à l'rôse 
d’Egipe, li mwins’ fiére des fleûrs, qui n’sint jamais si 
bon qu’dins les pus pôves djârdins. 


Li pap s’lait scrire. I s’lait tout fé. Et i nos les fait tou- 
tes, pace qu'i s’lait lire. 


Edm. DOUMONT. 


Djean l’Nauji 


Le temps des Djean-l'-Nauji est passé. Là où peinait un 
bataillon d'ouvriers et d’ouvrières, une moissonneuse-li- 
euse a tôt fait de mettre en gerbes les innombrables épis 
de toute une campagne. 

Mais vous ne savez peut-être pas ce que c’est qu’un 
Djean-Ll’-Nauji? Eh bien! en ce temps-là, la moisson du- 
rait longtemps et il y avait rivalité entre hommes et fer- 
mes voisines. C’est à qui aurait fini le premier et ferait le 
«Coq», fête terminale d'une période de dur labeur. Le 
vainqueur de ce tournoi, pour humilier son voisin, allait 
planter dans son champ un mannequin de paille revêtu 
de hardes loqueteuses. C'était un Djean- l’-Nauji. Cela 
signifiait que le Cinsi et ses ouvriers n'étaient guère cou- 
rageux. Simple farce que l’on prenait souvent du bon cô- 
té mais qui tournait parfois mal quand il y avait antago- 
nisme réel. 


(3) Niais, borné. 

Dans la charmante idylle qu'on va lire, Zéphoris di 
Bovègne (1) tire très bien parti de ce personnage de no- 
tre folklore. 


Frèdebije, li cinsi do Tiène, ni vwèt nin volti Bontimps, 
li cinsi dal Basse; Bontimps ni vwèt nin volti Frèdebije. 

Les raisons? Des «Djean-l’-Nauji». 

Les cinses si djond’nut è s’ toûrnant l'dos. 

Télès djins, télès cinses. Li «Tiène» wête di whôt pa ses 
nwâres potales, li «Basse» est st-ascropeuwe tote blanke, 
dins s' pachi. 

Tot, dins l’campagne au lon stindeuwe, a on’air di deux 


airs. 
+++ 


Portant, li p'tit Zidôre do Tiène vôreûve bin djouwer 
avou li p'tite Niye dal Basse. Is-l'ont doze ans tos les deux. 
Zidôre est fwârt, Niye est grêye;; i a des ouys nwârs èt 
malicieux, les cias da Niye sont bleuws èt fwârt doux; il 
est ârsouye èt arnauche come on diâle, èle est djjintiye 
èt paujère come on’andje do Paradis. 

Les parints èt les cinses ont beau s’toûrner l'dos, les 
èfants, on djoù, s’ont rescontrés. Zidôre aveûve, par one 
trawée di l’ha-ye, moussi dins l’pachi dèl Basse : dau lon, 
il aveûve adouyi on sbara balançant ses grands brès dis- 
fligotés dins on bia gros cèréji verdichant au solia. «Bia 
sbara, bèlès cèréjes», s'aveüve-t-i dit. Vol'là al copète di 
l'aube, tapant al valéye cochas su cochas, qwand tot d'on 
côp, il étind one pitite vwè : «Ci n'est nin bin di mesbriji 
m'bia cèréji!». 

Zidôre est tot s’baré. Gna pon d’tchin, ça va bin! I glis- 
se al valéye, si culotte s’aroke èt ça fait one grande char- 
naque. I ramasse ses couchas abiye, è fait one bressiye 
su l’trévin qui li p'tite s'a resculé, li cœûr gros, les ouys 
gonflés. 

— Hein, dis-t-i Zidôre, à vosse nez! Hein, Mam'’zèle 
dal Basse! 


(1) — Pseudonyme de Zéphyr HENIN. Rappelons que notre 
auteur est mort à Malonne. Il avait occupé, après la guerre de 
1914-1918, le poste de Secrétaire Général au Ministère des Fi- 
nances. 

Le «Pourquoi Pas» lui fit les honneurs de sa première page; 
dans sa biographie humoristique, il souligne que le nom de Zé- 
phyr Henin, le fonctionnaire éminent, s'effacera bientôt dans 
la mémoire des hommes, alors que ZEPHORIS DI BOVEGNES 
est entré dans l'immortalité, 

— Mèchant! Dji n’vos a rin fait, mi, qu’èle í rèspond. 

— Vos n'woizri èt vos n'sauriz non pus. Vloz sayi? 

Niye si met à braire, catchant s’bladjot visadje dins si 
d’vantrin. 

— Quéne Mad'linne! Vos cèréjes, les v’là, tènoz! 

— Waurdez-les, respond-èle en hictant. Vos ploz les 
coude tortotes, ca èles sont da mi : c’est m’cèréji. Mins nè 
lî câssez nin ses coches! 

Sins pus moti, Zidôre s'arcrope, coud les cèréjes, les 
met o cabas da Niye et va catchi les cochas dins l'ha-ye. 

— V'lans 'n' djouwer èchone? dis-t-i è riv'nant. 

— Mais vos pièrdoz vos papis, vos n'sèroz pus mayeür! 
rèspond Niye tote rôse di plaiji. 

— Ci n'est rin; ;dji dirè qui dj'a sti à maraude o pachi 
dal Basse. 

Dispôye adon, Zidôre vôreüve bin djouwer tofêre avou 
Niye. Mais is pôrinnent iesse vèyus. Il a peü qui Niye fu- 
che brûtîye di s'pére. Por li, i n’ n'est nin à one displous- 
séye près. 

Portant, audjoürd'hu, i faut s'vôye. Dimwin, i paute 
po l'Pensionnat. Come si on n'è saveüve nin todis assez 
po z-aler à l'tchèreuwe, grigne-t-i dins ses dints en s'glis- 
sant dins l'pachi. 

Niye li ratind dri l'cèréji, tote anoyeüse. Ele sait bin 
qu'i faut s' sèparer. 

—Voci mes tcherdonis, Niye. Is mougn'nut tot seüs. 
Vos n-n'auroz sogne, don. Niye, di mes tchèrdonis. Dji 
vos les done ni roviz nin l’ tchène, savoz! 

— Dji vos l'promets, Zidôre, is sèront mes gâtés. 

Is sont là tos les deüs, ni saipant pus qwè dire. Is s'riwét- 
nut, one miète gin-nés. Est-ce Zidôre qui s'a avanci, est- 
ce Niye qu'a v'lu fé come on pas? On n'è l'saurè jamais. 
Ci qu'est sûr, c'est qui l'bauchèle n'a nin rèsculé quand 
r’ djonnia li a plaqué on gros bètche su ses massales. Et 
Zidôre, tot foû d'li, a r'passé rabressi les tcherdonis. 


Les ans ont passé. Zidôre est riv'nu à l'cinse po d'bon, 
rapwartant des banses di prix à s'pére qui n'è ruv'nè nin. 
Dé l'maisse, i n'foutè rin. 

I fait l'djonne homme. Tos les dimègnes, i paute à bi- 
det avou des djanès guètes et les djonnès coméres li 
trouv'nut à leû mode. 

Il a rovi si p'tite vwèsine, direûve-t-on. Faut dire qui 
les deux cinses sont todi come tchin èt tchèt. 

Les djins die’nut qui l’fèye dal Basse si chagrine. Pus 
d'on galant s'a d’dja présinté. Ele dit à s’papa qu'’èle a bin 
l'timps. Ele sondje todi à Zidôre et l’dimègne après veu- 
pes, èle monte è s’tchambe po l'waiti passer. Il è va vôye 
les coméres! Et tote disbèliye, èle va dire si pwinne aux 
p'tits tchèrdonnis. Et il ï vint one idéye. Si èle mètait l’ 
gayole à l'huche po quand i r’passerè? 

«Chérs pitits tchèrbignas, vos n’auroz nin frèd, don? 
Mi cœûr a dandiji di si r’chandi. S'i pleûve si rappèler 
d'vos, si sov'nu d'mi, en vos vèyant àl'aireü... 


* »* * 


L'aouss' finit; les campagnes sont rasées. A pwinne tè- 
nawète one pitite cwane di marionète par ci par là. Niye 
rivint do viladje. Li nait est tchèyeuwe èt i fait tot frisse. 
Les piètris s' rapèl'nut dins les steûles èt les vièrs-goyets 
lûj’nut dins les z-hièbes. 

Ele sondje à Zidôre, èle ï sondje tofère. Quand d'on plein 
côp, on' homme potche dins l'rouwale èt court èvôye do 
costé do Tiène. Niye a r’connu Batisse, li maisse ovri. Il a 
pus qu'certain apwarté on «Djean-l’-Nauji». 

Abiîye, èle si dispètche; i faut prév'nu s'papa et les ovris. 
Bisquin't-i quand les cias do Tiène ont criyi l'fin d'laouss'! 
Et Zidôre èsteüve-t-i fiér en rèmwinr'nant l'dérène tchè- 
réye! 

Ele trèvautche dins les marionètes. — «Mon Diè! On’ 
homme est s'ten train d' discopèci Djean- l’-Nauji, arra- 
chant li strin, churant li moussemint disloqueté. Et èle 
ni sé r'rastinu d'criyi è r’con’chant Zidôre. 

— Oyi, c'est mi, Niye. Et c'est por vos qu’ dj'a fait ça. 

— Oh! Merci. On a d'dja tant bisqué à l'cinse audjourd' 
hu. 

Ele dit ça come èle direüve ôte tchôse. Ele vôreüve criyi 
s' bounheür, tchair à gn'gnos ou tchanter. 

Et Zidôre s'approche. 

2 Niye, dis-ti, donez-m' li mwin come do bon timps pas- 
sé, 

Et i l’atire à li et l’rabrèsse longuemint su s'front. Et, 
sins lachi les mwins : « Mi p'tite Niye, ni lèyiz pus mes 
tcherdonîs si taurd à l’huche li dimègne, ça m'’espètche di 
dwârmu». 


Niye si d'mande si c’ n’est nin on sondije. 
— Zidôre, dis-t-êle, i faut nos sèparer. Ni gâtans nin on 
momint di si grand bounheûr. 


Et is l-è vont chacun g’ leû costé avou tot l’Paradis dins 


leû cœûr, FT 

Li lèd’dimwin, à l’piquète do djoü, Zidôre èt s’pa, dilé P 
tère èwou qui l'maisse ovri a stitchi Djean-l’-Nauji : 

— Bontimps va bisquer, Zidôre; i fait bia. 

— Tél’mint bia, pa, qu'Bontimps va r'mète li mèyeu 
des awinnes. 

— Avou on Djean-l'-Nauji? 

— Sins Djean-l’-Nauji. 

— Li maisse-ovri m'a choûté, portant? 

— Oyi, mais c'est mi qu'a distrû l'marionète. 

— Et poqwè, si vos plait? 

— Pasqui dji wès volti Niye. 

— Vos n’vos ginnez nin, gamin! 

— Et dji vos d'mande d’aler d'mander à Bontimps si 
fèye po vosse fi. 

Ça, jamais d’ la viye! 

Ci qui Frèdebije a pèstèlé, bouchîi su l’ tauve, djuré! Ça 
a duré quinze djjoûs. Zidôre tinait bon. Puis, ça s'a rapau- 
jji. Li cinsi qui n'èstait nin mwais, dins l’fond, avait dand- 
jureû sondji ossi qui Zidôre aureûve co bin pus mau 
tchwèsi. Si vwèsin n'’estait nin à taper èvôye. 

Et l’dimègne à l'vièspréye, quand personne n'est su I’ 
vôye, il est paurti sins rin dire po l’cinse dal Basse. 

— Dji vos ratindeûve, vwèzin. 

— Ah! Vos m'ratindiz? 

— Frèdebije, vos estoz bin puni di m’fé mète on Djean- 
l’-Nauji et vos estoz pûni pawou qui v’ z-avoz pètchi. 

— Comint ça? 

— Vos estoz atrapé, èt mi, djji sos pici. Nos estans pü- 
nis tos les deux. Vos nos v'là oblidjîs di nos vôye volti. 

— Done-mu l'mwin, mon parent. C’est bièsse, ètur bra- 
vès djins, di todi viker è s’cohagnant. 

— Niye, alez cwé l'boune boteille! 

— Et l’anéye qui vint, s’ plaise-t-Diè, nos aurans po 
nos deux on p'tit Djean-l'Nauji. Et m’ capon d' fi n'èl 
distrürait pus, pasqui c’est vos, hein, Ninîye, qui nos l’ap- 
watrè. 

Et les vis continueront à s’ dispètroner po... Pawè!... 


ZEPHORIS DI BOVEGNE 

Li sindje qui r'mostreut 
l'cinéma 
(Florian, II, 7) 


On baraqui qui r'mostreut l'cinéma 
Par-ci par-là dins lès viyadjes, 
Emwinrneut didins sès bagadjes 
On sindje rimpli d'malice èt qu'on lomeut Colas. 
Avou sès toürs èt sès chinéyes, 
Sès chimagrawes, sès ratoürnéyes, 
Lès vis, lès djojnnes avint si bon 
Qu'ils vinint véye di laudje èt d'lon. 
On djoü qui s'maisse fiyeut l'toür dès cabarèts 
(Ci d'veüt yèsse on londi d' dicausse), 
Do fé à s'môde nosse sindje aveut si ausse 
Qu'i s'boute al tièsse do rachonè 
Di drwète èt d'gauche lès bièsses qu'i rèsconture : 
Li crau pourcia d'al cinse, li tchin èt les motons, 
Lès boüs, lès vatches, lès pouyes, lès canârds, lès dindons 
Et jusqu'au tchèt dol maujon d'cure. 
«Vinoz, mès djins, vinoz! criyeut-i nosse Colas, 
Dji v'vas fé véye po rin ci qu'nos-avans d'pus bia. 
Vinoz lès-omes èt lès coméres, 
Lès vis péres toyes, lès bèlès-méres, 
Nos-avans dol place po tortos 
Et quand i gn-a pupon, gn'a co!» 
Là-d'sus, li mènadjèrîye 
S'adjoke su lès tchèriyes. 
On va clôre lès volèts, 
On distind lès quinquèts, 
Et l'sindje si mèt al manivèle. 
«T't-à-l'eüre, dist-i, v m'è diroz dès novèles! 
Dji m'vas c'minci pa l's-actuâlitès. 
Voci Po-Paul qui monte dissus s' dérin bidèt... 
Et pus, po sire, l'èkposicion d'Brussèles... 
Et pus. l'concours dès pus bèlès bauchèles... 
Volè Bonnot qu'on z'arète à Paris : 
Wêtoz lès djins qu'i gn-a, Maria todis! 
Et vci l'arivéye do dêrin tour di France. 
Lès coureüs pèdalèt, is n'è fiyèt nin les quances!» 
Parèye qui dins on for, dizos l'twèye i fiyeut spès; 
«Mi, dji n'veus todis rin, dist-i l'tchèt do curè!» 
— Tè l'as dit, dist-i l'tchin, i djoûwe avou nos-ôtes. 
— O mis, po vosse gouvèrne, mi, dj'avise one saqwè 
Dist-i l'dindon, tot s'rècrèstant, dji n'sés poqwè; 

Seûlemint, dji n'veus nin bin à m'môde!» 
Dosmètant, nosse prétcheù fiyeut tos sès trallalas, 
Lès-i mostreut çoci, lès-i mostreut çolà. 

Mais dj crwès bin qui l’afère n’aleut qui d'sus one djambe 

I n'aveut nin alumè sa lampe! 


Dès sindijes èt dès dindons, on wwa jamais vèyu 
Ostant, dji vos l'assure, qui pa l’djoù d’audjoûrdu. 
Musiciyins èt scrijeûs, ârtisses di totes lès sôtes 
Crwérint w pus rin fè d'bon sis wèstint nin al môde. 
Les djins qu'sont co da sènes è pièrdèt leü latin, 
Si d'mandant dins zèls-minmes ci awon viyèrè co d'mwin. 
Su ç'timps-là dès bauyaus qu'on lome «lès snobs» en 
[France, 
Po z-awè l'air malins, do comprinde fiyèt chonance. 


J. HOUZIAUX. 


Les clokes di Rome 
Dialecte de Namur 


«Abie» dijeûve moman,... la les clokes qui r'vègn'nut, 
A Rome, vèyoz mfi, elles ont sti r'prinde coradje; 
Vinoz rate è djârdin, wètiz d'vos ascropu, 

Vos les vièroz mia r'tchêr, to choütant leu ramadje». 


Les clokes sonînnent èchone dins l'djwèyeü cariyon, 

Dji wéteüve li stwèli... tot è sondjant è m'tièsse, 

Qui l z-arondes qui volinnent, dispièrtéyes pa l'bourdon, 

Lèyinnent tchêr les ous d'Pauke, dins les nids des fignes- 
[ses. 


Mais les timps sont candjis... vom'là d'abôrd tchènu... 
Po l'Payis do Bon Diè, mi moman è-st-èvôye; 

Dj'a cinq bias grands-èfants, è quand les clokes tchèy'nut 
E l'reuwe, pu rwès qu'tortos, dji broke co po les vôye. 


Qu'elles raviknuche ossi, come Jésus, l'trwèsième djoù, 
Dji sé fwârt bin qu'tot ça, n’est qu'inocinte sond'riye! 
Mais què freuve-t-on su l'dagne, dins les pwinnes è les 

[doüs, 
Si gn'aveñûve pu pon d'sondje... po passer l'vikériye. 


Jean SERVAIS. 

Les Crwès dins les bruwères 


Les Crwès dins les bruwères, titre qui fait penser aux «Croix 
de Bois» de Dorgelès. C’est l'histoire émouvante de la captivité 
de nos soldats an Allemagne pendant la guerre 1914-1918 (216 
pages — Bois et dessins te Joseph Gillain), 


La guerre 1914-1918! Elle s’estompe déjà dans le passé et ceux 
qui l'ont vécue deviennent de jour en jour plus rares. 


Edmond Wartique et Edouard Thirionet, deux «Rèlis Namur- 
wès», nous en donnent leur témoignage en dialecte namurois. 
Ils étaient de taille à l'écrire en français et ont délibérément sa- 
crifié un succès plus facile. 


On peut dire que leur livre est un document de premier or- 
dre dont la valeur augmentera avec les années. Edité en 1930, 
il n’est pas encore épuisé. Les quelques exemplaires qui restent 
sont offerts au prix de 40 frs. (C.C.P. 1827.90 de Eug. Gillain,37, 
rue Louis Loiseau, Namur). 


À Konigsmoor 


Poqwè n’ nin awè confiance dins les cautes quant elles 
annoncenut one sakwè d'bon? On z'a tant dandji d’crwère 
one miète, si wère qui s’ fuche, qui les bias djoûs r’vairont. 
On vout, èt on n’ sait. On n' sait pus. Ça dure trop long- 
timps. On z'a trop d’ misére. 


Dizos les uches, pa les crayes des plantches, li vint hû- 
le à mwârt; di s’grosse vwè qui n’a rin rescontré dins tote 
li sauvadje plaine po l'briji. I s'mwaijit su nos pôves pitits 
baraquemints. Foû di m'vôye! ou dj’ vos fou djus! 


Li vint est prussien comme li resse. 


A paquets, li plove s’aclape su les carreaux, elle clawc- 
tée su l'twèt, èt à fwace di claweter, elle s'a fait par-ci 
par-là des p'titès trawées. Tènawète one gote tchait... 
paf su l'nez... paf dins l’anète. On p'tit frizon, èt l'tiesse 
rintère cor one piète pus bas dins les spales. 


Avou l'nait qui tchait, les pinsées toun’nut do gris au 
noir. 

Ah! qui n’pout-on braire à st'auje, sins honte. Ça freüû- 
ve tant do bin, sangloter comme on’èfant, si r’pache di s’ 
chagrin. Qué pwèds qu'ça mêtreûve dju do stomac. 


— Allons, Gusse, fais nos one cigarette, ça candjerè 
nos idées. 


Li Gusse, qu'est ston chançard, a r'çû cint grammes 
di Richmond èt on cârnet d’fouyes; one fôrtune, non, on 
trésôr, pasqui les colis n’arivenut causu pus dispû qu’on 
z'est vaici. Naturélmint, c'est st’ostant da nos qu’ da li, 
èt c'est «moman Chérain» qu'a l’gârde do toubac, heü- 
reûsemint. 


Il a dècidé, po qui l’ plaiji dure longtimps, qu'on freü- 
ve one cigarette po trwès, èt qu’on satch'reüve chaque à 
s'toûr. Po nos trwès, nos fumerans quate cigarettes tos 
les djoûs : au matin, à prandjère, après s’ soper, èt I’ mè- 
yeü d’ totes à l’nait divant d’s'èdwârmu. Les tchins, on 
les r'mèêtrè d’ costé po r'fer one cigarette avou. Ah! si 
Chérain aureûve siti Minisse des finances! 


Su l’timps qu’nos fumans, on flamind qui s'a fait avoyi 
st’armonica, s'a mètu à djouer ascropu su s' paillasse. 
L'’oreille conte si chér instrumint, Vandaele bat l’mèseure 
avou l' bètchète di s’pid. Des camarades tchantenut à 
costé d’ li, des refrains qu'is fyinnt èvoler al dicause dins 
leû viladje. I sorie nut aux andjes, rapinsant quétfie les 
danses qu'il l'ont fait avou one roselante bauchèle, des 
chiques di permissions, des pasquéyes... 


Et puis l’musicien s'a mètu à djouer l’ «Lion d’ Flan- 
dre». Ossi rade, ils ont r'div'nu sérieux tortos, li front 
bauré, tièstu, les ouys deurs. I l'ont tchanté à plein gozi 
zij zullen hem niet temmen, den fieren vlamschen 
leeuw» èt sakants walons qu'ont appris l’tchanson ont q’ 
bon cœûr üni leü vwès à l'cène di leûs fréres. 


C'est l'même frîzon d’espwèr qu inos fait tressiner tor- 
tos : Is n’ l'auront nin l’ «Lion d’Flandre»! C'est l’ lion 
d’tos les Belges asteur. 


Ah! ah! is polenut bin sayi d’vos fer l’paurt pus belle 
èt vos dire qui vos èstoz leûs fréres di race! Qu'is vos 
vègnenuche waiti quand vos tchantez, leûs ouys compu- 
dront mia qu’leûs oreilles. 


Allez, fréres flaminds, l’aiwe di Mouse èt d'l’Escaut ont 
machi nos songs èchonne. Ça n'si rovie nin, Ça. 


L'artisse asteûre commince « li Bia Bouquet», puis 
«Pays de Charleroi», «Valeureux Liégeois», tos les airs 
di nosse Wallonie. Les djèts d’caute dimeüûrenut staurés 

su les paillasses, li misére est rovie, li djonnesse ridresse 
les pus aflachis. Les refrains chiltée’nut, nos y mètans 
tote l'âme di nos’ pays. Li Pays! i faut z'è ièsse lon èt dis- 
pü longtimps comme nos ôtes po sawè c’ qui c’est èt ci 
qu'on l'aime. 

Et po fini l'concert, Vandaele attaque li Brabançonne; 
tot l'monde choüte astampé. Adon, po fer plaiji aux An- 
glais, li djoueû d'armonica fait èvoler I’ «God save the 
King» èt chacun, come il a plu, s'y a mètu po rèfwârci 
l’ passadje « Send him victorious». 


Quand l'armonica s'a tait, one musiaue s'a èlèvé à l'ôte 
dibout dè l'baraque, doüce, tinre à fer braire. C'est st-on 
Russe qu'a r'çü one balalaïka, èt à s'toür di rrmuwer l' 
cœür di ses camarâdes. 


Jamais, non jamis pus, dji n' ètindrè one musique po 
mi strinde comme citèlla. Elle sèrè quétfie mèyeü, pus 
belle ou pus savante; elle ni m'chonerè jamais pus trisse 
qui l'cène des Russes à Koningsmoore. Jamais pus dè l’ 
musique ni m' sèrerè l’ gosi comme asteür. 


Ces grands gaillards-là sont causu tortos pus minâbes 
qui nos si c'est possipe, èt portant, po l'momint, i gna pu- 
pon d'zèls qu'est cor en Allemagne. Leüs visadjes sont 
div'nus moins' deurs èt leüs ouys waitenut si lon... 


Li chœür russe tchante èt l’ tchanson est si doüce, si 
doûce qui nos n’ n'avans dè lP djôye èt en minme timps 
si gros. 


Heureusemint, li nait est tchèyeuwe tot à fait, one lâr- 
me pout rider sins ièsse vèyeuwe. 


Est-ce qui ça a l' drwèt d' braire on soûdart? Minme 
quand i s'èdwâme è sondjant qui gna d'djà septante-deux 
crwès alignies là tot près, èt qu'i gna co place po tant 
d'z'ôtes? 


Encourager les écrivains wallons est la meilleure 
façon de servir la cause walonne. 


Le meilleur moyen d'encourager les écrivains wallons 
est d'ACHETER le livre wallon. 


Pi grand'père 
Su l’montéye... 


Dissu ses p'titès djambes, nosse gamin, trotinant, 
Come one pitite soris, court pa tt avau l’maujone; 
C’est todis li à Puche li prumi, quand on sone. 
Seûlmint, gn-a deus d'grés d'pire, s'il ireuve tchère... 
[portant?… 


Il ï fait atincion, èt pwis, nos ï waîtans : 

Ou bin, c'est mi qui l'sût, à mwins qu'ci n'seuye bobone 
Ou s'papa ou s’moman, co pus sovint èchone 

Nos nos sintans tortos responsabes di l’èfant. 


Insi, i n'pout d'djà mau?... Non? bin choûtez, d'abôrd : 
Il a bin rade fait s'côp; l'ôte djoü, dins l’colidôr, 
Nèl vèyant pus, nos l’apèlans, i n'respond nin. 


Tot d'on côp, i nos chone qui nos l’ètindans s’plinde; 
Lèvant l'tiesse, nos l'vèyans tinre li baye à deus mwins, 
A l’copète des montéyes, brèyant di n'sawè d’chinde. 


Mémwère 


Au d'bout di nosse corti, gn-a one sitrwète plate-binde 
Ewoü qu'à leu momint, vègn-nut des fréjes di bwès. 
Ign-ènn a nin des masses, portant saquants bouquets 
Qon pout aujiy'mint coude, sins trop divu s’sitinde. 


Nos ï avans mwinrné nosse pitit pa l’pisinte, 

Là dèdja on momint, bin sûr di pus d'deus mwès : 
I gn-ènn avè des metres, i 'n a sayi deus-trwès 
Qui, po s’plaiji èt l’nosse, nos li avans fait prinde. 
Faut-i crwère qui ç'gout-là li avè plait, bramin, 
Pusqui, dispeuy’, chaque côp qu'il èva au djardin, 
Dirèc, i court lauvau, sins qu'iamais i wsi brouye. 
Les coudant fait-à-fait, ç'a stî li qu'a yeu tot. 
Asteure, qui l'timps est yute, i solève co les fouyes 
Et chone tot anoyeus di n’ rin trover pa d’20. 


J. GILSON. 

Autoü d’ène bérce 


Dialecte de Villers-Poterie 


Achi au culot dou feu, in ome fume si pupe, ène mwin 
aspoyîye su l'bôrd d’ène bèrce ousk’ in p'tit èfant è-st- 
èdwärmu. 

Dispüû trwès djoûs, l'ome est grand-pére, li bouneûr ri- 
glatit dins ses oûyes toudi brakès su l’èfant. C’è-st-in ga- 
ss Et les vijins ont dit qu’ l’èsteut parêye à s’grand- 
pére! 

In gamin! V'là vingt-cénq ans, au couminc’mint di s’ 
mâriâdje, quand s'feume lî a dit qu'i s’reut papa, i rêveut 
d’'djà d’awè in gamin; ci s’reut in djèton al dairène cou- 
che di l’âbe dèe famile, li nom di s’pére qui dur’reut cor 
après li. 

L'èfant a v'nu au monde. C’èsteut ène fiye! Su l’côp, 
l'ome a sti disbautchi, mais c'n'a né sti pou longtimps. 
Diâbe, n'est-ce né s’sang, si n’èfant? 


Les anêyes ont passè. L’èfant a grandi, a d'v'nu feu- 
me, à s'toür s'a mariè èt dispû deûs gnûts, l'ome vêye 
dilé l'bèrce... 

Si l’èfant poupiye, grand-pére è-st-aux cints côps; si 
p'tit fi, mâria dèyi, c’est toute si viye! 

L'ome satche tout doûc’mint des p'titès bouchîyes di 
s’pupe tout en tûsant. Pourtant, pour li, l'mârtchand qd’ 
sâbe est passè, l’heûre s'avance mais i n’faut né dwarmu, 
i faut vèyi : l’èfant n’est né co batiji! 

Ses idéyes ni sont né toudi nètes, i lûte, i s’rèmüûwe 
dins s’fauteûye et pou d'mèré rèvèyi, i s'fwardjiye toutes 
sôrtes d'afaires tèrtoutes au pus droles. 

Divant ses oûyes, c’est come in film qui s’disroûl’reut : 
i vèt ène vôye couvrûwe di nive, ène pètite siglite avou in 
gamin d’su qui rit et qui claque des mwins d’contint’ 
mint; après, c'è-st-ène èglije toute floriye des mille fleûrs 
dou printemps, in grand gamin, avou ène blanke flo- 
tchîye à s’bras gauche èt ène tchandèle à mwin drwète, 
avance doüc'mint... Il est bé abiyi... 

Divant d'monté àl Sinte Tâbe, i s’ritoûne èt dit en l’ri- 
waitant : 

— Chers parents, je vous prie de me pardonner les 
peines que j'aurais pu vous faire, afin que je puisse rece- 
voir dignement mon Seigneur et mon Dieu». 

L'ome ribouche d'in côp d’poûce ène lârme au cwin 
d’ses oûyes en d’djant dins li-minme : «Pôve pètit, dji 
n'ai ré à vos pardoné, vos n'm'avèz jamais pon fait d’- 
pwène»... 

Grand-pére a rouviyi qui ses cénquante ans ont sonè 
dispü deüs ans, après awè bauyi sakants côps à s'dismète 
li machwère, il è-st-èdwârmu, mais l'film continüwe... 

C’è-st-in grand djonne ome en salopète qui couboute 
des boukets d'fièr, qui roüle des fils di cwive; i monte ène 
grande machine di tole. C'è-st-in transformateür, dis-t-i. 

Après, c'è-st-in ome qui r'vé tout fiér di l'incorporâ- 
cion èt qui lî dit : 

— «Parain, dj'irai sôdart dins les blindès!» 

Li tièsse dou grand-pére bârloque di drwète èt d'gau- 
che, i vout bèrdèlé, i s' plaint minme, i lait tchaire si pu- 
pe, si respirâcion st si bé coûte qu'i lance (1)... 

C'est qui, dins s'rève, i vèt ène grande campagne, des 
grossès machines qui câssenut des âbes come on câsse 
ène alumète, avance-nut yène côte l'ôte en ratchant feu 
di tous costès. 

C'st-st-in vakârme d'infièr, i vèt des omes sitaurès, li 
feu rèche di tère pa des traus qu'on z'ètèr-reut ène mau- 
jone; li feu est dins l'ciel come si toutes les stwales ècla- 
tré'nt; li feu rèche di yène des machines qui skète à mille 
bokèts. 


L'ome si rèmuwe, si bras a ridè dju dèl bèrce, si tièsse 
a clinci in pau fwârt su s'pwètrine èt s'côrps s'a aflachi 
dins l'fauteüye. 

Dins s'rève, l'ome tchait à gn'gnous au pid d'in vi cal- 
vaire, i criye hôrs di li au Bon Diè d'Pitié : 

— «Sègneür, arètez ène parêye boutch'riye; si nos 
mwais faits mèrite-nut vos’ colére, si l'monde n'est pus 
di skwair, ces èfants-là n'è poul'nut ré!... 

S'i vos plaît, eûchèz compacion d'leü djonnèsse, s'i faut 
des respondants pou toutes nos bièstriyes, Sègneür, nos 
astons là, les vis!» 

Li skrandichüre a maistri l'grand-pére; li vision 
d'oreür l'a fait suwé, l'ome a fwèbli, les vijins l'ont pwâr- 
tè dins s'lèt... 


(1) Lanci : respirer d'une manière très vive, plus vive qu'es- 
soufflée (voir le mouton durant son exposition au soleil très 
brülant). 

I coumince a riv’nu à li... Ses oûyes roûl'nut dins s’ 
tièsse, il est come in pièrdu... I vôreût bé causè, mais ré 
n’rèche di s'goyi tout sètche.. Au d’dibout di trwès ou 
quate munutes, i parvét à dire : 

— Ewouss’ qu'il est, li p'tit?» 


Désiré NIHOUL 


Et voici des Livres 


Jean Guillaume GREGNES D'AWOUS’ 1949, Namur, 
Editions Mosanes In 4° de 48 pp; 50 frs. (Quelques exemplai- 
res de luxe à 100 frs.) 


Avec « DJUSQU'AU SOLIA », Jean Guillaume s'est classé 
d’emblée parmi nos meilleurs poètes. Nous avons souvent in- 
sisté (notamment à propos de «Poèmes wallons 1948») sur un 
des éléments essentiels du talent de notre ami : une sobriété, 
une concision extrêmes qui possèdent un pouvoir de suggestion 
peu commun. Ce que nous disions d’un certain hermétisme (sen- 
sible surtout au lecteur superficiel) se confirme moins dans le 
présent recueil. On croirait, et c'est exact, que la poésie de Jean 
Guillaume s'est «humanisée», est devenue plus fluide, plus ac- 
cessible. 


Noous nous en plaindrons d'autant moins que le thème envi- 
sagé (le souvenir des jeunes années à la ferme paternelle) ne 
se prêtait guère à l’abstraction pure. 


Si nous étions contraint de choisir entre les recueils de J. 
Guillaume, nous serions cruellement embarrassé : œuvres de 
sommet, de caractères différents sans doute, mais procédant 
du même tempérament poétique, ils se classent purement et 
simplement dans l’ordre chronologique et l’on souhaite que 
soient nombreuses encore les gerbes qui viendront grossir la 
moisson du poète. 


Présentation impeccable de l'éditeur Jean Servais. 


Gabrielle Bernard FLORA DEL HOULOTE, drame paysan 
en 3 actes et en vers (1949), Fosses, Imprimerie J. Romain 
Gd in-16 de 80 pp : 25 frs. 


La pièce de Mademoiselle Bernard enrichit considérablement 
le répertoire dramatique namurois. A l'échelle du répertoire 
wallon, elle est importante surtout par une forme et une proso- 
die presque impeccables, des caractères magistralement brossés, 
une solide construction scénique. 

Nos lecteurs connaissent déjà le sujet développé. Un garçon 
tendre et sentimental se découvre un profond amour pour Flo- 
ra, la petite-fille dèl Houlote, la sorcière, Ces sentiments con- 
trarient le père du jeune homme : il avait fait pour ce dernier 
d'autres projets matrimoniaux et, surtout, il convoite pour lui- 
même la jeune fille. Une lutte permanente entre la supersti- 
tion et la raison aggrave encore ce conflit qui finira dans la tra- 
gédie. 

L'atmosphère intensément dramatique de l’œuvre se détend 
parfois; et nous assistons alors à de ravissantes scènes pleines 
de fraicheur et de jeunesse. 

L'orthographe de cette bonne pièce manque parfois de logi- 
que. On en est un peu étonné... 


Georges L. J. Alexis - LI NUT’ DE NOYE et MI DJONESSE, 
par Félik Cladjot, fôrdjeû - 1948, in-8° de 55 pp.; 30 frs. - Li 
TESTAMINT DA FELIK CLADJOT, lès p'tits tâvlês dèl vèye 
d'in-ome - 1949, in-8° de 125 pp.; 100 frs. - Les deux volumes : 
Liège, Editions Desoer; imädijes da Jean T. Debattice. 


M. Alexis est venu tard à la littérature wallonne. Il a donc 
bien des choses à dire, bien des souvenirs à évoquer : c’est ce qu’ 
on appelle l’expérience. Ajoutez à cela une verdeur et un dy- 
namisme juvéniles, un bon cœur et un esprit pétillant, une vas- 
te culture et un souci constant d'être «vrai» et vous posséderez 
la clef de l'originalité de l'écrivain. 

Les «tranches de vie» que G, Alexis nous conte avec entrain, 
avec émotion, sont écrites dans une langue qui réussit à reflé- 
ter exactement le langage parlé. Pas question ici de «littéra- 
ture». Du direct, du réel. Le néologisme est parfois employé, mais 
seulement dans les cas rares où cet emploi se justifie ou s’im- 
pose. 

LI NUT’ DE NOYE, qui se situe dans nos Ardennes peu après 
la Libération, nous fait assister à la vengeance terrible d'un 
père à qui la guerre a enlevé le fils. Histoire cruelle, pleine 
d'un humour qui fait frissonner... 

MI DJONESSE et LI TESTAMINT DA FELIK CLADJOT dé- 
roulent sous nos yeux la vie honnête, probe, toute de travail et 
de volonté ,d'un ouvrier de chez nous. Sujet difficile, plein 
d'écueils que M. Alexis a su éviter comme en se jouant. C’est 
dans une œuvre de cette importance qu'on apprécie le mieux 
les qualités de son auteur. 

Que M. Alexis, devenu l'un de nos meilleurs prosateurs, nous 
raconte encore beaucoup d'histoires, de belles histoires, et puis- 
se sa sagesse déteindre un peu sur le lecteur. 

Excellentes illustrations et présentation matérielle impeccable. 


J. HENNUY. 
(Nouvelle adresse : rue Neuville 181, Seraing). 

Quadères 


A Camille Delvigne. 


Dialecte de la Basse-Sambre. 


SU L’WALON. 


Li walon, c’est l'lingadje qu'on pâle à Châlèrwë, 

Qu'on djâse à Lîdje, qu’on cause à Nameur et qu’on 
[dvise 

E m'payis. C’est l’cimint qu’alôye, d'Ath à Battice, 

Li viquante mosayique di nos trinte-chîs patwès. 


SU SI-ORTOGRAFE. 


Quénne chance qu’on n's'ètind nén des masses 
Su l’ôrtografe di nos paurlers! 
Dj'âréve yeü si peû qu'on w les passe 

A l’grile des mots crwèjlés... 


SU L'AMOUR. 


L'amoûr èst-ène laide maladiye : 

Tél est pris qui pinse co w plu mau; 
L'ôte s’est rsint todis, qwè qu'i diye. 
Gn'a qu'in rméde, il est pire qui l'mau. 


SU L’MINME DIALE (1) 


Avou s’y-air di grand sintimint, 
L'amoûr ni soufrit nu paurtadie. 

I môrt todis èwou qu's'atatche 

Et wdure jamais qui dins l'ceandjmint. 


ADVIGNA. 
Süvos-V 
Et vos èstos pris. 


Qui vos v's è tapéche èri, 
Ele vos atrape à l’bricole. 


(1) Estant ètindu qui les diâles, c'est des andjes distcheüs. 

SU L'MARIADJE. 


«Qu'est-ce qu'est yeü? Qu'est-ce qu'est yeü?» 
Gnanwe-t-i l'violon del noce... 

Li tambour èst-au posse : 

«C’est l'les deüs! c'est t'les deüs!» 


SU L'MWINNADJE. 


Pace qu'i leâ chêne qu'is s'conèche'nu, 
Is vont passer leü viye èchène... 

… Is-l-ont passé leü viye èchène 

Et w sont jamais conu. 


SU EN-ADJE. 


Qwè, chére Espèrance? 

Vos, qwa des tchfias gris! 
L'amoür va r flori 

Dins l’sère aus souvnances... 


SU L'VIYE. 


Li feuwéye d'ayir west pus qu'cinde; 

L’'eûre, come di l’aiwe, nos chape des mwins 
Et l'viye ainsi s’passe à ratinde 

Li bouneûr do lèd mwin. 


SU L'CHARITE. 


A Çt-eûre qui les tères sont rannéyes, 
Elijos l’grain, comptez les stîs 

Et, tout fiant l'paurt des pôves, sondjâs 
Qui l’misére est l’dint-d'ichén d l’anéye. 


SU L'PAIS. 


Li pais n'djaurnéye jamais qui dins les rwines dèl 
[guère; 

C’èst-ène plante si bén tinre awi l'faut sogni d'à gw gnos. 

L'ome èl vôréve tant vôy flori pa-t't-avau l'tère 

Qui n'è sét wère aurder dèl simince è s'culot. 


SU L'FOSSE D'IN POVE MIVE. 


Dj'a viqué aus tchamps èt à l'vile : 
Il íi choufléve di tout costé. 
Ci, au rewè pou l'étèrnité, 
Dji vas ôpreume dwârmu tranquile. 
E. DOUMONT. 

Premis bias djoüs 
Dialecte de Charleroi. 


— «Atchoum!» — «Bènisse, à vos souwéts.» 
— «Dji seu djondu, i gn-a pon d'doute.» 

— «Bén vos aurèz yeu frèd! V'là wéz» 

«Bia mossieu, qu'a l'ér di s'è foute!» 


— «L'ér' di m'foute di qwè don Zowé?» 

— «Du mwès d'avri qui n'èst nén woute!» 
— «Atchoum!» — «Bènisse, à vos souwéts.» 
— «Dji seu djondu, i gn'a pon d'doute.» 


— «Vo tricot, qu'i fèye bia ou mwés» 

«Vos d’alèz li r'mète coute que coute.» 
«Ey i faura vos fé suwér!» 

— « D'abôrd, passèz l’boutèye al goutte!» 
« Atchoum!» — «Bènisse à vos souwéts.» 


N. LEMAITRE. 


Au Maive 


( Au maiye, po bistokè noss’ man... nos-èralans!) 


Moman, ci sèreûv’ audjoürdu voss’ fièsse! 
Dispeüye tot timpe dèdja vos nos guigw riz 
Postéye padri les ridaus dol fignèsse; 
Tapant brès au laud? quand vos nos vièriz! 


Pwartant lès fleûrs, les raculots à l” tièsse, 

Sis pa lès pus grands, lès parints padri! 
Bouquèêts! Bistokadjes! Dès baujes! Dès carèsses! 
Dol djôye à brèssîiye qui vos nos donîe! 


«Nos irans mèt’ lès fleûrs au Sacrè-Cœûr.» 
Dijiz aux ptits, « puis nos-irans à tauve!» 
Qué plaîji por vos d'i veûye fè oneûr! 


On vikeüve autou d'vos dès clérès-eùûres. 
Bone fièss’ d'au lon, ô Man si amitchtauve! 
Dé V bon Diè nos raurans parèye boneür! 


L. LEONARD, R.N. 


52 
Aus Prèvisses ” 


Payis d'An-n’vôye. 


C’èst- st-on grand vi bon Diè 
A l’'crwèzéye di deûs vôyes. 

Au plein d' l’ivièr, su s'Crwès, 
Il èst minâpe a vôye : 


Drèssi su on piquèt 
Bin ètchèssi è tére, 
On l’direûve edjalé 
Su on novia Calvaire. 


Il èst mètu au r'ewè 

Dri one pitite uréye : 

On li a fait on twèt 

Di deûs plantches aclawéyes. 


Pa dzeûs li, trwès sapins 
Li apwatenu d' l’ombriye 
E l'èsté; au mwais timps, 
Li côpenu l bije a fiye. 


I d'meüre la, fin mièrsed 
Tot-au lon dès djoûrnéyes 
Mètu come on bribeü 

Lon d'totes lès maujonéyes. 


Si cwârps tot distchaurnè, 

— Qu'on direüve on skèlète — 
Satche su deüs brès si rwèds 
Qui dès cwades d'aurbalète. 


Sès deüs djambes si plèyenu 

Come su l'pwèds d'totes sès pwin-nes. 
A-t-i chonè pus dju 

Timps do l’pèneûve samwin-ne. 


(1) Cwane di viladje à Bioul dins lès près èt lès ruwales ètur li 
Nwâre Têre, li viladje èt l'Mont. 

Mins, quand avou l’solia 
Rarive li fièsse di Pauke, 
I chone qui ç’ bon Diè-la 
Ravike, come pa mirauke. 


Quand dins lès près vwèzins 
Lès djanès chambaréyes 

À l’alin-ne di bon vint 
Bloncenu come dès sôléyes; 


Quand lès bèdots crolès, 
Abriyis d'nîve bin nète, 
Faiyenu dins lès noûs près 
Des rigodons d’aublètes; 


Gripant aviè l’solia, 

Quand l’wèspiante aulouwète 
A chaque scayon qu’èle va 
Rac’mince si tchansonète; 


Adon, l’s-èfants dau Mont, 
Lèyant brosté leûs gates, 
Po mète dès fleûrs a s’front 
Acour'nu au pus rate 


Insi, tos lès bon-Diès 
Astampès dri lès hayes 
Vikenu a nos costès 

Come l'ont volu nos tayes. 


Plai-st-à Diè qu'nosse payis, 
Bon-Diès d'bwès, bon-Diès d’crôye, 
A l’'crwèzéye di sès vôyes. 

Vos riconèche todis 


L. LEONARD, R.N. 


Encourager les écrivains wallons est la meilleure 
façon de servir la cause wallonne. 


Le meilleur moyen d'encourager les écrivains wallons 
est d'ACHETER le livre wallon. 

Come is vikénut 
Dialecte de Villers-Poterie. 


Le présent morceau fait suite à «Fondaire», du 
même auteur (N° de janvier 1950) qui a certainement 
retenu l'attention de nos lecteurs. 

Nous croyons utile de reproduire ici la note situant 
dans le temps ces noirs tableaux de la vie de lou- 
vrier des hauts-fourneaux. 

« J'ai brossé le tableau de la vie du «Fondaire» 
avant la loi des huit heures. Véritables titans qui 
œuvraient dans un décor d'enfer. Ce temps-là est 
passé, grâces à Dieu. La technique moderne et la ré- 
duction des heures de travail ont adouci et rendu 
plus humaine la vie des ouvriers « du feu », 


In coron brobouzè 

Stindu t'tau long d’ l'üsine; 
Basses maujos d'sôciètè, 
Grijes di pousère, ça grigne. 


Cüjènes blankîyes à P tchausse; 

Leû plafond taboulè dèl femère di tchèrbon; 

Su ène cwade au sômi, des tch'mijes, des cotes, des 
[{chausses 

Pinde-nut, et des fachaus qui n'sinte-nut nén fwûrt bon. 


Ene bèrce, in pârc, in tchaur; 

Asto d' l’istûve, toute ène tauv'lêye 

D'èfants, qui s’dispite-nut en fiyant leûs paurts 
Des târtines di nwâr pwin; dins in plat dèl makêye. 


In’èfant su ses bras, in’ ôte qu'èle ratind, 

L'feume dou fondaire 

Bat s’djâse avou l’vijin. 

Dou corâdje èle è n'n'a pus wèr, 

A quwè bon tant grèter! Li boüse est toudi vüde! 
Les cantines si chûve-nut et tind qu'èle brait, i' tüte. 


Combén d'côps, pourtant, a-t-èle dit : 
— Gn'a pon d'pwin pou nos p'tits! 

«Leûs chabots pène-nut l'eüwe!» 

Mais ï' li a dit : eüwe! 

« À l’cantine faut c qui faut! 

« Ti-minme ti n'a nén tchôd! » 

L'dimègne des vint-quatr'eûres, pou n'nén s'fé vèye des 
[maisses, 

L'long dou meür dou fourgna, on lait rider l'tchèna, 

Qui r'monte plin goute, qu'on bwèra tant qui gwa; 

In côp vâde on r'f'ra n tâye, on tüt'ra pi qu’des bièsses 

Et au matin, 

Bén skran, mouflases, 


Ps rintère-nut sins plaiji et sins fwasse. 

Et gwa branmin 

Qu’ tchêye-nut llong dou fossè 

Et s'dissôle-nut divant d'rintrer. 

Leüs èfants, les gamins surtout, vène-nut rire 
Di leù pére, au lieu d’aler aprinde à scrire. 


Leûs p'tits pids chalgote-nut dins des gros chabots 
[P faus 
Ps trinne-nut leù misére dou matin à l'viyèsprèye, 
Passant leù timps à trawer les urêyes. 
I's fêye-nut des fourgnas, save-nut tous les laids mots 
Qu’ Is-ont ètindus d'leûs fréres 
Ces èfants là n’ conèche-nut wêr leù pére. 
Si d’ocazion, in gamin criye : « Là tpa!» 
— « Eyu? » 
Dis-t-ÿ l'deuziyinme, en wétant l'ome vènu 
En bèrlonsant ou en comptant ses pas. 


I n'conait nén s’prope pére, 
P l'a vèyu si wêr 

Ou bén l’ est ô fourgna 

Ou bén ïï dwat. 


Pâr tchance pou l'Waloniye, 

r- n'mwinne-nut nén tèrtous l'minme viye. 

Tanawète Ÿ gwa yin 

Qu'èrva tout drwèt si tch'min. 

Si maujone a bèl air, 

Si djonne feume a d' l'alüre; li tauvlêye li ratind 

Dins l’'djwè di r'vêye li pére, on n'vèt qu'in bras qui s'tind 
Viès l'ome, viès l'popa, viès l'fondaire. 


19 di fèvri 1950 D. NIHOUL. 

Floriye Pauque 


Dialecte de Franchimont. 
(Philippeville). 


Come li Toussaint, Florîye Pauque ramwinne au vilâ- 
dje tous les disracinès, tous les cias qu'pou gangni leû 
crousse ont sti sauyis aus quate cwins dou pays. 

I-s sont riv'nus tèrtous, fidèles come les-arondes, in 
pau pus viye qu’ l’anèye passèye, mais l’'cœûr binauje 
pac'qu'i's sint'neut l'air dou pays. 

T't-à-l’eûre, à mèsse, i's s’asglign’ront tertous acheu- 
ne, ène couche di pauque didins leûs mwins. Quand I’ 
pourcèssion n-n-ira à l'cimintière, i's l’chûront l'tièsse 
bachiye, pièrdus dins les sondj'riyes... 

Souv'nances di leü djonne timps, qu'a sti tèchu d' 
bias djoüs, souv'nances di leûs parints, di leûs soçons 
qui sont s-t-èvoye lauvau d'èyu qu'on n'rivént nén èt 
qui dôm'neut leü dairin some drolà, padri les mûrs, 
bèrcis pau s'ès vwès familyères di no Chinelle èt dè r 
taye dou Fays. 


Mais v'ci qu'on mouche au tchamp des môrts. Qu'on 
z-a flori mia qui l'pus bia courti. 

On s'astaudje su chaque tombe. Su l'tère bèniye qui 
rascouve les-ochas des cias qui n'z-arons vus voltiye, 
on fait ène pètite crwès, on stitche in bouquet d'pauque, 
puis on n'n'mère-là plantè, lontimps, lontimps, sondjant, 
priyant èt t-anawète brèyant. 

C'est qui, vèyèz, tout r'passe des djoüs insi : li bia èt 
Plaid, li djoye èt l'pwène, li vîye èt l'noü, li bon et l'mwais. 
Ene istwâre sins paroles èyu qu'on z-a ieu s'paurt avou 
les cias qui sont ralès, mais qu'nos v'nons r'vèye deüs 
côps par an pac'qui, rén qu'à waiti leüs noms, gravès 
dins l'pire ou bén moulès dins l'fiyèr, i's pas'neut là d' 
vant nous tout come au timps d'leü vicairiye. 

C'est tout ça qui nos clawe drolà divant leü Crwès, li 
dairène qu'i' z-ont ieü après des cints èt des cints-aü- 
tes, mais qu'on z-a mis d'sur zias en signe d'èspwâr èt 
pou qu'i's r'pôs'neuchent paujèr'mint d'sous lès-ouyes 
dou Grand Maisse. 


* ç * 


No curè vént d'fini l'De Profundis. I s'ra ralè d'in bon 
momint qu'nos s'rons co là, courant d'ène tombe à l'au- 
te, ca si nos n'v'Ions pont z-è rouviyi, i gn'a des man- 
tches à mète. 

Les r’vènants qui n’-s-èstons si r’trouv'ront à l'sôr- 
tiye... Et nos r’rons là combén? Ene douzène tout au pus, 
ca l’binde discrét fait à fait qu’on d’vént viye... 

Et mi dji dis qu’ c'est s-t-ène tchance qu'on n's-a 
rouvyis ç’ qu'à ci... 

— Et qué nouvèles, Joseuf, dispus qu'on n's'a pus 
vus? 

— Oh! ça va bén! Mèrci! Mais dj’ sûs binauje tout 
l'minme di ièsse riv'nu!.. Et tous les douze, à tour, 
rèpètront l’minme ranguène. Dji vos fait grâce di tou- 
tes les viyès fauves qui vont chüûre sins manquer, li 
timps qu'tèrtous acheune, nos stuv'rons l'vère de 
l'amityè. 

Ene visite à tous les parints qu’on n’riveut qu’ t-ana- 
wète puis, chaquin di s’costè r’ pèdra l’voye di s’maujon, 
mitan mau gaiye, mitan binauje. 

— A r'vèye, Maurice! A r'véye Oscâr! 

— A r'véye tertous! 

Jusqu'à l' Toussaint, s'i plaise-t-à Dieu! 


29-3-1950 E. J. PIRET. 


One aubade à Saint Pire 


Dialecte de Jodoigne. 


Quand dj' resconture mi vi camarade Torin Djandjon, 
nos n'manquans jamais d'taper one divisse su Djodogne, 
li Djodogne di dins l'timps surtout. Nos nos rapèlans les 
bounès pasquéyes, nos r'nachans dins les viyès istwères, 
nos fyans raviker les visadjes d'ôrginâls èt d'losses à pin- 
de qui nos avans conus quand nos èstines gamins. 


C'est qui gn-avot des choutéyes di vètes di c'timps-là 


Chardon!...... l’crolé Chardon, l’crême des souléyes. Les 
Bicilètes! Alice et Rosa, qui dansin' tos les dimègnes su 
des charjes, arnachiyes come des baraqu'resses, one 
fleür dins leûs tchfias. Leû frére tourneüve li viole. Ça 
doneüve on p'tit air di fièsse, come quand l'Homme- 
Cheval fyeûve si tournéye avou des chilètes à ses pids 
èt à ses gn-gnos. 

Li Grand-Bon-Dieu!... Douard, li Grand-Bon-Dieu 
qui d'mèreûve padri l’coléje, dins l’rouwe des Bèguènes.Il 
esteut tou à tou djardini, bernati, fabricant di spéculôse 
èt d'baramètes. 

Mal campé... Brije-è-Bwès... Grigne-dints... Bartol... 
li Congolais... Fulviye Coya!... 

Si dj'vouros les loumer tortos, dj'èn' a one litaniye, 
one litaniye di tos les Saints. 

Al Satchot Marie-Berloque!... Quand i n'a pus, n'a co! 

L'cé qui vourot rachoner totes les sov'nances su l'vi 
Djodogne, l'moncia di spots qu'on disclitcheüve à cau- 
sant, l'portrait des types qu'i gna yu èt qu'i gna co, il 
arot on fameü live à scrire, dji v'z-è respond. 


* * * 


Choutez l'mèyeüse des pasquéyes qui n'a yu à Djodo- 
ge, on n'nè cause co asteüre, on n'nè caus'rè co dins 
cint ans. 

Is estin' quate. 

D'Aute-Glije, Houpaye, Edindje ou Saint-André, i 
faut trevièrses l'bwè Saint-Pire po riv'nu à Djodogne, 
èt nos quate musiciens rotin' à trèviès bwès. 


Qwè yesse di trevièrser on bwès, è plein èsté, quand 
on z-est quate? 


— Mi, dist-i onk, n'a ré qui sarot m'fé tronner. 

— Mi, dist-i l'aute, dji veureüs l'diâle divant mes 
ouys, djèl satche pa les cwanes et djèl rèvôy' ros d'ou 
c'qui vént. Dji n'crwè ni pus au diâle qu'aus sôrcires. 

— Dj'a sti porminner fén mièr-seu à méy'nait dins 
l'cimintire po veüy s'i n'arot pon d'riv'nant, pinse-tu 
qu' dj'a yu peü? dist-i l'trwèzyinme. 

—Des sôrcires!... des riv'nants!... Qui n'è vègne onk 
seul'mint, dji li cheu ses skines, dist-i l'dêrén, qui pa- 
recheüve pus fèl qui l'z'autes. 

Les Djodognwès n'sont ni vantards èt ça m'chone- 
rot drole qui mes quate gayards arin' siti pus vantards 
qui couyons. 

Tot rotant, is-ariv'nèt al tchapèle Saint-Pire qu'est 
là miér-seüle au mitan dè bwès. 

— Si nos djouw'rin' one pitite aubade à Saint-Pire? 
dist-i onk qu'a todi yu l'cœür plein d'bons sintimints. 

— Vaut tot l'minme mia iesse bén avou li qui d' l'oyu 
à spales, dist-i l'aute qu'a d'dja pinsé di qui ç’ qui pou- 
rot oyu dandji à l'uche d'au Paradis. 

— Ça va! dij'nèêt les deûs autes. 


Et sins pus d’façon, les vlà qui djouw’nèt one pitite 
arguèdinne, one saqwè come one danse, l’dèrune dan- 
se qui vèn’nèt do djouwer. 


Les p'tits mouchons s'ont dispièrtés è si d'mandant 
si sont àl fiesse. Les lapéns ont stindu leûs grandès 
orèyes et, jusqu’au ri qui court là tot près s'a astaur- 
dji po chouter. 


Ça d'veüve yesse bia, m'chone t-i, dins l’paujèrté dèl 
nait au plein mitan do bwès. 


Quand is-ont fait : 


— Estos contint, vi homme? dimande t-i l'maisse 
des djouweüûs. 


— Djouwez co on p'tit bokèt, hon, si vos plait mes djins, 
qu'on respond dèl tchapèle. 


Nom d'totute! L'ton'wère arot toumé su leü tiesse qu'is 
n'arin' ni sti pus èwarés. Is pèt'nèt èvôye au galop. Et is 
l'ont couru d'one traque djusqu'à Djodogne. Tot stan- 
tches, sanquènèwes, pus mwârts qu'è vike. 


Jamais nuk di zèls n'arot di la viye, wazu dire qui 
Saint-Pire leü z-avait causé. 


Al vièspréye, dins on cabaret d'Batavia, on bribeü — 
on vi brave homme qui tot l'monde conucheüve èt qui vin- 
deüve des savonètes, des scorions èt des amémoscaudes - 
a raconté qu'il avait passé l'nait dins l'tchapèle Saint-Pire 
où ç’ qu'on z'avot v'nu li djouwer one pitite sèrénade. 
I s'dimande bé poqwè! Ça li avot télmint fait plaiji qu’ 
il avot d'mand qu'on r'comince, èt la qu'les musiciens ont 
couru èvôye come des tchéns dislachis. 


t o e 


Dispoy’ ci djoü-la, nuk di mes quate gayards n'a sti 
djouwer one fiesse au viladje. 


Des annéyes et des annéyes après, quand is-ètindin’ 
causer d'Saint-Pire, causer d’ tchapèle, is-avin’ come on 
frumijon. 


(Contes da prandijère) Paul MOUREAU. 
(1887-1939) 

Li Stwale à quewe 


Dialecte de Fosses. 


Di c’trèvin-là, on z-è causait, c’est l'cas dè l’dire, come 
di li stwale à quewe. 

L'ôrmonake di Liîdje l’avéve anonci po l'mwès d’jun. On 
si d'mandait : « Qwè 'ç' qui c’est au jusse qu'one sitwale 
à quewe, one comète come l’ôrmonake dijait?» 

Les cias qu'avain'nt les gazètes racontain'nt qui ça 
èstait des mile côps pus gros qui tote li Terre (Ça, par 
eximpe, li vi Chè Brosteaux n'è l’a jamais v'lu crwère); 
qui ça vorait pu rwèd qu'on bolèt d’canon èt qu'i n'fau- 
réve qu’on côp po qu’èle vègne nos poquer èt nos fér pè- 
ter aux stwales tortos èchone. Brâmin n'’estain'nt nin à 
leû z-auje. 

Poqwè gna-t-i des stwales à quewe? 

— Po z-anonci les grands malheüûrs, one guerre, quét- 
fiye li fin do monde, respondain’nt les pus malins. 

Li fin do monde, boune Notre-Dame! I fauréve aprèster 
s’paquet èt s’ dispêtchi d’abôrd. 

Les fwatès tièsses riyain’ èt tchantain’n li tchanson 
do Colas «Li Stwèle à quewe èt s'chovion». Mins, c’estait 
po fér l’fanfaron, po s'donner do coradje; dins l’fin fond 
q’ zèls minmes, is n'èstain'nt nin pus sûrs qui ça. 

Les bounès âmes fiaint l’signe dèl crwè èt d’ djain’nt 
leûs patères. 

Nosse vi curé qui n'estait nin bièsse, ni plait mau d'es- 
pliquer l’afère aux djins. Et quand on n’-ny è causait, il 
osséve si blanque tièsse èt n’ rèspondait nin grand tchô- 
se. « Orate fratres», prions, mes frères. Et l’dimègne au 
Salut, i fiait des prêtch'mints su l'Infèr èt l' Jugemint 
à vos fér trèssiner. Et les djins è ralain’nt en causant 
tot bas. 

Il est prouvé qu'i gna ieü tos costés, ç’t-anéye-là, 
brâmin des conversions, qu'on z-a dit mwins' di mau 
di s'prochain èt qu'on lí a fait pus d'bin. Ainsi, dins nosse 
viladje, li p'tit Flupe n'a pus ieü s'chique èt n'a pus batu 
s'feume qui l'sèmedi (dvant, ça arivéve sept côps pa 
samwinne). Li grosse Téche ni mètait pus qu'one pitite 
miète d'éwe dins l’ lassia qu'èle vindait aux djins; Char- 
lote ni s' sièrvait pus d'canadas po fér do crau stofé; li 
fi Chôse qui v'lait là lèyi l’ fèye Machin l'a marié tot q’ 
suite après l' Carème; li vi Chanchet n'a pus mwinr'né 

s’ bigau l’ dimègne; li Corian qui tchèrwait one rôye di 
pus chaque anéye su s' vwèzin n’a nin sti pus lon ç 
t-anéye-là... 

Enfin, volà li stwale qui s'mosse avou on chovion qu' 
avéve bin à l'ouy dix mètes di long. 

Do côp li p'tit Flupe n'a pus bèvu qui d'léwe boleuwe èt 
a cominci à dire des doucès paroles à Gèniye qui s'dijait : 
«Pourvu qu' li stwale à quewe dure longtimps!» On z-a 
ieû do lassia pur èt minme one rawète émon l'grosse Té- 
che; li Corian a sérieus'mint sondji à r'mète les bones 
qu'il avait candjî d’ place... 

Vos ploz continuwer, i gna co. Bref, totes les djins, min- 
me les martchands d' vatches, estain'nt div'nus brâves 
èt honnêtes. Li monde estait su s'vinte. 

— L'ôte costé au whôt come ça? 

— Tot jusse, vos y estoz. 


LL: 


Les djoûs, les samwinnes pass’nut. Tot monde al nût 
avait l’nez au whôt come les Foswès on matin d’ concours 
di pidjons. Et l’bole continuwéve à toûrner come si rin 
n'è fuche. On cominçait à rawè ses songs. Enfin, one 
bèle nût, sins dire arvôy, li stwale à quewe èstait paur- 
tiye. 

Do côp, li p'tit Flupe si fout one chique di permission, 
sipiye tot l’ mwinnadje è rintrant èt caresse si feume à 
grands côps d’ mantche di ramon; li vi Chanchet après- 
téye si badou po widi s’ citerne à bigau au prumi dimè- 
gne; Babète èt Canlète ont r’cominci à dire do mau des 
djins è lèyant brûler l’ frich'touye... 

Li monde èstéve riv'nu come il a todi sti, qu’il est co 
èt qu'i s'rè co longtimps. 

Qué v'loz! Li stwale à quewe èstait iute! 


ak 


Ni riyans nin; nos èstans tortos one miète come ça. 
Quand tot va bin, qu’on 7-est djonne èt bin pwartant, 
on p'tit pétchi èt minme on gros ni nos gin-ne nin dè 
masse. Li stwale à quewe si mosse, c’est-à-dire on’ ac- 
cidint, on raccroc, one vesse mau tournéye, nos cri- 
yans : «Mon Dieu». Et ça nos est bon po nos rapeler di 
timps in timps à l'orde. 

Dj'è connais qui, à les étinde, sont des diâles tot 
noirs, qui mouss'nut è l'cauve quand i tone; gna nin 
assez por zèls di bènite éwe èt d'cierges bènits. 

Et is front one noûvinne à Sinte Briye po leû gate 
ècruquéye ou por one pouye qu'a l'pépiye. 

Sondjans qui li stwale à quewe est todi là; que « nous 
ne connaissons ni le jour ni l'heure...» èt viquans enl 
consèquence. 


(Au Culot do Feu). Eugène GILLAIN. 


AI hausse des bokèts 
da Batisse 


«Li crawieûse agasse» est le titre d'un roman atta- 
chant de Joseph Calozet. 

«Li crawieüse agasse» : one fème come i-gn-a saquan- 
tes dins tos nos viadjes — doûce alin-ne èt mèchante 
linwe — qui pâternéye a tûzant à mau.» 


Il s'agit d’une rivalité entre deux familles voisines 
dans un village ardennais. Cette rivalité va bientôt dé- 
générer en une haine farouche, surtout chez «li crawieù- 
se agasse» qui ne recule devant aucune vilénie. L'occa- 
sion en est la vente de terrains da Batisse. Les deux ri- 
vaux se font monter mutuellement le prix d'un terrain 
situé près de leur habitation. C’est le mercredi de la 
kermesse et tout le village est là pour assister au duel. 


* * % 


«Quand l'notaire a dit qu'il avait lèyi l'pus bê po l” 
dêrin, fwârt bin mètu à l'intryée do viadje, on bon d' 
méye djurnau, gna yu dins l'cabaret, si paujire jusqu'as- 
teüre, on pô do brut : des sabots ont froyè l'pavèye; gna 
des fèmes qu'ont tossè on p'tit côp a s'gougnant del keu- 
de èt a r’wêtant à cwarnète Lalye èt puis Gustine. Zèles 
ne boudjint nin, mais leû paupire batot pus vite, èt leûs 
massales duv'nint pus rodjes. 

«Alors! qui met à prix?» 

Françwès èt Lalye avint bin dit inte zès qu'il irint, s'i 
falot, jusqu'à chiz cints; Zidôre èt Gustine, qu'is n'mè- 
trint nin tot ll'minme pus d'sept cints, qui ç'sirot bin 
payè ainsi. Portant, les deüs-omes dimorint assis a 
fiant l'gros dos, come les-autes, li tiesse bachéye, les 
mwins sèréyes one didins l'aute, sins rin dire. 

«Hè bin, gna nèlu qu'è vout?» criye li clér do notaire. 

— Mètans cent francs, dist-i l’gros Dré a riyant. 

— Deus, dist-i Françwès. 

wTreus! qu’Zidôre rèspond. 

Et ça monte ainsi jusqu’à chi cints fr., èt c'est Franç- 
wès qu'ol tint... 

«Six cents francs, une fois... six cents francs, deux 
fois!...» 

A paurti d'adon, on z-aurot oyu volè one mouche o ca- 
baret. Gna pus qui l'notaire èt l'clér qui dovrèt l'bouche. 
Nos deüs amateürs ni solèvèt pus qu'on pô l'hanète po fé 
signe. Zidôre a r'lèvè l'sinne. 

«Sept cents francs à Isidore... une fois, sept cents 
francs, deux fois...» 

Françwès solève li tiesse. «Huit cents francs à Fran- 
çois...» 

Et l’boquèt a montè, montè maugré l'prix conv'nu 
d'vant l’vinte, pasqui chaque côp qui l'baguète alot r'tu- 
mè, Laliye ou Gustine gougnont on pô st-ome, çu qui vlot 
dire : èco! 

A wêtant lès deus hanètes qui ridrèssint, qui s’raba- 
chint one après l’oûte, les djins copinint tot bas inte vè- 
jins : 

— On dirot des gades qui sont prètes à sukè! 

— Ou bin des coqs qu'ont d’chindu d’leûs-ansèni po 
plonkè onk dissus l’aute. 

— Is n’sont nin à vinqui èt is sont tos les deûs au pus 
lwagnes. 

— Li pus malin, c'èst l'ci qui lérè dire li dérin. 

C'est Françwès qu'a lèyi r'tumè s’tiesse po do bon à 
dij-hiût cints. 

«Rimet on napolèyon!» dist-èle Gustine à Zidôre. 


Françwès astot makè, è l'baguète, qu'a d'morè on bo- 
kèt lèvéye au coron dol mwin do notaire, après l'deü- 
zinme côp qu'il avot dit : «Dix-huit cents vingt» a djon- 
du l'comptâr... <Adjugé à Isidore!» 


Maurice s'a dârè su l’hotèye avou l’chalè d'mon Twin- 
ne po vüdè one toûrnéye. 


Les wêteûs, qu’avint d'morè one grosse eûre sins cau- 
zu rin dire, ont rapougnè l’copine; les dos, onk après 
l'aute, sont r'drèssès; Zidôre èt Gustine ont si Monsieû 
l’Notaire dins l’tchambe à costè po z-alè signè; Fran- 
or èt s’fème, zès, ènn'ont profitè po moussè foû èt z-è 
ralè. 

«E faurè-t-i des kilos d'büre à treûs francs èt des 
quauterons d'ous à trente sous po payè l’bokèt des ties- 
tus!» qui l’gros Zirè a criyi a choquant avou s'vèjin. 

L’cabaret s'a vudè tot doucemint; les fèmes fyent des 
esclameüres a sôrtont èt les-omes lèvint les spales a s’ 
aent tortos dins zèz-minmes : «Des prix d'fôs à s'crè- 
vè!» 

Gn'avot qu'onk qui s'frotot les mwins : c’est Batisse 
do Wassê qu'avot profitè dol brouye des vèjins po r'fère 
ses tchausses au talon. 

Et, tins qu'les Françwès èt les Zidôre si d'mougnint 
a s’sohaitant au diâle èt co pus lon, leûs-èfants, Gène èt 
Twènète, è ralint di scole esson-ne a s’racontant des 
ad’vinias.» 


J. CALOZET. 


(Dialecte de Namur) 


On dit qui c’est noûf soûs qu’inspir'nut les savants, 

Les artisses, les scrijeus et les fieus d’poésîyes : 
L’'istryin a Cliyo, l'astronome Uranîye 

Et Terpsicore nos mwinne tos les côps qu'nos dansans. 


I faut choûter Calyope s'on vout yesse éloquent, ? 
Bon musucyin Euterpe, bon comédyin Taliye, 
Eléjiaque Erato et, lirique, Polimniîye, 

Calojez Melpominne po fér tragique et grand. 


I chone bin, d'après ça, qui c'est totès fumèles 
Qui sofèl'nut aus omes leus pîces douve les pus bèles. 
Dji les caresse tortotes sins qui ça voye trop bin; 


C’est qu'mes inspirâcions ont leu soûce à Djean-Paül, 


Mi nozé p'tit fiyou, li gamin di m'gamin : 
Ça fait one dijinme Muse, li mène, et, c’est on maüle. 


Jos. GILSON. 

GLOSSAIRE 


aireû : aurore, crépuscule 

anlèver d’ fwin : n’en pouvoir 
plus de faim 

aurpi : poix 

av'nu : attirer à soi 

baler : s'incliner sous un 
poids 

bavole : à - : en tapinois 

bèrlauder : flaner 

brossiner ; suindre 

castagne : fruit du marro- 
nier d’Inde (sauvage) 

cauv'ler : miner 

cinse : grande : prison 

clèpi : boiter légèrement 


Coliam’ : lieu-dit situé dans 
le bois du Duc 


covèriner : si - : frétiller 


cowoutri : si - : se retourner 
en tous sens 


crochon : croûte de pain 


cwète : touffe d'herbes ou 
de ronces où se dissimule 
un lapin; gîte du lièvre 


disvoyi : désemparé 
djoster : frapper à mort 
djoti : lièvre adulte 
èguine : méchanceté 
escliner : s' - : s'assoupir 
frawe : bévue 
fwârt au fwârt : 
égale 
gây : drôle 
Goubièrmont : bois situé en- 
tre Floreffe et Buzet 
grimiote : mie, trace 
grognon : groin 


de force 


lambrer : marcher très vite 
loûüj'ner : musarder 
mèlèsse : mélèze 

motche : coup mortel 
outche : huche 


oüve : œuvre 

pit’ à pat’ : en souplesse 
piyône : pivoine 

plie ploc : ça et là 

poüpi : renoncule âcre 


Prèya : rue de Floreffe, lon- 
gée par un ruisseau 


quinte : farce, mésaventure 
rapêri : rafraichir 


rav'nu s’t-alinne : respirer 
profondément sous le coup 
de l'émotion 


rèche : naitre 

r(i)bolté : recroquevillé 
r(i)vasi : joyeux propos 
s(i)bass'ner : gauler 


spitch : jeu de cartes du 
genre whist 


stamburné : figé 

stièle : lèver li - 

stritche : à - : avec excès 

tabaréye : jonquille 

tane : charge écrasante 

ta-ülia : gros nuage 

tchaurnia : charme 

timps : à - à yeüre : au mo- 
ment voulu 

traugn'ner : perdre du temps 

petite lamproie 

zwat : agacant 


: s'enfuir 


frawe-pids : 

pi ead à 4 


A Lucien Namèche 


Mon cher Rèli, 


Après de brillantes humanités grecques-latines, tu as conquis 
le diplôme de régent littéraire et te voilà professeur de fran- 
çais. 

Ta langue maternelle est le wallon et tu n'en rougis pas. Au 
contraire. Tu as l'occasion d'apprendre à tes élèves, avec la ri- 
chesse et la précision de ton vocabulaire, l'art de conter des 
histoires, de chanter le folklore et de peindre, avec sincérité, 
les paysages comme tu l'as fait à Sovimont où tu es né, où tu 
as grandi, au milieu des «djins d'nos djins» que tu n'as point 
reniés et qui t'ont récompensé en faisant battre plus vite ton 
cœur. 

Au contact de ton âme vibrante, tes élèves se sentiront fiers, 
comme toi, d'être wallons, car tu sauras leur montrer qu'ils 
n'ont pas à rougir de leur langue appelée à tort patois et que 
«recourir au dialecte, ce n'est pas négliger le francais, c'est le 
mieux apprendre au contraire que de comparer son vocabulai- 
re, dans sa syntaxe, dans ses moyens d'expression». 

C'est un Français qui l'a dit et ton enseignement prouvera 
que Jean Jaurès avait raison. 

J. CALOZET. 


Li vaurlèt 


A m' papa èt m' moman qui m'ont mostré l' misére 
autoü d’ mi èt qui m'ont fait vôy vol'ti tos lès minâ- 
bes qui dj'a rèscontré l’ long di m’ vôye. 


Ci dimègne-là, li dicauce ramoncelèt su l’ place tot ç qu’ 
i-gn-avèt d' djonnias èt d' marâyes o viladje, èt tot-autoü 
do rond èwou qu’ lès copes toûrninn’ à piède li tièsse, 
lès vis zèls minmes èstinn' là, stamburnés, à taper leü 
d'vise, tot-è riyant dès r'vasis d'onk ou d' l'ôte ou d'on 
danseü qu'èlzi avèt l'air gâye. 

Divant lès grossès bèsognes di l'awous', c'èstèt I’ dê- 
rène pwase qu'on p'lèt fé; bin rate on nn'âréve plein sès 
gorias : i fauréve bouter deur, dè l’ piquète do djoû jus- 
qu'à l’ vièspréye, sins pwinne ni duréye èt adiè lès fièsses 
ci côp-là... 

Dins l’ poûssère èt lès brûts, li djouweû d'ârmonica, 
è purète, si rènondèt, èt l' musique èvolèt, come dès plo- 
mions, lauvau, bin lon, jusqu’à l’ blanke cinse èdwâr- 
meuwe dins s’ cwète di pautes qui balinn’ è blonçant au 
vint. 

Aspouyi à l’ baurîre do pachi, on-ome èstèt là qui son- 
djèt èt qui s’ morfondèt d'ètinde lès tchansons, li ranguè- 
ne do toûrnikèt èt lès côps sètch qui spotchinn’ tos lès 
brûts chaque côp qu'on bon tireû mostrèt sès fwaces au 
tir aus pupes. 

Qu'âréve-t-i ieû sti fé vêlà, li? Bware li gote come lès 
vis-omes qui quitinn' li rond à totes lès minutes? S'amü- 
ser à guigni lès copes qui gangninn'’ li campagne maugré 
lès momans qui djouwinn’ au tchin d’ vatches? 

Ah! misére! - Qwè ç’ qui tot ça li p'lèt bin fé? 

Dispü qu'il avèt lèvé li stièle à Anvers putôt qu’ do d’ 
mèrer sur on batia èwou qu'on l trik'tèt pus sovint qu'à 
s’ toù, i n’avèt ieû qu’ dès quintes chaque côp qu'il avèt 
v'lu sayi do viker avou l’ s-ôtes, come lès-ôtes... 


Jusqu'à s’ tèrme di soûdârd, il avèt bèrlaudé à gauche 
è à drwète, d’one cinse à l’ôte, èt s’il èstèt ruv'nu à ç’tèlci 
après awè fini sès trwès-ans, c'èst qu'i n'avèt nin ieû pus 
d’ chance èwou qu'i nn'avèt ralé qu'avaurci. 


Il avèt sti su l’ tombe di s’ moman, qu'i n’avèt jamais 
conu, come i fyèt tos lès dimègnes avou s’ grand-mére do 
timps qu'il èstèt gamin. Lèye, li pôve viye âme, èstèt là 
ossi dispû dès-ans, èt l' nom do papa èstèt gravé sur one 
pire à l’èglije avou l’ cia dès pècheüs qui l' mér, totes lès- 
anéyes, arache à leû batia. 

Vêla, ossi bin qu’ vêci, on l’avèt r’wêti come on-étran- 
jér’ : au rèdjimint, on l’ lomèt l' Belge..., vêci, c’èstèt Ed- 
mond l' Français... 

Il èstèt ruv'nu d' nos costés come l'âronde ravole au 
bon timps, come l'âlouwète monte au solia, cauzumint 
sins-i sondji, paç’ qui dins totes sès sov'nances i gn-avèt 
qu'one, one seûle, po l’ ragaiyi one miète : «Eva!». Sins-i 
sondji, c'èst por lèye qu'il èstèt racouru d' nos costés : i 
n'avèt wêre taurdji à comprinde ça, mais il èstèt trop 
taurd... 


Li paujère bauchèle, ossi boune quèle n'èstèt bèle èt 
coradjeüse, avèt bin rate siti tot por li, come il èstèt duv' 
nu tot por lèye. 

Comint ça finiréve-t-i jamais? I n'i wazèt sondji! Li 
pére n'èstèt nin l'ome à plèyi! « Doner s' fèye à on vaur- 
lèt! » 

Maugré li p'tit fris’ vint dès nêts d'èsté qui fyèt ca- 
voler $ saurot grand au laudje, Edmond n’ sondjèt nin 
à rintrer... 

«Rivêrè-t-èle, au mwins? Ele li avèt promètu qu’èle 
rintèrréve tot timpe, sins danser d’ pus qu'i n’ fauréve 
bin avou l’ grand bwagne d'au Marôni qu'on li v'lèt fou- 
te dissus lès skines, cor bin qu'il èstèt au mwins dij ans 
pus vi qu’ lèye èt co bèguyau au pârdèssus!» 

Mais qwè s’ mètèt-i là è I’ tièsse? C’èst qu'èlle alèt 
râriver... Avèt-i jamais ieû sudjèt do s’ dimèfiyi d’ lèye? 
D'alieûrs, lauvau, ètur lès pices di blé, n’èstèt-ce nin s’ 
wè qui loûj'nèt l’ long dès-uréyes dins l’ brûtiadje dès 
pautes? Ah! I lP ricon’chèt bin! Et sins s’astaurdiji d’ 
pus, Edmond a r’gangni s’ caisse dizeû l’outche à l’awin- 
ne, didins li stauve dès tch'faus... 


Dispû dès samwinnes, lès Flaminds èstinn’ ralés avou 
leû pique sur one sipale èt leû bèsace dissus l'ôte... Li 
blanke cinse ascropeuwe au mutan dès laborés avèt 
Pair do fé l’ gros dos au vint qui duv'nèt todi pus fèl 
d'on djoü à l'ôte, èt su lès vôyes di tère disfoncéyes pa 
lès reuwes di tchaurs, dins lès broûs èt dins lès-ôrbêres 
qui l’ plove avèt rimpli, on-ome ènn'’alèt è clèpiant, moû- 
dri èt tot d’ ssonn'té. 

«Maugré ç’ qu’il avèt bin falu qu'on li diye pusqui ça 
alèt todi s vôye, li cinsi n’avèt nin plèyi...» 


Volà d’ ça dès-ans... Lès dinréyes ont crèchu au clér so- 
lia d’avri.. Mwints côps, lès-oradjes di julèt’ lès-ont 
aflachi èt atchi, mais pus sovint lès gros pèsants 
tchaurs ont ramwinrné è l’ grègne dès tanes qui fyinn’ 
brossiner l’ chime dissus l’ flanc dès cavales. 

Riblankîye à timps à-y-eûre, li cinse a crèchu, s'a stin- 
du; èlle a gangni su l’ pachi... Asteûre, come one grande 
dame, èle vos r’wête di crèsse pa-drî s’ wèlète di griles 
èwou qu’ tant dès bribeûs ont v'nu d’ mander one crosse 
di pwin. 

Evolpéye didins one courtèpwinte di nîve au mutan 
di s’ lét d’ blancs royons, li cinse a l'air di sok’ter è ra- 
tindant l’ bon timps, èt di d’ssus I’ soû, li djonne cinsi 
riwête sins comprinde li vi trimârd qui s'a v'nu aspouyi 
à l’ baurîre èt qu'è va asteûre è brèyant, sins ratinde si 
crochon. 

Lès clokes 


A mi p'tite cousène Ginette Colonval èt mi p'tit 
cousin Jacques Gerlache. 


Inflé pa lès nîves qu'ont mètu quinze gros djoûs po 
fonde, li ri s’ cotape come on polin qu'on mèt s' prumi 
côp à pature; i fait s’ crèsse, i rûtiye, i s' mwêjit, sins ja- 
mais s’astaurdji portant. 

Volà d'djà on bokèt qu'il è-st-ainsi, èt, tot-au d’dilong 
di s’ coûse, il a cauv'lé dès-uréyes qu'ont croulé èn-ètrin- 
nant avou zèles dès drigléyes di piquèts d’ cloture. 

Il a tchèri dès broûs, dès brokètes, dès couches èt 
minme dès stos, come on vrai fô : sès bwârds èstinn’ 
kèrdjis d’one coûtche d’aurzîye, plakante come do l'aur- 
pi, qui l’âréve ieû d'vu fé onteûs. 

Rin n’ dit qu'i n’ l’èstèt nin; on côp qu'il a sti one miè- 
te ravalé, il avèt l'air do r'wêti, nin pus fiér qui ça, sès- 
uréyes totes plakéyes. 

Mais ci n’èst co todi qune sotriye come li bon 
timps è fait tant fé : one frawe di djonnèsse, on n'è 
pout nin pati tot l’ timps, èt su sacants djoûs, lès p'ti- 
tès ièbes ont si bin ieû l' cœûr à bouter foû qu’ tot ça 
a sti rabatu. 

Do vèt’, on n’ vèt pus qu’ ça pa tos costés, èt dins l’ 
pré qui l’ ri truvièrséye i-gn-a minme plic-ploc dès mår- 
guèrites qui soriy’nut à leûs camarâdes lès poüpis èt aus 
tabaréyes à mutan catchiyes dins lès fènasses au pid d’ 
l'aye. 

Li solia rwête tot ça di s' pus bia oüy èt l’ ri rapauji li 
rèvôye si bondjoü. 

Tot djaurnéye èt tot djète, lès mouchons s' cotchèss' 
nut è tchiplant èt l’ vi Driyin, qui n'ètind nin portant là 
si ciér, jure sès grands Diès qu'il a ètindu tchanter l' cou- 
cou do costé d' Goubièrmont. 

Li bia timps qu'i fait! 

C'èst lès prumèrès-ârondes qui l'ont ramwinrné avou 
zèles : do vrai timps d' vacances... Et Bijou è profite. 

A bavole, èlle a passé l’ baurire do pachi èt wêtiz-l’ 
couru pa-t't-avau tot avou si p'tit tchin... 

Li pré... c'èst byin près do ri, savoz, ça! Si moman l’ 
savèt! Mais moman è-st-à s' bwéye; moman n'a jamais 
v'lu lâver, timps dè l' pèneüse samwinne, èle s'i prind 
d'avance, èt èlle a bin r'comandé à Bijou do ièsse sâje. 

Bijou a promètu tot ç' qu'on a v'lu, ni d'mandant qu' 
à djouwer tote seüle come one grande. 

Mais èst-ce qui vos pass’riz bin, vos-ôtes, tot-on- 
après l’ dîner à djouwer dins on pré? 

Li p'tite, lèye, ènn'a bin rate si sô, èt Bobi a beau 
couru autoû d’ lèye è grülant, èle s'a lèyi tchêre à l 
tère... Moman dit co bin qu'on n’ dwèt nin fé ça, qu'il 
î fait frèd... Bijou trouve qui c'èst jusse li contraire. 

Bobi èst v'nu s’ coûtchi su s’ choû, tot soflant coût, 
li linwe pindante; èle l’a pris dins sès brès : deûs vrais 
p'tits cossins, èt èle li tint come one grosse poupe, il 
é-st-abutuwé, i n’ bambiye nin... 

Bijou a todi dè l’ coleûr, èlle èst roz'lante come one 
pome di bèle-fleûr, mais audjoûrdu si p'tit visadje ri- 
chone putôt à one piyône, èt sès tch'fias blonds, crolés, 
sont tot-avau lès tchamps. 

Po l' momint, Bijou n’ rît nin è mostrant sès p'titès 
blankès brokes : on pout bin fé one crwès - èt sès 
grands-oûy come dès violètes ont l'air odé è sûvant Il’ 
coûse dès ta-ülias gris èt blancs qui s’ cobour’nut dins 
l’ ciél. - Naujiye, l’èfant n’ l'èst nin; mais come à tos 
lès-èfants, i li faut do candj'mint. 

Et jusse au momint qu'’èlle èst là an train dq’ tûzer, one 
pitite vwès fine grêye, tote gaiye, arive aus-orèyes di li 
p'tite : li ri li fait signe d'au lon è djipant... 

Oyi mais... Et moman?... 

Quand moman a ieü si p'tite bauchèle, èle n'a nin v'lu 
Pnom qu'lès grand-pârints èstinn’ po li d’ner : dès Mè- 
lines, dès Tèréses, dès Jènîyes, c’èstèt bon po l’ vi timps. 
On l’a lomé Gabrièle, ça a duv'nu Gabi, pwi Bijou... Sè- 
lon qu’ li p'tite fait bin ou mau, rin qu’au nom qu'on li 
done, èle sét bin qwè. 

Ainsi, po l’ momint, si jamais moman l’ vèyèt s'apro- 
chî do ri, comint diréve-t-êle? L'èfant èl sét bin, mais èle 
si promèt à lèye-minme do n’ nin aler trop près. Seûr’- 
mint c'èst drole come on p'tit pas s’ fait grand quand 
c'èst po couru èwou qu'i n’ faut nin. Cauzumint sins-i 
sondji, sins s’ènn’apärçûre, Bijou è-st-arivéye au bwärd 
do ri. 

Maugré l'ièbe ricrècheuwe, li dagne èst co bin craus èt 
tot d’ swite lès p'tits solés n’ sont pus à r’lèver d’ tère, li 
p'tite rôbe di kèdje di pus d’ fleûrs qu’èlle ènn’avèt, mais 
d'one ôte sôrte... 

Bijou qui n' sondje qu'à s' novia djè ni s' ritoüne nin po 
cR. Et vraimint, ça vaut l' pwinne di ièsse vuneuwe vê- 

l'êwe fait des ronds èt dès royons, èt minme à pla- 
deir c'est come on drap qu'on r'pléye. Et pwi, on vèt pas- 
ser totes sôrtes d'afères : dès fouyes come dè P dintèle 

qui l’ courant a distèré, dès brokètes qui fêy'nut dès 
coûses ètur zèles... Et tot d'on côp, Bijou r'mârque one 
masse di p’titès bièsses à môde d’avèts qui s’ covèrin'nut 
au fond. 

Li p'tite comince à s’ascropu po mia vôy, pwi vo l là 
à plat vinte au bwârd do ri. Lès p'tits brès plonk'nut è 
l'êwe po wêti d'av'nu onk di cès droles di p'tits machins- 
là; èle va íi parvunu quand tot d'on côp... c’èst P’ vwès 
da moman qu'èlle ètind, one vwès qui n’a nin Pair con- 
tinne èt Bijou l' trosse au pus rwè. 

Bobi pinse qui c’èst po djouwer èt zoubèle tot con- 
tint, mais l’èfant n’èst wêre à s’t-auje èt quand P tchin 
rârive à l’ baurire i fait on distoû po n’ nin passer dé l’ 
moman tél'mint qu'èlle a l'air mau toûrnéye. 

L'èfant n'a nin à tchwèsi, lève, èt èle somadje dèdja 
d’vant d’âriver. Mais rin à fé : dè I’ vôy arindjîye come 
èlle èst là. moman li fout one boune clatche à sès fès- 
ses èt comince à l’ dismoussi tot-è s’ dilamintant d’awè 
one èfant qui n’ choûte nin mia qu’ ça... 

«Ah! non alez! Ci côp-ci, sûr èt cèrtain qu'après one 
parèye furdinne lès clokes sont raléyes à quatre eûres! 
La-d'ssus, Bijou brait pus fwàrt : èle n’avèt nin sondji 
à ça, èt vo l’ la qu'èle sofoque. 

Moman ni s’ ritoûne nin : èle distchausse li p'tite 
qu'a sès p'tits pids come dès grognons d’ tchin èt s’ r 
achid’ o fauteüy è lî promètant bin do raconter torate 
sès mwais faits à s' papa... 

Mais quand papa rârive, l’èfant èdwârmeuwe dissus 
lès cossins brûle, èlle è-st-ossi rodje qu’on bolia qd’ feu 
èt èlle a dès rûses di rav'nu s’t-alinne. I faut aler qwê 
P méd'cin tot d’ swite... 

Asteûre, volà one grosse samwinne qui Bijou è-st-è 
s’ lét. Dès prumîs djoûs, èle ni s'è sovint nin paç’ qui 
l’ five li t’nèt, mais dispû advant yir, èle rivint à lèye, 
èt one miète di song lî rodjit sès massales. Ele bwèt s’ 
lacia d’one trake, sins mouf’ter, pwi èle dimande 
quand qu’èle pôrè bin s’ lèver. Li moman n’ l'ètind 
nin di ç’-t-orèye-là, mais li p'tite sét bin qwè, lèye! 
- C'èst qui dins trwès djoûs, lès clokes vont ruv'nu d’ 
Rome èt sès nids n’ sont nin prèt’. Arè-t-èle li fwace èt 
P timps po lès fé bin fonds, vêlà pa d’zos lès gruzalis èt 
po lès gârni d’ vèt’ mossès? 

Pwi èle rissondje à ç’ qui s’ moman li a dit... 

— C'èst l’ vrai quand minme qu'èlle a sti fwârt mè- 
chante, c’èst d’alieûrs po ça qu'èlle a sti malade. Non; sûr 
qui s’ moman a raison, lès clokes ni pass’ront nin après 


71 


ça... Portant, Bijou âréve bin ieû v'lu... Mais i-gn-a pont 
d'avance, alons... Et li p'tite si disbautche... D'one eüre 
à l’ôte èle ni fait qui d’ sondji à ça èt èle ni waze rin 
d'mander . Ele fait d'djà come lès grandès djins, êlle ai- 
me mia d'meurer su l’ doutance qui d’aprinde one mwai- 
je novèle. 

Mon Dieü, qui l' timps chone long! 

Quand l’ vinr’di à l’ nêt a-t-arivé, Bijou s'a édwârmu 
paujèr'mint; èle s'ènn'a fait one raison : gn-a pont d’a- 
vance di co sondji auzès clokes... Alons, comint vôriz? - 
Ni nin choûter s' moman... - Aler djouwer au bwârd do 
ri... Etindoz? Au bwârd do ri! - Et pont d’ fosses di faites. 
Bijou comprind fwârt bin l’ sotrîye qu'èle f’réve di cor 
aurder d’ l’èspwèr. 

Ele dwât, on brès foü do lét, l'ôte riplèyi d’zos s’ cossin. 
Si-t-alinne fait cavoler à p'tits côps sès tch'fias spaurdus 
autoû di s’ tièsse. Pa l’ fignèsse, li solia tot doucèt’ mint 
P vint vôy : èle ni s’ rèwiye nin. Et li, po l’ fé assoti, lût 
todi pus fwàrt, tant-i-a qu'i dispiète li viladje : lès coks si 
mèt'nut à codâker èt tot d'on côp, lès clokes cominc'nut 
à soner come dès distchinnéyes. 

L'èfant s' rèwîye là-d’ssus èt, ossi rate, èle si mèt à crivi 
come one sote... Sote? Bijou l'èst... Comint vôriz? Wêtiz 
là su l’ tchiminéye, li grand tchèna d’ôzêre, oupé d'ous 
q’ totes lès sôrtes. Moman qu'’è-st-acoureuwe è-st-ossi sai- 
sîye qui si p'tite bauchèle. Elle avèt rovi P tchèna - on 
vrai fait d'azârd - è v'nant mostrer à Bijou lès prumis 
djonnes lapins qui l’èfant v'lèt cârèssi, èt là qu’ cès diâ- 
les di clokes-là l'ont v'nu rimpli. Ele s’ont brouyi sûr’ 
mint! Bijou nè l’ sondje nin ôtrumint, mais èle ni dit rin. 

Et pwi, comint ont-èle fait po v'nu ponre là sins pont 
fé d'brüt èt sins qu’on n’ lès vôye? 

Bijou n'è r’vint nin... 

Et vos-ôtes non plus, dj'è rèspond! 


Li violon 


A m’ camarâde Châle Delfosse qui vèt si vol’ti nos 
bèlès tchansons. 


Quand moman avèt dit «non», c'èstèt «non», pont 
d'avance di ruv’nu là-d'ssus... Et l’chance qui dj'a ieû - 
mais c’èst seûr’mint asteûre qui djè I’ vè, di cès trèvins- 
là, dj'ènn'avè bin pèsant - c'èst qui m’ moman d'djèt sọ- 
vint «non!» P 

Dins lès fonds èwou qu’ nos d'mèrinn’ gn-avèt pont 
d’ gamin ôte qui mi èt come on n’ mi lèyèt jamais mon- 
ter su l’ Tri, dji n’a jamais sti fèl po l’ djè d’ bale ou lès 
coûsses au cèke. Dji passè m' timps au bwärd do ri à pè- 
chî dès maclotes ou dès trawe-pîds è wêtant do n’ mi nin 
trop manni, ou bin dji lijè... 


Portant dji m’ rapèle bin qu’ dj'avè mès p'titès dicau- 
ces. Cès djudis-là, dji r'montè sins s'bass'ner lès casta- 
gnes au pid do Sèminaire ou sins sayi d'atraper on tcha- 
bot dins lès gofes do Prèya. Dji lambrè come on p'tit leü- 
vrin, dji rintrè pus rwè qui P vint d' bije an d'djant qui 
dj'anlèvè d' fwin, èt come lès trwès quârts do timps dji 
mougnè ostant qu'on sôvèrdia, abiye, mi moman mètèt 
P tauve. 


Pôve moman! Vosse soupe, vosse boune soupe aus gros- 
sès nwârès nintes mi stofèt.. mais dji galoufè po-z-è rat’- 
mint ièsse quite èt dji m’ brûlé l’ linwe èn-éfornant vosse 
vôte bolante qui fyèt fonde li suc di pot. 

Dji n'avè ni pwinne ni duréye : dj'èfoncè mi p'tite 
bleuwe calote dissus m’ tièsse èt èvôye... 


Moman m' criyèt co mwints côps one sôrte ou l'ôte 
qui dj’èstè d’djà bin lon èt dji rèspondè à l’astchèyance, 
sins m’ ritoûrner, peû d’ m'astaurdji one munute. 


Passé lès sauvlonères, i m’arivèt d’ couru après on pa- 
pilion ou d’ sûre lès rotes d'on lapin è l’ nîve mais dji n’ 
traugn’nè jamais biacôp... 

Pwi, foü dès bruwères do crèstia, dji vèyè sôrti li p'tit 
twèt d’ rodjès panes, li blanc pègnon, li soubass'mint 
passé au godron : c'èstèt là... 

Ci mèst pus roter, c'èst couru qui dj’ fyè. A quate as- 
côchîyes, dj'arivè au vi uch, côpé è deûs par one bawète 
èt qui crankièt à-z-awè peû è s’ tapant au laudje quand 
djè l' bourè d' totes mès fwaces avou m' dos. 

One boune vwès tronnonte dijèt dins l' culot : «Ah! on 
vos-a tot l' minme lèyi v'nu, alons!» - Pôve Laure! Dj'a 
l'idéye qui s'èlle avèt co ieü seü roter, èlle âréve ieü v'nu 
r'cheüre mi moman d'pus d'on côp! Djè li sautlè au cô 
d'on si bon cœür qu'èle criyèt qui dj' l'alè stofer, pwi dji 
m'achidè d'lé lèye, paujère, po choüter è crochant dès 
gayes ou è suçant dès nonètes au büre qu'èlle aurdèt por 
mi, lès bèlès-istwères qu'èle racontèt si bin. 

Pa li p'tite fignèsse qui catchèt l’ djoü ostant quèle nè 
l' purdèt, lès nûléyes lauvau richoninn' au tchapia do 
mèchant ome qui vint qwê è s' satch lès p'tits mèchants 

gamins, ou à l’ fuméye dè l’ grande cinse Coliam’ qu’ 
avèt brûlé on djoû d’ nîve po pûni l’ cinsi sins cœûr qu’ 
avèt r’fusè one crosse di pwin à one viye feume. 

Mais au d’bout d'on momint, dji comincè à fé dès sos- 
pirs èt à r'muwer, èt Laure, qui savèt bin poqwè, mi lèyèt 
transi one miète èt bêyi divant do m’ dire ci qui dj’ ca- 
chè è sawè... 

Dji wête, d'dri nosse dos, li grande ôrlodje avou sès 
deûs pwèds come dès baramètes di mèlèsses, li viye sitûve 
à plate bûse qui lumèt pa l’ lantiène chaque côp qu'one 
breûje tchèyèt, li drèsse di tchinne tot nwari qu'èstèt an 
face, li bon Diè d’ keûve dissus li tch’minéye di bwès vièr- 
molu, sins biacôp choûter l’ novèle istwère da Laure. 

Dji n’ savè pus qwè fé d’ mès pids ni d’ mès mwins, èt 
quand èle vèyèt ça, I’ pôvre âme ni s’ savèt èspêtchi q’ di- 
re : «Mètoz tchaufer l’ cafeu, alons. Ele ni va pus dès 
masses taurdji!». 

«Ele», c’èstèt Ivone, one frisse bauchèle d’one vintinne 
d'anéyes, li pus djonne di trwès-èfants qui d'meurèt avou 
lès viyès djins dispû qu’ sès parints èstinn’ mwârts. 


Estèt-èle bèle? Dji nè l’ sâréve dire. Elle èstèt bininméye 
èt plaijante an tout cas, èt maugré tot ç' qui Laure fyèt 
por mi - avou lès-èfants i n’ si faut sbârer po rin - c’èstèt 
Ivone qui dj’aimè l’ mia. 

Etindans-nos. Ci n'èstèt pus l’ timps qui dj'avè trwès 
ou quatre ans èt qui dji m' v'lè mârier avou one cousène 
qu’ènn’avèt vint’ di pus... Non, non... Et P prumi d’ mès 
sossons qui m'avèt v’lu couyoner avou ça, avèt ramassé 
one bèrlafe su s’ nez an plinne sicole èt mi cinq mwêchès 
notes... Mais anfin, dji vos l’a dit, Ivone èstèt plaijante, 
èle riyèt qu’ c’èstèt on vrai bouneûr di l’ètinde; sès 
grands-parints ènn’èstinn’ bleuw, pèrcés bleuw... èt mi 
avou. Ele ni fyèt rin come lès-ôtes, èlle èstèt spitante, tra- 
vayeüûse, coradjeûse èt pwi... èle djouwèt do violon à vos 
fé paumer... 

C’èstèt one idéye di s’ papa : come èlle avèt d’ l’orèye, 
one vwès d’ faubite à nwâre tièsse èt pwi qu'èlle èstèt I 
raculot, il avèt v’lu qu’èlle aprinde èt i lî avèt ach'té l'ins- 
trumint. Vos p’loz dire qu'èle s'è sièrvèt bin... 


Quand èlle avèt sti djus d' doùû, po fé plaiji à sès vis èt 
è sondjant qui s' papa âréve siti bunauje, èle s'i avèt 
r'mètu èt i-gn-avèt causumint nu fièsse qu'on n’ lí 
d'mandèt do v'nu avou s' violon. Minme à mèsse mwints 
côps èle djouwèt dès-«Avé Maria», qu'on choütèt sins mo- 
ti, avou l’ boune idéye do criyi «bis!» s'on avèt sti ôte 
pau... 

Li djudi après l’ diner, c'èst d'à l’ lèçon qu'èle riv'nèt èt 
dji so causumint sûr qu'èle si dispêtchèt paç’ qu'èle sa- 
vèt bin qu’ dj'èstè là. Ele n’avèt nin co r’tiré s mantia qui 
djè l’ tanizè d’djà po qu’èle djoûwe èt èle s'i mètèt sins 
s’ biacôp fé priyi. On bokèt n’ ratindèt nin l'ôte, i-gn-avèt 
d’ totes lès sôrtes, dès cias qui vos-ârinn'’ ieü fait braire 
èt dès cias qui vos fyinn’ zoubler su vosse tchiyère mau- 
gré vos. 

Lès bèlès-eûres! Nos-êèstinn’ come èssok’ tés, Laure èt 
mi. Di timps-in timps nos nos r’wêtinn’ è riyant tot bas 
di peû qu’Ivone ni s’ brouye... Mais èle ni p'lèt mau : sès- 
oûy èstinn’ causumint sèrés èt quand l’ mouv’mint duv’ 
nèt trop assatchant, trop spitant, èle si plèyèt èn-avant 
è toûrnant à mutan su sès antches, po mia s’ rastinre, 
come mi dandjureüs, do foute si violon dins on cwin èt 
do danser, danser au son dè l’ musique qui contunuwèt à 
müser è s’ tièsse. 

Po fini, i falèt bin qu’ djè r’vaye èt dj’ rarivè todi pus 
taurd qu’on n’ m’avèt dit cor bin qui dj’ courè tot llong 
dè l’ vôye. - C’èstèt li r’vièrs dè l' mèdaye èt durant dès 
djoûs dji tronnè, di peû qu'on n’ mi lêye nin nn'aler I 
djudi d’après. 

Dji n’a nin ieû branmint dès côps à m' tracasser. Pâr 
on bia djoû, on bia djoû d’ julèt’ avou dès rèyons d' solia 
qui fyinn’ riglati l’ route, avou dès fleûrs èt dès tchan- 
sons, tot doûcèt’mint Laure a distindu... come one tchan- 
dèle, m'a-t-on dit. 

Pwi, li pôve Miyin qu’avèt l' cœûr trop flauwe po sor- 
pwârter l' prumêre pwinne qui s’ feume lî fyèt, a vrai- 
mint flani su pid : c’ ènn’èstèt pus rin quand on l’a mètu 
o vacha. 

Lès bias djoûs èstinn’ finis por mi, mais dji nè l’ v'lè 
nin crwêre... 

Ivone, qui fréquantèt dispû on p'tit bokèt avou l’ Gorli, 
s'avèt mârié t-ossi rate qu'èlle avèt seû èt lès djins 
d'djinn' qui c'èstèt co l' mia qu'èle p'lèt fé putôt qu' do 
d'mèrer tote seüle. - Mi, ci n'èstèt nin m-y-idéye, mais 
qwè v'loz... 


Sacants côps, è nn'alant pwârter ou r'qwê dès solés au 
cwam'ji, dj'a passé èt r'passer d'vant l' botique avou sès 
gorias, sès brides èt sès scoriyes, sins wazu aler dire bon- 
djoü. Ça m'assatchèt, èt d'one façon dj'avè peü... Il a fa- 
lu qu'Ivone si mosse on djoû po m’ fé intrer. - Dins l' bon 
fond, c'èstèt dè P’ mwârt qui dj’ v'lè moru. 

Dji m' ripinti cor asteüre d'i awè sti. Do prumi côp 
d’oûy dj'a bin vèyu qu’ ci n’ sèréve pus ça : i n’ dimèrèt 

nin one grimiote dès vis can’tias, il avinn’ siti vindus à 
l baguète avou li p'tite blanke maujone. Didins lès places 
i-gn-avèt qu’ do noû, sins-atirance, dispû lès-abat-joûr 
di vère jusqu’aus drèsses di blanc bwè vèrni. Et pwi 
avou ça, c’èstèt one grande dèmonéye maujone, ossi nè- 
te qu’one pièle, dji vou bin, mais si clére qui vos n’Arîz 
ieû seû í choûter, è sintant couru dès copiches li long d 
vosse chine, one istwère come Laure n'è racontèt. Dji 
v’ s-è dèfiye... 


Dj'a traugn'né là on bon bokèt, è cachant su lès 
meurs èt su lès meübes après l' grande nwâre bwèsse 
sins qu'Ivone eüche l'air di comprinde, èt quand dj'a 
v'lu lí è taper dès sonètes, èlle a duv'nu tote rodje, come 
jinnéye èt èlle a sôrti, èt quand èlle a rintré è l' cüjène, 
èlle avèt brait... 

Dji n' l'a pus fait longue après ça, èt pus jamais dji n'a 
r'mètu lès pids èmon l’ Gorli... 

Pus taurd, dja candji di scole èt lès-ans ont passé : 
ci n'èst qu' dès samwinnes après qu'èlle a ieü quité l' vi- 
ladje qui dj'a seû qu'Ivone èstèt-st-èvôye dins l' payis 
d' Chârlèrwè. 

Li viye ni taudje jamais, li reuwe toüne, ça va ainsi... 


Portant, è süvant m' vôye, dji n'a jamais pièrdu one 
dès sov'nances qui dj'i a coudu come dès fleürs. Mi bou- 
quèt grochit tos lès djoüs, èt tos lès djoûs djè l’ riwête èt 
dj'i r'ssondje... ça l'èspêtche do flani. 

Là sacant mwès, dj'èstè ralé au payis èt è nanchant 
dins one viye bwèsse, dj'a r'trové on portrait da Laure 
èt da Miyin. On a r'causé d' zèls, on a r'causé d'Ivone 
ossi èt c'èst seûr’mint dispû qu’ dj'a seü poqwè qu'èlle 
avèt brait li dêrin côp qui dj' l'a vèyu. 

I faut v’ s-ètinde qui ç' nêt-là, Laure avèt ieü one ata- 
que, ça li arivèt co bin èt come ça tchèyèt rècta causu- 
mint totes lès samwinnes, on n' s'avèt nin biacôp r'toür- 
né. Elle avèt d'mèré coütchiye pus taurd èt quand èle 
s'avèt sintu r'tapéye èlle avèt d'mandé qu'on l' diskin- 
de. Di d'dins s' fauteüv, èlle ètindèt lès sôvèrdias qui 
s' batinn' po lès dêrènès cèréjes èt lès pidjons qui rô- 
guyinn' dissus l’ twèt : «Etindoz ça! Lès p'titès rosses.» 
avèt-èle dit au facteür. 


Pwi, après l' diner, come èlle avèt l'idéye di s'èscliner 
one miète, èlle avèt d'mandé à Ivone : «Djouwez-m' on 
bokèt. alez. m’ fève! Tot doûç mint là!» èt l' bauchèle 
avèt sti qwê s' violon. 

I fyèt stofant, rin n’ paupièt su l' campagne èt P mu- 
sique, lèdjère come on richo fris’ èt gaiy qui zoubèle dis- 
sus sès cayôs, vos rapêrichèt tot. 

Etur chaque bokèt, Ivone si r’toûrnèt su l’ viye djint 
qui sok'tèt è soriyant... 

Pèrsonne ni sârè jamais combin d' timps qui l' djon- 
ne fèye a djouwé ainsi; mais c'èst d'awè bèrcé on parèy 
somèy qu'èlle a essèré po todi, dins l' nwâre bwèsse, si 
bèle djonnèsse... avou l’ violon. 


Li crwès 


A m' cousin Robert Gerlache. Come l'aurbalète da Saint Hu- 
bert, si côp d' fisik ni pârdone nin. 


Dj'a todi oyu lès djins dire qui, quand on rèchèt dins 
one maujone èwou qui l musète èt l’ bidon pindinn’ à 
l' bagueète di li stûve, on f'réve mia d'è raler tot d' swite 
èwou qu'on d'vint. Quétfiye bin... Mais comint? 

D'alieürs, ci n'èst qu' pus taurd qu'on sondje à ça, èt 
maugré tot ç' qu'on pout raconter dj'a todi vèyu qui I’ 
pus minâbe si ragrawyèt à s' pôve vikêriye come on djon- 
ne tchèt aus scayons dè l’ chaule... 

Mi, djè l' pou bin dire, dj'a ieü dè l' chance : mi papa 
s'a spotchi à l' bèsogne po wêti di m' mète mia qu' li; dji 
n'apurdè nin mau èt dj'a fait ç 'qui dj'a p'lu... - dj'âré- 
ve co bin ieü fait mia, mais ça èst iute, n'è causans pus. 

Seür'mint, è m'donant one sôrte - come on n' pout ja- 
mais tot awè - mi pôve papa n'a nin ieû grand timps po 
djouwer avou mi. Dji nè l' vèyè one miète po d' bon qui 
taurd à l' vièspéye ou quand nos-alinn' èchone dire bon- 
djoü à grand-pére qui d'meurèt à one boune apéye dè l’ 
maujone. Ça arivèt trwès ou quate côps par an: nos 
paurtinn’ au d'truviè dès campagnes, pa I’ tchapèle 
Saint-Roch èt nos bèrdèlinn' au d'dilong dè l' vôye : 
pap m'apurdèt one masse d'afêres concèrnant lès mou- 
chons èt leüs nids, li jubier à pwèls èt à plumes, lès pè- 
chons minme! An dè-ôrs di ça, dj'èstè todi mièrseü... 

Portant, on côp, dj'avè quitfiye chi-sèt-ans adon, nos- 
avans stî aus neüjes dins lès ruwaus d'à l’ cinse, èt c'èst 
c' djoü-là qu’ papa m'a dit : « Si dj'i âréve ieü sondji pus 
rate, nos-ârinn' bin ieû stî j'qu'à I cvrwès...» 

Zwat come tos lès-èfants, i n' vos faut nin d' mander 
si dj' l'a siyi èt tanisé : «Qué crwès, oh, papa? Est-ce qui 

c'èst long? Alans-i papa?» Mais l’ vièspréye arivêt, i nos 
falèt r’prinde li vatche èt l’aumaye è r'passant dins lès 
fonds do bwès dè l’ vile èt nos-avans bin sti oblidjis do 
r’toûrner su nos pas. Ça n’ fyèt wêre mès comptes, mais 
c'èstèt d’ dja bin bia... Dji n’a jamais sti aus neüûjes qui 
ç’ côp-là avou m’ papa... 

E crèchant, li gout do bwès n’ m'a nin passé, qui do 
contraire : à pwinne mès d’vwèrs èstinn’-t-i faits qui dj’ 
bizè èvôye come on live. Dispû qu'è ruv'nant d'awè sti 
staurer d’ l’ansène dj’avè èfilé on lapin è cwète, dji n’âré- 
ve nin co ieü passé iute d'one boyéye sins mayi d’'dins por 
one bleuwe vatche! 

Mi pôve moman ëèstèt disvoyiye : «T'irès fini tès djoûs 
o trôcome li Pouyu Djâque» dijèt-èle. Mais èlle avèt beau 
somadji, cor bin qu'djè l’ vèyè vol'ti falèt qu’ dj'è vaye, 
c'èstèt pus fwârt qui mi! 

A one eûre autoû dè l’ maujone, dj'a fini pa conèche li 
payis come mi potche èt à l’eûre qu'il èst, cor bin qui dj’ 
l’a quité dispû dès-ans, vos r’vêroz co mwints côps sins- 
awè èyu l’ keuwe d’on-aubusson qui m’ tchèna è sèrè 
plein à stritche. 

C’è-st-à fwace dè todi nn'aler pus long qu'on bia djoü, 
sins-î sondji, dj'a v'nu tchêre à l’ crwès qui m'avêt tant 
fait bêyi èstant èfant. 

Elle èstèt là, l’ long do bwès, à mutan catchîye pa lès 
ronches, à sacants-ascôchiyes do richo qui n’ courèt qu’ 
au mwès d’ mârs’ quand lès soûrdants doninn’ à plein 
côp. Dissus l’ truviè, gn'avèt one saqwè d’ mârqué, mais 
c'èstèt l’ diâle po sawè dire qwè. Li lère s'avèt r’crolé au- 
toû dè l’ pire èt i r’tchèyèt sur lèye come dès flotches. Avou 
ça, lès mossès, dès craus mossès catchinn’ ci qui 
l'lère n'avèt nin rascouvièt, èt dji n’ mi sintè nin l’ fwace 
do rauyi à l’ viye crwès on si nozé mouss'mint. 

Mais l' prumi côp qu' dj'a ieü dès solés à pwârter 
èmon l’ vi Tôr, nosse cwam'ji qu'avèt sti come mi dins 
s' djonne timps èt qui m' vèyèt vol'ti po ça, dj'a v'nu 
à d'viser dissus l' crwès... I m'a disbobiné tote l'istwère, 
i l’ tunèt di s' papa qu'avèt conu, li, ç'-'afêre là èstant 
gamin. Vos vèyoz qu' c'è-st-one saqwè d' vi... 

— I faut v's-ètinde qui d' cès trèvins-là, i falèt on no- 
via gårde po lès bwès dè ’ comune, èt adon come as- 
teûre on jujèt qui ’ mèyeû qu'on p'lèt fé, c'èstèt d’ 
tchwèzi on braconier. Justumint, gn-avèt trwès qu'ès- 
tinn’ fwârt au fwârt èt qui n’ dimandinn' nin mia. 

Come i-gn-avèt pont d’ curé dins nosse cwin, il ont sti 
trover l’ cia do viladje qu’èlzi d'vèt mwints pléjis à tor- 
tos. Noste ome, qui n’ wazèt fé d’ pus por onk qui po 

l’ôte, èstèt dins on fameüs ambaras. Dji n’ sé qui qu'on 
n'a nin mêtu èn-oûve èt po fini, ç'a sti l’ Rossia Djémon 
qui l’a èpwârté. A dater di ç’ djoû-là, ci n'a pus sti l’ 
minme ome, i n’a pus ieû ni parints ni amis èt ç'a sti P 
guère au coutia avou sès sossons : si cœûr, c’èstèt l’pla- 
que di keûve agrapéye au cü di s’ bèsace. Lès djins l’ ri- 
wêtinn’ di crèsse èt li ni d'mandèt nin qu'on l’ riwête 
ôtrumint. 

Come il èstèt veuf, il a fini pa quiter s' maujone po-z- 
aler d'meurer dins li p'tite vète baraque di plantches 
pièrduewe au mutan dès bwès dins on grand trô d’ ro- 
tches qu'on lome cor asteûre lès Gofes d'Enfer. 

Au courant dès-av'neuwes come il èstèt, vos compur- 
doz bin qu'i n’ li a wêre falu d’ timps po pici onk après 
l’ôte sès-ansyins camarâdes. 

On nè?’ vèyèt qu’ pus èvi, mais i n’ si r’toûrnèt nin po 
ça èt i d'djèt à tot qui quèr vlèt choûter : «Dji n’ 
dwam'rè one nêt ètire qui quand l’ Deur èt I’ Mârou 
äront sti fé leûs deûs mwès à P grande cinse come lès- 
ôtes. Seûr’mint, volà, li Deur èt l' Mârou ni s’avinn’ nin 
mètu èn-oûve po rin è d'mandant l’ place di gârde. Pus 
fin qu’ zèls, c’èstèt dè l’ sôye èt come i con'chinn' tos lès 
mwês plans do Rossia il l’ valinn’ bin, ou putôt, nonna, 
èstant à deüs, il avinn' quinze dissur li. C'è-st-ainsi qu' 
on djoû au matin, li sauvadje a vèyu cléri l'solia pa-dri 
l'cinse, do buk di tchinnia èwou qu'on l'avèt loyi. 'l avèt 
dès-eüres qu'il èstèt là dins l' frèdeû dès nêts d'octôbe. 
Il âréve ieû p'lu ï moru s'i-gn-aviche nin ieû deûs comé- 
res po r'passer pâr là avou leü kèdje di fètchères. 

Li prumi qu'èlle ont fait è l' vèyant, ç'a sti d’ couru 
èvôye, mais il a tant criyi, tant promètu qu'èle l'ont 
v'nu distèler è tronnant. I n' l'èstèt nin co d'one munu- 
te qu'i l'zi foutèt on procès à totes lès deüs : i bolèt q’ 
radje! 

Ça sti l’ gote qui fait sgoter tote one couche è v'nant 
tchêre à l’ miére copète. Su deüs mwès on li a èpwèsoné 
trwès tchins... 

Pwi, côp su côp, deüs feumes qui ramassinn' do bwès 
on-abateu qu'è ralèt avou one pièce di chaule èt on- 
ôte qu'avèt ieû l' maleür do s'abachi po ramasser on la- 
pin qui l’ Rossia avèt mètu là li-minme, ont sti pris sins- 
awè à r'nik'ter. C'èstèt do trèvint do Noyé... 

Pont d'timps après, il a cominci à nîver sins lachi. I 
n' vos faut nin d'mander si on lès vèyèt bin, lès lives : à 
l’aireû, il èstinn' come dès p'titès gates, èt maugré I’ 
Rossia qui courèt d'on costé èt q’ l’ ôte, one miète dins 
tos lès cwins gn-avèt dès bawètes à craye... One flame 

fyèt l’glatit l’ nîve, li côp bouchèt èt bèrôlèt d'one crèsse 
à l’ôte jusqu’à bin lon èt l’ djoti qui v'nèt d’ culbuter ou 
qui sayèt co è s’ trinnant do r’gangni l’ campagne èstèt 
ramassé à la munute. 

Li gârde èstèt come on-aradiji, i n’ sèrèt pus on-ouy! 

Li nêt do Noyé, il avèt cominci à sofler d’ wôte bije on 
vint à vos côper è deûs, todi pus fèl, todi pus agnant 
Lès-omes èl sintinn’ moussi au d’truviè d’ leû gros ca- 
saque di v'loürs èt lès feumes si r’fachinn’ di leû mia 
dins leûs grands mouchwès d’ linne à caraus. 

Dilè on feu qu'i r’kèrdjèt tènawète avou dès skètes di 
fau, li Rossia vunèt d’ s'èssok'ter... Tot èstant è faus so- 
me il avèt ètindu lès clokes uker, po l’ grande djôye di 
tos l’ s-ans, dispüû l’ viye moman qd’ sseûléye èt tote ri- 
bol'téye è s’ culot jusqu’au gros cinsi qu'aprèstèt li sgli- 
de po-z-amwinrner sès djins. 

A pwinne èst-ce qui lès dérins côps, clérs come dès ri- 
res d’èfants, vuninn’ do lachi qui |’ Rossia zoublèt au 
wôt come on diâle : maugré l’ vint, i v'neèt d’ètinde pè- 
ter on côp d’ fisik lauvau pa-dri lès crèsses dès Grands 
Plantis. 

On-ôte qui li n’âréve nin ieû sti sûr di s-t-afêre, mais 
il ètindèt pus clér qu'on r'naud èt nin cor one munute 
après, évolpé dins s’ grand caban, il asdjamblèt dins l’ 
nive qui crochèt è si spotchant d’zos sès gros solés. 

Su pon d’ timps, il a ieû fait l’ toû do bwès po prinde 
li vint d’vant li... Cor bin qu'i n’ diskindèt pus o viladje, 
il avèt sondji qu’ pèrsonne ni vôréve manquer l’ mèsse 
di méy'nêt. I li chonèt qu’ tot l' monde s’alèt djoker po 
sacants-eûres; li-minme èstèt prèt’ à I’ fé!... 

Mais pusqui c’èstèt ainsi, li cia qui s’ v’lèt mèler do li 
fé dès-èguignes s'ènn'alèt r'pinti on fameüs côp. 

Arivé à l’ cwane do bwès, li Rossia avancèt tot doû- 
cèt’mint, pit’ à pat’, come on tchèt : il avèt léyi glissi 
s’fisik djus d’ si spale, prèt’ à-z-aspaler s'i falèt. 

Li frèd do canon li èdjalèt lès dwèts; dins l’ paume 
di l’ôte mwin, lès brokes di deûs cartouches moussinn’ 
sins qu'i nè l’ sinte... 

D'on plope à l'ôte il avancèt è sayant d'aporçüre di 
l'ôte costé do richo li braconier acovissi dins l’ ramblè po 
vôy ariver lès lives au d’zeû do crèstia. Cor bin qui l’ bije 
lî mètèt lès lârmes aus-ouy, i n’avèt nin co fait cint mè- 
tes qu'i trouvèt s’t-ome, mètu conte li vint ossi, an train 
d’ li toûnrer l’ dos. 

A sacants-asdjambléyes i sèréve dissur li... Li Rossia 
a taurdji one munute è rat'nant s’t-alinne paç’ qui, 
maugré tot, si cœûr tokèt fèl, èt pwi d'on plein côpil 
a dauré!... 

Tote li nêt, lès tchins ont ûlé à mwärt. 

Li lèdimwin, li vaurlèt d'à l cinse qu'ènn' alèt avou 
s't-èpe aflachi sacants boyéyes di tchaurnia a racouru 
tot foû g’ li. E vèyant dès pas qui paurtinn’ d'à I’ lisié- 
re èt qu’arètinn’ nèt sacants mèêtes pus lon, il avèt 
avanci èt avèt trouvé l’ Rossia ossi rwèd qu'on piquèt, 
ètèré dins l’ nîve qui rascouvièt l’ richo : li song l’avèt 
fait fonde au fond do tré. 

On âréve ieû p'lu pinser qui l’ gârde è zoublant s’a- 
vèt djosté li-minme, si fisik èstèt diskèrdji; mais c'ès- 
tèt on calibe 16, èt pa-dri li, come deüûs-ouy grands au 
laudje qui r’wêtinn’ passer lès nüléyes, gn-avèt deûs 
boures di 24 qu’avinn’ sür'mint sti tiréyes di d’dri on 
plope, à sacants mètes d’èwou qui I’ Rossia avèt pris 
s’ viréye. 

Li djoü minme, li Deur èt P Mârou ont sti èmwinr- 
nés... 

Què v'liz qu'on l’zi fêye? Tot l' monde lès-avèt vèyu 
à l' mèsse di méy'nêt èt gn-avèt pus d'vingt djins qu'a- 
vinn' choqué avou zèls au cabarèt èwou qu' 'l'avinn' achè- 
vé l' nêt è djouwant li spitch. 

— Dispü on bon momint, Tôr avèt fini s't-istwère, il 
avèt r'pris l' mârtia èt «pign, pign, pan’», «pign, pign, 
pan!» il èfoncèt sès clôs, qui dj'èstè todi là an train d' tü- 
ser. 

— «Et po fini, au jusse, qui èstèt-ce, Tôr?» 

— Li ví ome a ôssi sès spales : «Lès cias què l'ont fait, 
mw fi, n’ s'enn'ont jamais vanté, èt s'i-gn-a ieü one saqui 
po sawè l’ fine bote, il a ieû sogne dè l’ tunu por li... Dès 
doutances, ça n' rime à rin! Di tot ç' qui s'a passé, vèyoz, 
i n' dimeüre qu'one crwès, li crwès do Rossia Djèmon èt 
r sov'nance dès deüs-omes qui l'ont assatchi là po li foute 
si motche. Qui l' bon Diè lès mète tortos è s' musète, c'èst 
tot ç' qui dj' pou dire...» 

Ci nêt-là, dji m'a cowoütri èt m' covèriner è m'lét, dji 
n’ savè m'èdwârmu, èt P prumi côp qu’ dj'a ieû do timps, 
dj'a bizé drwèt d'viè l' crwès... Etur li lisière do bwès èt I’ 
talus qu'aspale lès laborés, dj'a sü l’ royon qui l’ ri fait o 
pré, è m' dijant : « C'è-st-avaurci qui l' Rossia a sti tou- 
wé.» Ça m' fyèt frum'ji, èt durant on bon bokèt dji n' 
savè passer avaurlà sins r'ssondji à l'èwârante nêt d’ 
Noyé. 

Pwi, p'tit à p'tit, dji m'i a fait. Li dêrin côp qu’ dj'ia sti 
li crwès cauv'léye pa lès-êwes èstèt tchèyeuwe èn-avant, 
èlle èstèt minme à mutan ètèréye èt tote rascouviète pa 
lès ronches. 

Tôr èst mwârt dispü dès-ans, èt dji sa dandjureüs onk 
dès dérins à sawè qu'i-gn-a lauvau one vîye pire, po dire, 
avou tant dès-ôtes qu'on a rovi come lèye, combin qu’ lès- 
omes poul'nut ièsse sauvadjes quand i-gn-a rin po lès 
maistri. 

AVIS : Le présent numéro est celui se rapportant 
aux mois de juin et juillet, notre revue ne paraîs- 
sant pas pendant les deux mois de vacances. Le pro- 
chain numéro sortira de presses au début septembre. 
Bonnes vacances à tous : lecteurs et auteurs, 


La Direction. 


Çu qu'c'est dè l'vive, 
tout l’minme ! 


ON RATIND. 


On ratind dou nouvia dins l'maujon d'à costè. C’est 
s-t-in tout djonne mwinnâdije èt qui s’atind on n’ sau- 
reut mia. L'mèd'cin est là... L'ome, angouchi, pèstèle 
dissus l'pavèye... Sét-on jamais çu qui vos pind au nez? 

Mais tout va bén! Ene vwè qui rit crîye tout d'in côp : 
«Hei! là! l’nouvia popa! Vènèz in pau vèye vo gamin!» 
I n’fait qu'in bond... Est-ce bén possipe qui ça fuche in 
gamin, in p'tit magot parèye qui gnâwiye come in tchat? 
Enfin, pousqu'on li dit, i n’a qu’à l'erwâre et i n’dimande 
nén mia. 


BATEME. 


V'là qu'on triboule au clotchî dou viladje : c’est batème 
audjoûrdu. Et nos-alons awè in p'tit noü crètien d’pus. 

Vive li gamin! Vive li pârain! Surtout l’ pârain qui 
spaurd’ t-avau les voyes, les sucs, les sous, les francs 
come si, dins s' potche, gn'aveut ène bèrwètèye. 

Vive li mârène ètou! qu'est bén lon d’iesse sicrèpète. 

V'là l’afère faite! Et qu’on r’mouche à l'maujon. Timps 
qu’ l’èfant tète, on but l’cafè, on mindje les tautes puis 
on disbouche ène bone boutèye. Ah! qué dicausse! Des 
djoûs insi, ça dèvreut v'ni branmin pus souvint qu'ça! 


I CRET. 


Li p'tit cousse a crèchu. Waitèz l’bén come il est nosê! 
Là qui saye si preumère culote. C’est s-t-in p'tit ome à 
c’t’-eûre. Çu qu’il est fyèr di plu stitchi ses mwins dins 
ses preumères potches! 


82 


I n’a qu'deûs ans, savèz! Qui s'ra-ce quand n'n-aura 
vinte! I vos cause come èn’avocat, vos fait mile sindj' 
riyes èt grimaces, saye di v’s-endèver tant qu'i pout èt 
s'i vos prind l'idéye dè l'bèrdèler, i vos f'ra pèter d'rire, 
mais si çoula v's-arive in djoü, waitèz dè l'fér sins qu'i 
vos vèye pac'qui, sinon, i s'ra vo maisse qu'i n's'ra nén 
taurd. 


A SCOLE. 

Il a chije ans : l'âdje dè l'gayole. Preumi chagrin : fau- 
ra quiter s' moman èt n-n'aler amon l’ Maisse qui n'rit 
nén tous les djoüs. Puis i faura rinde pwène pou z-a- 
prinde li crojète, qui n'est qui s'preumère crwès en ratin- 
dant... les aütes. 

Vo-l'ci dins l'cour! Moman vént dè raler... I soumatche 
tant qu'i sét..., à n'sawè s'è rawè... 

In côp d'clotche... puis on rinte... L'mouchon est d' 
dins... èt pou wite ans! Après çoula, ça s'ra in nouvia 
baye ou bén... l'goria. 


I FAIT SES PAUQUES. 


Onze ans : c'est l'momint d'fér ses Paüques, ou come 
on dit à c't-eüre : di fér s'profession d'fwè. In grand 
èt bia djoü s'i gn'a ien! Surtout si l'Bon Dieu passe di- 
vant l'twèlète, li tchandèle èt l'dinner! Mais souvint, 
c'est l'contraire, çu qui n'richeune à rén. Maleureus' 
mint, l'môde d'audjoürdu ni sondje pus qu'aus dètayes 
sins waiti l'principâl. Et d'ène djoürnéye qui dèvreut ièsse 
li pus bèle di no viye, c'n'est pus qu'ène chonchète di 
dicausse... à disgouster l'Bon Dieu Li-minme. 


SODARD. 


Vinte ans! Vo l'là sôdard! V's-alez l'atinde à s'preumè- 
re pèrmission! Abiye la classe! Dj'è süs guèdè!... Il a 
wite djoüs d'sèrvice èt i les compte dèdjà pou vèye com- 
bén qu'l'è d'mère!... Et pourtant! Toutes les samwènes 
ou à peü près, i r'monte dè l'gâre avou s'valije qu'i vént 
rimpli à tout skèter pac'qui, à l'oyi dire, i more di fwin 
trwès côps par djoü... Mais v's auriz tôrt dè l'erwâre. 


LI CLASSE. 


En'an pus taurd, quand il aura fait s'tèrme èt r'pris 
l'bèsace : «Qui n'i sûs-dje co! vos dira-t-i. Crèyèz’m mes 
djins ; s'i vos dit ça, i n'vos a nén minti. Pou m' paürt, 
dj'ai fait deüs ans qui dji r'grètrai toudis èt dj'ai co ieü 

l'guère di rawète, çu qui fait d’abôrd sète! Si ça pleut 
s’fér, dji d'mande à rawè mes vinte ans pou r’couminci: 
«Qui n'i sûs-dje co!» djè l’dis come li. 


I TONE. 


Li Printemps tchante dins les bouchons èt surtout 
dins les cœûrs! V'là l'tièsse qui toûne : ène pouyète a 
passé et l’coquia s'a r'drèssi. C’est l’côp d'tonwâre! Pus 
pont di r’pos! L'ome est maquè...! Aveule? Bén sûr qu'i 
l'est... èt on pout cachi tant qu’on vout, gn’aura jamais 
pont d’oculisse pou li r’drouvi les ouyes. 

...Ene djonne aguète vént d’ l’asbleuwi : l'ouye est 
rousti, ça n’si r’fra pus. En route pou l’voye à deûs... 
pou couminci. 


MARIADJE. 


In pau pus taurd, les clotches son’neut à tout spiyi... 

A l'orgue, les grands djeus sont drouvus. Pa d’sous l’ 
vôssûre dè l'viye èglije, li bia coupe passe r'nipè à noù... 
èt dri li les parints, in tas d'curieüs èt les tèmwins èt co 
mwints côps, dins l'binde, des cias qui vèn’neut prinde 
mèsûre pou quand leû tour vaira. 

Quand l'orgue si tait, on n’atind pus ène mouche èt 
pourtant, maugrè ça, c’est s-t-à pwène si v’s-oyez li «oui» 
des... aloyis. 

Ça y-est! E v'là l'nœûd fait : gn’a nén in diâle à I’ dis- 
loyi. Quand ti pinses qui c'est pou la viye!... Gn'a d'qwè 
n-n’awè l’tchaû d’ pouye! 

Mais ces djoûs-là, on n’pinse qu’à l’leune di miel èt 
on lai pou pus taurd li cène di vinaike èt d'moustaude 
qui tout mariè coneut in djoû ou l’aûte, qu'i l'vouye, qu'i 
nè l'vouye nén. 

Ah! qui l'Bon Dieu vègne z-î mète si grin d'sé mes 
bons-amis! Qu'I bèniche vos-amoürs èt qu'I mète autoü 
d'vous çu qui f'rè vo boneür èt vo courone : saquants 
èfants qui vos-al'vrèz pour Li divant dè lès-al'ver pou P’ 
monde. Et n'rouvièz nén qu'i vaut mia n'n'awè dije qui 
d'è vèye manquer ien autoü dè l’grande tâbe dè l'cujène. 


I RIDE EVOYE! 


Et l'viye è va tout bèlot'mint, pus râte qu'on n'pinse, 
avou ses bons èt ses mwais djoüs, èt puis on ride qui n'è 
l'cheune nén. Pourtant, in djoü vaira, come i vént pou 

tèrtous, qu'i nos faura là tout lèyi. Come des goutes qui 
tchèy’neut, iène après l’aûte, les clotches son’ront à môrt 
pou l'ome qui vént d’raler, lauvau, pou n’pus r’vèni. Et 
on dira ! «In tél est mort!» — Bén, va! C’est co bén djon- 
ne! — Oubén:«lfaleut s'i atinde : gn’a d'djà in momint 
qu'i clèpyeut!» — «Bah! il est bén-eûreûs : il a fait s’ 
paurt.» Il a fait s’paurt? C'est cor à vèye! Si l’a bén fait, 
tant mieûs pour li! Mais! Mais! sét-on jamais? 


A MITAN VOYE. 

Dins l'viye èglije èyu qu'il a tant v'nu, ène masse di 
djins en deuye sont ramonc’lès autoû dou bi. Les tchants 
si rapaujants dè messe des môrts, mont'neut come èn- 
encens dou costè dou Bon Dieu qu'a d’dja payi Peia qu’ 
nos brèyons. 

L'ofrande dur’ra jusqu’à l’Agnus Dei, mais quand èle 
s'ra finiye, l’èglije sra vûde... èt les cabarets plins... 

S'en’aveut co qu'zias! 

A c’t-eûre, c'est l'môde insi : L'ome ni sondje waire qui 
s'tour vaira. Pourtant...! 


AU D'BOUT DE L'ROYE. 


Vous qui va mouchi ci 

Lachèz toute èspèrance! (Dante) 

Li trau est là, tout grand au laudje... Deux poütrèles 
èt in combe, c'est tout c'qu'i faut pou vos diskinde di- 
dins... Trwès-quate patères èt in «De Profundis» deux- 
trwès goutes d'aubènite èt saquants larmes... A r'vèye 
les frères! A pus taurd!... à l'coupète. 


26 janvier 1950 Em. Jos. PIRET. 


LIVRES WALLONS 


Sont en vente à l'Imprimerie Servais, éditeur des 
«Cahiers Wallons » : 


Sov'nances d'on vi gamin Eug. Gillain 
Grègn' d'awous' Jean Guillaume 
Djusqu'au solia » » 


Flora dal Hoülote Gabrielle Bernard 

Deux fôves du Baron d’Fleuru 


Li Pawon è l’Tchén d’coû 


Li pawon fé l'bia. 
Tint qwli rwè solia 

Fét r'glati Pôr di sès royes su s’plumadie. 

L'ètang come in murwè lyi rind st-imadie. 

En si rwétant i pinse : « Bonswûr d'ayir au gnùůt, 
Come dji rlûs! 


E c’est tout l’min-me biskant avou n'parèye twèlète 
Di n'nén poulu n-n’aler dissus l’voye fé l’frikète. 
Si dj'aléf’ frotér l'pate du tehén 
Pou qui m'léye sôrti su li tchmén.» 
— Bondjoù, Nourla, gn'a-t-i rén d'noü dins l’vwèsinadie? 
Ci dés Puche, vos con'choz ç'qu'on dit dins lès preumis. 
—Mon Djeû, pawon, dji m'fou pas mal dès sots ramadies 
E dès cancans qu’on pout fwârdji. 
Mins vos, èwou n-n'alez didins vo bia costume 

Fèyant rlûre à mes oüy's lès pus bèlès couleûrs? 
I gwa pou cwère bén seûr, 
Qu'on z-a disgarciné ène sit'wale su vos plumes! 
— Bén godoye, Monsieù l’tchén, vos vla duènu powéte; 
C’est pléji d'vos ètinde. Come dji sès si djoli 
Vos dvriz m'lèyi sôrti 
Sul pas dou griyadje pou qu'on m'wéte. 
— Ça camarâde pawon, c'è st-ène aute pére di mantches, 
Vos l’savoz, gwa pon d’bièsse qui pou rèche wôr dèl coû, 
Si dji n'vous nén sayi dèl brouche costé du mantche. 
Alons, tièstu, filez tout doü 
Autrubén faut qui dj'vos dismantche. 
Si vos avoz l'biaté 
Mi dj'ai l’fidèlité; 
A chakin s'qualité. 
Pou lès grands mésses i faut dèl choûte, 
Quand on pèstèle l'autorité. 
Li monde è tire soumadje : «Au moûte!» 


Henri PETREZ 


Lès deûs vis Tchéns 


Aspoyi yink su l'aute, stang nés (1) pa leù baston 
Deûs tchéns rigangn'nu leü viladje 
Lès-ans ls-ont grawé au passadie, 
Is l'è pwat’nu lès mârques pat’-t’avô leù mouzon. 
D'èwoû rivègn'nu-tis? A lès vir, di d ’bén lon. 
Choûtez-lès causér d'leù vwèyadie. 
— Nos vla rvènu dins nos cayôs, 
Après awè disgârciné su tchamps, su voyes, 
No’ djon-nèsse, sclat pa sclat. Quand nos èstons st-èvoye 
Nos pinséne bén trouvér aute pô 
Pus d'bén qui d'mô. 
— Dji nos wès co n-n’'alér, binâche, plin d'feu 
Nos n'auréne nén kronki (2) pou n'binde di leups. 
Come deûs vîtchéns (3) tchèssis pa w sikaswère (4) 
Nos couréne les corons drinci (5) d’èspwèr’! 
Qu'avons-n'vèyu a mon lès djins d'nos djins? 
— Branmint dès malureûs, wére di contints. 
Li crô tchén d'coü al lache, rinakant (6) su s'potéye, 
Groûlant su l'tchén pièrdu qui pile èt qui cwarnéye 
Viès çu qu'èst spôrdu dèl téléye (7) 
— Lès bindes di dislachîs aus pwèls, 

Pou z-arachi l'oussia d'a yink pus fwèbe qui zèls; 

Li tchén d'tchèrète qwa s'pia skavéye (8) dizous s’colé 
Du timps qui l'léd bouldoke a sès picots skurés (9); 
— Li tchén èmacralé (10) chorant (11) pat'-t-avô l’reûwe 

Fyant ridjiglér (12) l'kèwè qu'on z-a loyi a s’queuwe; 
— Li ptit tchén d'a s'mémére fachi didins s’paltot, 
Pou s’foute, qui lève si pate a sto, 
Du pôve caniche d’aveñle a mitant èdjalé 
Lès céns qu'on ratchitote (14) èt lès céns qu’on 
[mârgougne (15) 
En-n-avons-n' vèyu d’'toutes lès kougnesf (16) 
— C’è-st-insi, gwa bén wére di tchén sins si ptite tatche, 
Mins ç'qui n'faut nén rouvi c'èst qui souvint Poon s’ 
[catche. 
On wèt lès tchéns qu'agn'nu, on z-ètind lès bawwyôs, 
Et lès braves èt bons tchéns pass'nu pou dès bôyôs. 
N'avons-n'nén sti l'riséye 
Tôt' di long dès pavéyes? 
— N'èspétche qwan rvènant nos plans nos rkrester, 
Pou z-awè fwârdji inte nos l'amitché. 
Echène on z-a yeü l’pômagne (17) èt l'swèlant; 
Quand nos skines frochiyes po z-ès cops d'rôvlin 
Estène roudje di sang 
Nos nos ralètchéne yin l'aute tout bèlmint. 
— Dj'avéf' du djèrè quand vos èstiz flôwes 
— Dji vos rapôpiéf (18) aus-ès djoüs d'raskrôwes (19) 
Et môgré nos rgrèts, 
Nos vla co pô brès...... 


N' faut nén toudis twèsèr tout l'monde a l'aune di France 
Gn'a dès niyôs (20) d'amodr... L'cén qui vout couru 
[ l’chance 
D'è trouvér yink in djoû, faut qui l’cache al luweûr 
Dèl lumrote di s’prope keûr! 


Henri PETREZ 


(1) Soutenus — (2) Bronché — (3) Toupies — (4) Morceau de 
ficelle de France au bout de la lanière du fouet. — (5) Trop 
chargé — (6) Laissant le trop— (7) Contenu d'une etéle» terri- 
ne à lait — (8) Meurtrie — (9) Récurer — (10) Ensorceler — 
(11) En vitesse (12) Rebondir — (13) Poëêlon — (14) Caline — 
(15) Rudoie — (16) Sortes — (17) Faim — (18 Remettais — 
(19) Accablement — (20) Trésors cachés. 

Li vive 


Ele m'a prit dins sès mwins pwis m'a bouté su l'vôye 

Sins awè rapauji l'nwâre nüléye ni l'grand vint 

Qui s'i mètinnent èchone po fér dès laudjès rôyes 
Dins l’deure ôrzéye do t’ch'min. 


Ele n'a nin cotchèss?i ni l'ewârbau ni l’oulote 
Nin d’pus qui l’aulouwète qui monteûve dès dijas; 
Ele a lèyi dansér l’papiliyon è rubote 

Dins l’royon do solia. 


Et dj'a roté, roté sins jamais r'prinde alinne 

En pinsant qui c’vôye-là coureûve à n'pus fini; 

Ronches èt spènes pa chôrchiyes, grossès bansléyes di 
Saquans-eûres di plaiji... [pwinnes. 


Quéqu'fiye qu'one miète pus lon... Mais pus lon c’èst 
[l'baurire. 
Dèdjà? Et dji m'ritoüne, li vôye west pus qu'one fleûr... 
Rad'mint dj'è cous saquants po z'è flori m'bot'nire... 
Et c'èst m'dèrin boneür. 


1950 V. TONGLET. 


Al mission 


Dialecte de Cerfontaine. 


Quand Dijosèf dè Sautoûr aveut bu in vêre dè trop èt 
qu'aveut ’s casquète su l'orêye i rapliquet d’lé 's feume 
Justine, i causeut bia pou waiti dè s’fé pârdoner. Et co- 
nechant ’l place sansibe, il ajouteut : 

«Djè t’wè toudi volti, sès-s, Titine. Tè ’m crwès 
hin?» 

Et come, in pau grognaude, èle n'ét nin prèssêye dè 
rabate l'ârdwèse, i faleut qu'i rèpète : 

«Tè m' crwès, hin, Titine?» 

Titine n'ét nin rancuneüse èyèt d'abitude, èle finicheut 
par dire : «Oyi, alons» èy' acsepter in bètch. 

Vla qun djoü, in Rédamptorisse ét v'nu praitchi 7 
mission a Sautoû. 

«Djosèf, aveut dit no coumére, nos nirons achène au 
salut chouter 'l missionnaire. N’èrvènèz nin trop taurd, 
la». 


An’ ome consincieüs, Djosèf ét rvènu tout djusse a 
timps; mais on w’yeut bin a ’s casquète qu'il aveut rlè- 
tchi pus d'in ptit vêre. 

Justine nè dit rin, ét lès vla avôye tous lès deûs à T 
èglije pour yeûs’ oyi 'l sairmon. Dè n’vos l’raconterai 
nin l'au d'dèlong, dè n’cause nin bin âssèz! mais v'ci 'c 
qu'èl praitcheü aveut dit pou fini : 

«Maintenant, mes très chers frères, ceux d'entre vous 
qui ont un objet de piété : un missel, un chapelet ou une 
simple croix, par exemple, qu'ils les présentent, je les 
bénirai». 


Atindant ca, Djosèf suke ès feume; mais èle nè bronche 
nin; à l’lèglîje. èst-ce qu'i n'faut nin d'meurer tranquiye? 
Et come Djosèf suke èyèt 'rsuke co, Justine clinse ès' 
tièsse come pou li d'mander qwè. 

— «Djè t'wè volti, Titine. 

a `Ï 

--Tè 'm crwès, hin! 

— Oyi, sot; èy’ après? 

— Bin d’abôrd, si t'ès 'm crwès, présinte twè au mis- 
sionnaire; i t'bénira. 


A. BALLE. 


Suwéye 
Dialecte de Charleroi 


Qu'i fét stouf! Mâria qué tchaleu! 
Pour mi c’soya là vént d'Afrique! 
I fét t't'ossi sètch’ qu'in côp trique 
Tout èst r'cüt, come si l'tère bouleut. 


On bwèt tèrtous come dès soufleus 
Lès cabarèts ont d'èl pratique. 

Pou l'clârtè on mèt dès bèriques 
Avous dès vères nwârs, on bén bleus. 

I faureut yèsse vayant pou s'bate 
A n'rén fé, on a s'tchèmije mate. 
Tout l’monde a 'ne flème limèro yin. 


Gn-a qui d'èl sètch'rèsse qu'on bèrdache 
Ey’ on ètind dire pau-z-ès djins 
«Quand èst-ce qui nos tchéra ’ne boûne drache?» 


N. LEMAITRE. 


Li r'naud et l'boc 


On malin r'naud alait al pormwinnade 
Avu on boc si camarade. 
Cit-ci ni vèyait nin biacôp pus lon qui s'nè; 
Mais l’ôte vèyait ça mia, c’astait on ardinwè. 
— « I fait seûlant, confrére, i nos faut vèye èyus’ 
Qui nos plans’ bwâre on côp. Ah! tins vola on pus!» 
«C’est nost-afaire, qui dit li r'naud; 
D'chindans bin vite au fond do trau.» 
Vola qu'is s'i mètèt à bwûre. 
Al fin li r'naud li dit : 
— «Ci n’est nin po lodji 
Qui nos-astans d'chindus vaici. 
Wétans d’sôrti. Si vos m'vloz crwûre 
Su vos pates di dri dressoz-vos. 
S’tindoz-v' au haut tant qu’vos pôroz, 
Mi, dj’ grip’'rai su vos’ dos et quand df srai foü do pus 
Dji vos satch'rai foü, come di jusse.» 
— «T'as co raison portant, lî respond l’boc; 
T'es-t-on pindârd qui n'ès jamais à broc, 
Dji m'fous d'minti; dj'aurais co sti trop biesse 
Po fé sôrti ct-idéye-là foû di m'tiesse.» 
Volà li r'naud qui gripe à s'chine tot au ddilong 
Et qu’sôrte do pus’, mais l’boc dimère au fond. 
— «Dji t'consiye fwûrt, dist-i, do prinde pacyince 
Ca s't'avais yeü ostant d'sciyince 
Qui t'as d’baube au minton, 
Ti n'aurais nin, garçon, 
D'chindu didins on trau paréy. 
« Mi, dj'su pressè et dji t'dirai arvèye : 
Fais tot equi tpus po z-è sôrtil» 
Faut vèy li fin d'vant do c'minci. 


’ 


A. VERMER. 

Li pinson aveule 


Dji m’sovins qui, d'dins l'timps, on z'aveuglè l’pinson, 
Pinsant l'fé tchanter mia, ci qui pleuve fwart bin iesse, 
Avou s't'infirmité, èle n'avè pus, l'pôve biesse, 

Didins si strwète gayole, po s’distrêre, qui s’tchanson. 


Mins qué keur faleuve-t-i, po fé one parèye jesse? 
Prinde li mouchon d'one mwin et dins l'ôte on rodje fièr, 
Et tranquilmint, n'est-ce nin à vos fé tchère au rvièr, 
Brüler ses bias p'tits ouys, dins on rèvoltant jesse; 


C’esteuve pau, dandjureu, d'li prinde si liberté, 

Bin si grand, i faleuve li fé viker dins l'nwâr, 

Ni pus sawè qu'èwou dins s'batch i dvè bètchter, 
Dusse qu'èle estè s'botèye, s’il aveuve dandji d'bwâre. 


Po les-i fé nouri tant qu'i mougnrint tot seus, 

S'on z-aveuve pris ses djonnes etles mète à l’bètchie, 
I l'saurè touwé po wles nin vôye maleureus 

Et volà qui c’est li qu'a one bin pènibe vie. 


Pinse-t-on quécfie qu'one biesse n'a pon di sintimint, 
Qu'èle prind tot què li arive, qu'ossi rate èle rovîe? 
Qu'èle ni pout nin soufri come nos-ôtes moralmint? 
Combin d’fêts dimintichnu one sifêle téyorie! 


Li biesse a dè l'mémwâre, èle ni rovie jamès; 

Qu'on li fèye bin ou mau, èle ènn aude li sov'nance; 

Dji pôreuve, po l'prouver, vos citer bin des fêts; 

Ele est, pus qu' l'ome li minme, capabe di riconichance. 


Pinseuve-t-i, l'pôve pinson, qu'i rvièreuve enfin l'djoü, 
Lèvant, tournant s'tiesse dins on jesse continuwel, 

I wêteuve tos costés, didins s't'espwèr si doüs, 

Come s'atindant tofère à vôye rilure li ciél. 


S'il espèrè co ça, por li c'esteuve tant mieux, 

Ni srè-ce qu'one sote idée, et c'ènn' esteuve bin omne, 
I faleuve one saqwè po sotnu l'malureu, 

Ca l'pôve pitit mouchon manqueuve di tot èchone. 


I n'vèyeuve pus l'solia si lèver aus bias djoûs, 
Quand, didins l'clér matin i lanceuve tote si djôye, 
Et qu'l'amusè s'fumèle en trin d'cover ses-oüs, 

Si fumèle si djintie èt si plèjante à vôye. 

I n'veyeuve pus les aubes, come des gros blanks bouquèts 
Plantés dins des strwèts vases, què l’sôlint d'leu z'inée, 
I n'oyeuve pus l'doü vint mütner dins les bosquèts 
Ewou qu’ses chérs pitits, tot fiérs, sayint leus ées. 


S'il oyeuve cor one mouche vinu zûner s’itchanson 
Et co bin one grosse bleuwe, rilûjante èt pwèlue, 
Ariver come po s’foute, brûter dilè s-prijon, 
Come i dveuve rigrèter si liberté pierdue! 


I n'vèyeuve pus les biesses, leu quèwe batant leus flancs, 
Vorer au d'truviè d’tot, li pwèl piqué, tortotes 

S’arêter sins taurdji, totes foü d’zèles, è soflant, 

Quand il avè scàfi l’wêche mouche qui Les fiyeuve sotes. 


I n'vèyeuve pus s’trinner l's'alènes è fiant l'gros dos, 
A fie à porcessions, èfoufies èt voraces, 

Qu'i pwarteuve à ses djonnes crèchant au mia tortos, 
Et qu'sogneuve toü à toü, causu sins boudji d'place. 


Come li vie esteuve bèle, qu'èle esteuve douve adon! 

Il avè l'liberté, l'amour èt des bons-ouys; 

Tot ça esteuve pierdu, tot ça esteuve bin lon 

Et s'maleür esteuve l'ôve dow ome? Non d'one fripouye. 


Aveuve-t-i co li drwèt au nom d'ome, si bouria 
Qui, p zè fé on martir, abuseuve di ses fwaces 
Rin qui p z'awè l'espwèr qu'i pôrè tchanter mia? 
Il aureuve ieu falu li sawè mète è s'place. 


Qu'aurè-t-i dit do cia, sins qu'il euche rin fait d'mau, 
Què l'aureuve ressèré po tot l'restant di s’vie, 

Sins on rayon d'lumière, didins l'pus nwâr des traus, 
N'euchant qui s'disbautchmint po li tnu compagnie. 


Aureuve-t-i ieu fait come li pôve pitit pinson 

Po zamuser s'bourria, tchanté tote li djournée? 
On pout bin wadji gros qui c'aureuve siti non, 
Ou do mwins qu'ç'aurè sti one tote ôte ratournée. 


One sifète cruwauté ni s'vwèt pus audjourdu, 

On za tot l’minme compris qui c'esteuve on scandale, 
Mins il a falu l'timps po qu'ça fuche disfindu, 

Po qu’on comprinde enfin combin qu'parèye acsion ravale 


E. FRANÇOIS. 

Tchante 


El vîye est ne tère qu'i faut hâwtér, 
râner, rouler, câsser les rukes 

si on vout qu'èle pétrâle à s’mér 

al sézon done branmint du suke 
mins s’il est scran d'vant s’irluvér 
l’artisse pout toudi prinde ès bugle, 
il est seûr qu'i gn'a rén à fé 

minme su Mozart, Wéber ou Gluck... 


Promesse di djaube est dja dins l’grain 
come dins l'muzique promesse di danses 
èt i gn'a nén dèl pausse au pwain 

pus lon qui dèl facture aux sances 

mins i ne faut nén qui l'muzucyin 

ou l’pot à faire s'èrmète al chance 
pasqu’èle a trop wére di bon sins 

pour lèye ès chèrvu d’ène balance... 


Boutèz!  dist-èle, vos l’frèz mia qu'mi : 
m'néne est bouchî pa in catäre, 

dj'é in linçou qui fache mès-îs 

et dÿ n'ètind nén sonér lès quarts 

mins come pou bén luvér s'n'osti 

i faut qui l'eœür ni d'eüche nén mûre, 

in couplèt fét souvint pléji 

quand on sèva gangni sès liârds... 


Mèts didins t'cœür l'ér d'ène tchanson 
èt su tès lèpes ène couchète d'aye 

pou t’èdalér come in luron 

tapant du pid d'su ène cacâye 

qui djoûwe tambour à lès dognons 
dèe pavéye an train di brére «aye» 
pou ralèdji tès smèles di plomb 

et d'vant tès pas drouvu lès bâyes 

Ene cloke 


Ene cloque... Mètèz vos cœür à dgnous 
mia qui jamais wont sti vos djambes 
avant d'sondji à lumér l'lampe 
pou vir si l'don èst digne di vous 


Ele bîje soufèle... Ene nuwéye ploût 

èt n'orâdje bouche au bôrd di Sambe 
Tant mia... Mètèz vos cœür à djnous 
mia qui jamais n'ont sti vos djambes... 


Ele five au front... L'sang à lès tempes 

èt dès mèd’cines.. et dès mwés goûts : 
printemps èst quand min-me dins vos tchambe 
qu'èl Christ, malade, vos a fé m'chou... 


Stindèz vos djambes... El cœûr à djnous... 


Crwès 


Tout llon di l’vôye, èl crwè ratind 

plène di sots fils au cwin dès plantches 

pou grawér l'pia s'on nos diskind 

èt moustrér qui gn-a rén qui candje 

Si in frére passe èyèt qu'on s’plaind 

èl viye dins l'ome a tuwè l’andje 

èt c'èst du vinégue qu'i nos stind 

...8i fét chènance d'irtroussi s'mancthe!... 


On trouve dès ruques à lès pus bons : 

èk cén qu'onse dire èst-in moulârd 
seûrmint s'i s'tèt, i ne va nén lon : 

on dè profite pou prinde ès pârt!... 

L'cén qui pârdone trouve dès mouzons 

èt s'i dmère mwè on lyi criye «gâre»! 
Quand on ne mindje nén : on fét n'afront 
mins s'on a fwaim : on est pansârd!... 


Christ’ eûreûs mint a sti l’preûmi 
qui l’djâle a poulu rire plein s’vinte 
an lyi cakyant l’plante di sès pids 
avou lès fèstus di nos mintes 

avou nos « ptètes», nos «sébayis» 
èt minme ètou avou nos plaintes 
quand in djuron wèst nén lachi 
si l’cru toubac’ ni vout nén prinde!... 


EI mârtchand d’sâble 


Quand ce qui ça sra l’ducasse èm'tchot, 
dÿvos min’ré vir tirér lès campes 

èt dj'vos ramin-nré à gado 

si pou rvènu vos satchèz l'djambe 
pasqui l'martchand d'sable à vélo 

t'osi râte qu'on alume lès lampes 
rèyussit à dvisér deus mots 

dins vos-îs qui d'ont râte leü trempe... 


Pou sonér in boxeü come vous, 

I faut dèdjà in fèl caup d'pougne 

seûrmint, li, s' fét si tout ptit, m'chou, 

qu'on wèl wè nén quand i vos cougne... 
Vous rouspètèz pou vos Loulou, 

pou l'mot qu'on dit, èl pwain qu'on mougne 
èt tout d'in coup i fét : «C'èst tout? 

Si vos n'vlèz nén qui dj'vos mârgougne! 


C'èst nén au fond qu'il èst mèchant : 

i s'ètind mia, qui du contrére, 

pou gâter tous lès ptits-èfants 

qui pa. ou mame ou bén grand frére! 

A pwène sont-is à fé nan-nan 

qu'au «Ciné-Rêve» i lès fét r'tchére 
avou bouboune èt rantanplan 

... èt tout ce qu'i faut pou lès complére 


Vi mârtchand d'sâble eûchèz mèrci, 
eüchèz bouneûr èt rèyussite 

tous lès coups qu'vos r'vénrèz pâr ci 

fé vos bèsogne pou Pnu vos tite... 
Trouvèz lès méns en train d'bauyi, 
prèsse à rèsponde à vos n’invite 

...pou qui dÿeûche dins m'bèsogne, à mi 
ène pètite pausse pou fé... dès spites. 

Foûye 


Fouye èt’ djârdin qu'i gn-a au d'bout 
in sacrè printemps qui n'dimande 

qu'a dispaure ène miyète pârtout 
l’odeür dès vèrts èt des amandes, 

à fé poussi carotes èt chous 

èt lumér s'soya su lès plantes 

an arindjant lès âbes au goût 

d”in ptit mouchon à s'nid qui tchante... 


Fouye èt bèsogne qu'i gn-a au d'bout 
l’irpos d’ène djoûrnéye bien rimpliye 

quand vos ptite feume an vos djant m'chou 
vos r’pâye pa dès grossès brassiyes 

toutes lès arnoques èt toutes lès brous 
qu'on pètache au dilon dèl vîye : 

l’copin, l’cliyent, l’patron qui moûd 

ou bén vos pique dès caups d'èwiye... 


Fouye l’austwèli qu'i gn-a au d'bout 
pou remplacer l'istwèle pièrdûwe 
ène aute istwèle qui sofre à vous 

èyèt co d' z'autes à piède di vuwe... 
Si lon qu'on fuche, si fôrt qu'i plout, 
i gn-a d’ z'ayutes a toutes lès rûwes 
èyèt l'viye èw dit nén c'èst tout 
tous lès caups qu'èl bouneür atüwe... 


Les stwèles 


Gn'a co dès stwèles èt dj'sü en r'târd... 
Arît-èles, yeüsses ètou roubliyi 
di fé taleûr lumér leû phâre 
su l’ispèsse gnût qui broüye lès-îs?... 


El gnût fét trop r'wéti aus pids 

pou qu’à s'bèdère, on n'd'eüâche nén mûre... 
Non l’istwèle west jamais en r'târd : 
c'èst m'ranvèy qui m'a roubliyi!... 


L'istwèle : ène eüre pou l'irwéti... 

— co mwinsse pou l'l'ambin ou l'crossârd =Â 
si di ç'timps là, èle sét gangni, 

èl Bon Dieu, Li, a toudi s'pârt 

èt © n'istwèle n'a nén sti en r'târd!... 


Max-André FRERE 

Sondje d’ène gnüt d’èsté 


Wai lauvau l'platène d'ôr qui monte dizeüs Boûfosse! 
«Bruno» vént d'l'alumer avou in fagot d’sau! 

Ele est bèle! Ele est ronde! Ele n'a ni bosse ni fosse! 
Venèz, nos l'irons qué pau tiène dou djermansau.» 


Li ciel est clér; li vint nos apwate les ouféyes 

Des foürs qu'on vént d'fautchi, des mârguèrites fènéyes 
L'auluwète, cor in côp, va saluwér l'solia; 

Les clouks son-nut dins les meürs et d'zous les clavias.» 


C'est l'lune! Ele est st-à-s'plin! Si visâdje à rizéye 

Nos poüsse à z-avanci! Pou l'aprotchi d'pus près , 
Montons pauzès pouplis... Là qu'èle nos fait s'chinéye! 
Gn'a pon d'avance, mi p'tit, ni courons pus après» 


Les stwales sont st-aluméyes!... On ètind nén in brât! 
Siya!... L'rossignol tchante si romance di méy-gnt.» 


Wai r'lûre li pice d'ârdjint arokéye au clotchi! 

Ele discôpe didins l'gnüt les maujones, les tch'minéyes 

Parèyes aus tchèstias d'eautes qui n'viként qu'à 
[l'viyèspréye 

Et qui nos dismantchéns, divant d'alér coütchi.» 


Dimèrons su l'pavéye, li swèréye est si doüce! 
L'cricri tchante dins les yèbes; l'air tchèriye l'aman- 
[doûce.» 


C’èsteût babiyi tout seû! T'autoû d'mi c'é paujère! 
Les pôrmwinnades nos deûs, fini! C’èsteut d’iyèr! 


Li vèt-i là ètou, d' l'ôte costè d’ l’'équwater, 

Li lune qu'i vouleut prinde en montant su marande 
jchaule! 

Dis-t-ï co timps-in-timps , en Vriwaitant asteûr : 

Pârin!! Alèz-m' li qué, drola, dizeûs li staule?» 


Oh, pouquwè faleut-ÿ qui l’pâle matin m'révèye! 
Mi bouneür é si grand, mi rève èsteut si bia 

« Ripôsèz-vous, chére andje, su l’timps qui mi dji véye, 
In ariyère gout dins m'bouche et bén mau didins m? 
[pia» 


Ele est là, su l’matin, toute bladjote, mau coutène: 
Dizous les grands palmyérs, en passant, l'a-t-èle vu? 


— Oh Lune! Si vos l’vèyèz, wl contèz nén m grande 


[pwène; 

Qu'i n'seuche jamais qui djbrai tous mes plaïjis 
[pièrdus.» 

Premi d’ d’julet 1950. D. NIHOUL, R.N. 


Premère rizéye 


A mes petits chéris Roland et Daniel avec mes 
tendres baisers. 


Quand d'in p'tit èfant li purnèle co brouyiye, 

Si r'nètiyant tout doûc’mint et v'lant rèchi del gnüût, 
Coumince pa r'conèche, didins P clârté noyiye, 

Li forme d'ène saquwè qui djibote et qui r'lût. 


Viès l’pèpiyote aluméye ï? s'coutoûne, ? paupiye, 

Del cacâye qu'on clicote ? chüt tous les mouv'mints, 
Des couleûrs dou tapis Ÿ les r'waite, les spèpiye; 

P chène à tout c qu'i' vèt rèflèchi bén grâv mint. 


Mais dizeüs l'bèrce si clince li bia visâdje dèl mame 
Ces oùys là qui s'vwèl'nut et r'lüjnut fait à fait, 

Ci bouche là qui müzèle, oh! çoulà c'est-st'ène âme, 

C'est st'in rèyon d'solia, c'est l'amoür et c'est l'pais. 


Adon li p'tit, djusqu'à là si paujère, rèmüwe; 
Dins l'âme di l'èfant li visâdje et l'tchanson 
Ont alumè, à l’fén, li pètite bréje couvrüwe; 

Si lèpe s'a discolè et rit pou l'premi côp. 


28 di maiy dij-neuf cint cequante 
D. NIHOUL, R. N. 


9) 


Li vi djouweü d’casses 


Dins cç'monde-ci, mes camarades, 
On a chaquint ses passions : 

Mi dj'a l’passion d'aller râde, 
One ôte préfère les pidgeons. 


Les èfants djouent’nut aux catchis, aux mas, al’ ta- 
talaiüte, al droûte, aux longs barres... 


Les hommes, vos l’ savos bin, sont des grands èfants 
et c’est vraimint curieux comme les djès è les «sports» 
(comme on dit adujourd’hu) teignent’nut dè lI’ place 
dins l’vie di bramin des hommes. 


Onque c'est les cautes, l’ôte c’est les pidjons, les coqs, 
li vélo, li pêche, les guiyes, li tir à l'arc, à l’carabine ou 
à l’arbalète.. Qui est-ce qui n’a nin si p'tite passion? Et 
i faut ça! Li vie n'est nin pu gaiye qui ça et i faut moins 
côps avaler des deurs boquets. One passion ou l'ôte vos 
distrait, au moins por on momint des tracas èt des mal- 
heûrs, èle espètche di s’discoradji. Et puis, n'impôrte 
qu'én homme a au fond di s'cœür on grand ou on ptit 
dandji di fer causer d'li. 

Les aviateürs risquée’nut leû vie por one fuméye di 
glwère; Jules Sottiaux nos a dit qui l’rêve da Cola Pètote 
estait d'awê l’prumi prix avou ses pinsons; li bonheür do 
Bierdji est d'awè sti des ans au long li Rwè des djouweûs 
d'casses do pays d'Nameur. 


* re 


A Lesves et dins tos les alentoûrs, vos plos causer do 
Bierdji, il est conu. Trinte ans au long, il a djouwè su 
tos les djès d’balle do pays. Passionné jusqu’à sacrifiyi 
ses intérêts èt fanatique di c'qu'est branmin pièrdu as- 
teûr èt qu'on saye pa tos les mo-yins di fé r’viquer : l’es- 
prit d’clotchi, i n’a jamais vlu djouwer qu'avou l’partiye 
di s' viladje. Ossi l'y vèt-on volti et i n’ fréve nin bia aler 
dire do mau do Bierdji à Lesves, on n's'réve nin bin r'cü. 


* rs 


Nin grand, mais nerveux, nin one once di mwaije cra- 
che, c’est l’vrai type di l'homme qui n’a nin d'mèré les 
pids cûs. Toddis leste maugré ses 70 ans bin sonés, i dit 
à tot qui vout l’ètinde qui c’est grâce au djè d'balle qu'il 
est d'mèré si vète. C’est oncque di ces hommes di fier qui, 

après one samwinne di soyieû, djouaint à l’casse li dimè- 
gne tote li djoûrnéye po si r’pwaser (!) et qui rpaurtaint 
li londi après awè fiesté l'victwère jusqu’au matin. Ja- 
mais odés. Qué-z-hommes qui c’estait ça! 


Chef di partiye hors ligne, il auréve batu les fréres 
Thibaut avou quate gamins; il avait l'maniére d'animer 
les camarades et on-z-estait on’ôte homme quand on l’ 
sintait avou li. C’estait l’cas di dire avou l’vi proverbe : 
«Des baudets comandés pa on lion sont pu terripes 
qui des lions comandés pa on baudet». 


Todis d’bone humeür, ni s’ discoradjant jamais. (Tant 
qu'ça n'est nin fait, ça est st-à fer, répétait-i sovint) — 
èt tossi maisse di li à 9 à 9 èt 40 à deux qu'à l’prumère 
balle livréye... 


Avou totes ces qualités là, il avait des partisans par 
cint et c'est d'lon è d'laudje qu'on-z-acourait po vôye 
djouwer l’Bierdji. 


* * * 


Si timps est passé. Sic transit gloria...! Volà dèdja sa- 
quants ans qu'il a mètu s'gant à pon. 

I nè l'riprind qui l'londi dèl dicausse... Ci djoü là, tot 
Lesves est su l'place po li fé fiesse, ca il è r’mostrève co 
à bramin des djonnes. Li dicausse iute, i r'prind s'gant 
et i vique des souvenirs di ses bia djoûs passés. 


Djè li a sti dire bondjoû dêrèn'mint, èt come dè jusse, 
ça n'a nin raté : on z-a causé djè d'balle, djè d'balle èt co 
djè d'balle jusqu'à todis... 

Li «tchambe» èwou qui m'fait intrer est pu rimpliye 
qui garniye di cayèts di totes sôrtes. One suspension 
trop grande po l'hôteu dè l'place, des glaces, des régula- 
teürs, des montes, des révèys, des pendules, des garnitu- 
res di tch'minéye... 


Sauf les afères qu'il a donés à ses fèyes mariées, li 
Bierdji a aurdé tos ses prix; i sont là rachonés èt dji sos 
bin sûr qui, bin sovint, li vi brave homme vint là come 
didins one tchapèle riviquer les heüres di s'bolante djon- 
nesse. 

Nin on’ affaire qui n’li rapèle one fèle djoûrnéye, des 
istwères qui faiy'nut défiler les noms di tos les bons djou- 
weüs d'casses do pays d'Nameur di là 30, 40 ans. C'est 
les grand Collard do Bwès-d-Villers, les Devigne, les Cos- 
mes, les Lismouchi, les Balthazâr, les Lèclercq, les Lotin, 
les Lainé... 

Dins one pitite armwère vitréye, mètewe bin en vue, 
deux gants sont pindus — M'gant, m'esplique li Bierüji. 
in’ n'a cassi des dris cti-là! = 

D'jè l’prinds dins m’ mwain come one rilique. C'est 
st-one di ces ptites «losses» do timps passé, cèciéye di 
fièr, lisse è d'jane come di l'ôr èt nin pu grande qu'one 
jate. 

— Avou one miète di savon d'dins i cassait to seû c’ 
gant là! 

— Qui vos d’djos, Bierdji! Li marmot di dri y estait por 
one pitite saqwè, alons! 

— À costé, c’est l’gant di m'fi unique, mwârt à 16 ans 
d'on tchôd èt frèd, èt qu'avait li stofe d'on djouweñ, alez! 

E l'vwè do vètèran tronnait : on sintait qui l'pwinne 
do père estait co rèfwarciye des r'grèts do d’jouweñ g’ 
casse qu'espèréve si vôye riviquer dins s'fi... 

Nos continuans l'visite. 

Ça, c'est one balle en ardjint, ler prix Bois-deVillers, 
1882. Dji n'a conservé qui c'telle là. Vos plos vôye les ôtes 
pinduwes à l'églije : ler prix Givet 1875, ler prix Floreffe 
1877, ler prix Evrehailles 1880, 2e prix Namur 1882. One 
bèle pice Bierdji! 

— Oyi! mais qui m'rappèle one des pus grandes décev- 
tions di m'viye. 


LEE] 


Nos djouwans ç't'année là avou Batisse Tatiche, li 
Deur à cûre, Gustave, Cosme et come étrangers Lismou- 
chi do Saut à l’blanc Djobette di Nameur. 

Vos plos crwère qui nos plains d’dja roté. Nos estains 
arivés po l’dècision d'on concours ètur 24 partîyes, place 
St-Aubain, à Nameur, des montes en ôr po l'prûmi prix. 

Nos avains à fer aux fameux <Rodjes» di Fleûrus. 

Nos n'les valains nin, mais portant nos vlà paurtis 
pleins d’espwèr. Tot Lesves et les environs estaint à Na- 
meur ci djoû là. 

On s’met à djè. Li d'journéye estait à sohaïit ` onque 
di ces dimègnes di septimbe, sins vint ni bije, èt on vèyait 
si bin les balles! 

Dji comince à livrer, dji m'è sovêrè tote mi viye. Dji li- 
vère 7 clotchis en plein mouche. Li mouchti mè les casse 
iute totes les 7, 3 bonnes è 4 mwaijes. 

Li prumî djè estait por nos. Li blanc Djobette livère 
après deux «vitolets d'botique» come i savait z-è livrer 

et fait deux chasses. Nos r’montans au strwèêt djè et nos 
purdans l’prumère ârmure sins è sôrti. 


On disdû! I fallait ètinde nos partisans criyi «Pèn' su- 
st’-ouye» Bierdji»! E les balles passaint au d’zeû do Cereie 
Catholique come par enchantement. 


Après chaque dri. on v'nait fer l'tou do tamis to les 
cinq et mille vwès criyaint « Chit-Chit», «Chit-Chit», cha- 
que côp qu'on djouweû d'mèrait à s’'tamis. 

On rintère au local en tchantant à fer tchère li ca- 
thédrâle. 


«Les montagnards, les montagnards sont là»! 

Vos n’vos sauri fer one idée di pareil arèdie. 

Après on r’pôs d’one dimèy-heüûre on s’rimet à djè. 

Nos purdans co l’prumî djè. Mais nos avains à fer à des 
malins. «Les Rodjes» di Fleurus, ni plains nin si lèyi 
batte pa des «djouweûs d’pachi». 

I fallait à tote fwace arêter nos-t-emballemint. Qu’ 
est-c’ qui faie’nut? I train’nu au tamis, is d'mand'’nut les 
esperts, i s’rassembel’nut èt is s'divis'nut après chaque 
balle. Totes ces allures commincent'nut à nos embéter: 
on s'énerve. on croque 2. 3 balles, on s’fait des reproches 
et on n’fout pu rin d'bon. 


Bref, dji n’vos racontrès nin li lutte jusqu’à lfin. mais 
les montes en ôr qui nos pinsains d’djà t'nu, nos ont pas- 
sé dzos ľnez... 


L'ôte fiye, en passant su l’place Saint-Aubwain. si cal- 
me pa on djoû d'samwinne, dji m'rappèlais m'visite au 
vi djouweû d’casses: dj’a sayi di m'riprésinter nos péres 
en solés clawés, en tchmiîjes di grosse twoile et en calote 
di sôye, luttant avou acharnemint po l’honneüûr di leû 
viladje. 

Et tot naturélemint, dii sondiais à l'crise qui l'diè d’ 
balle traverse. Li timps passé est iute, èt les amateürs 
dè l'trimpe do Bierdji, diveig’nut rares. 

El place di djouwer à l'balle tortos èchones, è s’viladie 
ou au viladje vwèsin, on coürt aux espositions, aux vélo- 
dromes, aux aérodromes. on fait des voyadjes en vélo, 
on prind des coupons d'cinq djoûs... 

On n's'amuse pus come dins l’timps, ètind'je dire va 
tos costés. Il est vrai. que les vîyès djins dii'nut volti : 
«Di m'timps. di m’timps» èt aui c'est bin sûr en djè q’ 
casse come dins tot : d'au long «li bon vi timps» parait 
todis mèyeü qu'i n'estait. 


(Au Culot do feu) Eug. GILLAIN. 

Le Djausse 


C’est l'Djausse!... le grande Djausse!... on l'trevièsse 
E trwès ascrouchiyes, aujiy mint; 

Ele a yu, quand n's-èstin’ gamins, 

Les pus bias momints d'nosse djonnèsse. 


Ele ne vént ni la de d’se lon 
D'aviè Perwez et Torèbâye 

Et dusqu'a Tchandjai et Loumâye 
Ele intindrè causer l’walon. 


Ele ramoûye les pids dè? Raméye 

Ele fait tourner sacwants moléns 
(Avant d’polu d'morer a rén 

Faut-e ni qu’èle gangne se djournéye?) 


Gwa l’molén dl Abîye, gwa l’'Grognard, 
L'molén Baugniet, l'Maka, l'Sôy'riye, 
L'molén dèl Fontaine et l'Bat’rîye, 
L'pus bia tortos : l'molén Cônard. 


Quand èle sôrt’ foü d'Dodogne-Sovrinne, 
Qu'èle areve delé l'Pré dè Pont, 

Ele vourot n'pus aler pus lon 

Et veker come one petete Reine. 


Inte ses deus forères, paujèrmint : 
Ses forères sont come deus jèrmales, 
Toť dè long Rone tère de pétrales 
Ou bordant one pîce de frumint. 


Ele si stind, s’alaurdjet one miyète 
Padzos les plopes, padzos les saus ; 
Su ses deus bôrds, a pids tot chau, 
S’achit’nèt des hommes è purète 


Is èmantch'nèt leus djoncs, bout’nèt 
A l’auzén on vièr ou one moche, 
Lancéyenèt l'felé inte les coches 

Et, les ouy's su l’flote, ratind'nèt. 


Is ratind'nèt que l'pèchon bètche; 
Mais les gueuvions sont trop maléns 
Et les percots sint'nèt l'auzén; 

Po les rossètes, n n’a ni mètche. 

Les pêcheüs ter'nèt des mouzons 

Au momint dè r'plôyi bagadje 

Que l’Djausse rit dè veûy leu vesadje : 
Télmint qu’èle tént a ses pèchons. 


I gwa rén d'mèyed qu'lèye au monde, 
Ele choute chipler les p'tets mouchons, 
Qu'èle betch'tey'nèt a p'tèts gourdjons, 
S'Iait carèssi pa les arondes. 


Ele done a bwère aus vatches qu'ont swè 
Et que pach'nèt a costé d'lèye, 
Waurdéyes pa one petete djonne fèye 
Qui tchante dins nosse bon vi patwès. 


C’est djüde!... Ah... l'Djausse se rafiye 
Dè veüy arever les gamins; 

Ele les veüt vol'ti, les mantins, 
Quand is ven'nèt tortos al fiye. 


Volès-la!... Choutez les qayârds 
Abouler pa l'pinsinte dèl' Prate; 

On s'despétche, on court au pus rate, 
On bèrdèle, on crie au pus fwârt. 


On areve su l’bôrd, on s'destchausse; 
On fout dins l'pré les abiyemints 

Et tot mièrnu, au pus rat'mint, 

On sautèle au metan dè? Diausse. 


Qué plaije!... Kene djwèye dè bagni!... 
On trion-ne, on è-st-a chau d'poye, 
On plondje on bon côp, on s'afroye, 
On fait l'plantche, on s'boute a nâdji. 


Come on vout, on nadje chaque a s'môde, 
A pates de rinne, a pates de tchén; 

Les gamins ça sait tode bén 

Nâdji et z-aler a maraude. 


N'diriz ni des rz'lants cachets 

Que s'cotap'nèt dins l'éwe que r'mouwe 

Et mèt'nèt dins l'Djiausse que s'asblouwe 
Les tatches rôses de leus cwarps bén nèts? 


Ay!... Ay!... Ay!... la l'ehampète' = abiye, 
On spite po ni yèsse calindji, 

On prind ses loques, on va s’catchi 
Padri one haye ou c'qu'on s'rabiye. 


Les vla èvôye! les vla bén lon!... 
Et l'Djausse va poursûre se tournéye, 
Maudechant l’casquète galonéye 
Qu'a tchèssi tos ses p'tèts crapons. 


Ele va se r’bouter al? bèsogne : 

— N'a l'molén Biètrand qu'èle ratind — 
Ele travaye, adon, paujèr mint, 

Ele trevièsse nosse petet Djodogne. 


Inte Sint Lambert et Saint Mèdau, 
(Cest lèye que ralôye les parwèsses), 
Ele a vraimint l'air d'èsse al fièsse 
Et se claire qwon vwèt ses cayaus. 


Qu'ça seuy' au truviès dè? Blanch’rîye, 
Padzos St-Lambert ou l'Tchèstia, 
Padri l'Abatwère ou l'Bordia, 

Nosse Djausse est bunauje et djolîye. 


Tot long dès Rèdinjes, les sapéns 
L'ècadréy'nèt d'on dècor sômbe 

E dzeü les krekales, on vwèt l'ômbe 
Toumer doucèt’ mint : le nait vént. 


Le Djausse se sint, tote dissuléye; 
Les krekions ont fét dè chelter, 
L'raskignol comince a tchanter, 
Tot est paujère et dâme a d’méye 


Des amoureus po caressi 

Véront spormwin-ner dins l'Forêre, 
Fé des sérmints qu’on pièd d'mémuwère 
Et des promesses qu'on n'térè ni. 


Et l’Djausse qu’ètind les bètch qu'on s’done 
Ne f'rè pon d'brut po mia chouter 

Le tinre lingadie qui fait tocter 

Le cœur one bèle petete Walone. 


Pus, èle se lait prinde aus dous mots 
Et pos lèye-minme èle les sohaite... 
Dezos l’grand stwèli que l’rawaite, 
Ele è va tote cu d'zeu cu d’20s. 

Mais vla l’Solia. Ele se despiète. 

Et, tote rimpliye de saizech’mint, 

Ele n'intind causer que l'flamind. 

Ele se d'mande ou c'qu'èle s'a vnu piète. 


N'a pont d'aute moyén : c'est l'infèr! 
Pauve Djausse ou c'qu'èle est la stitchiye? 
Dè n'pus rén comprinde, desbautchiye, 
Ele va s'foute a l'éwe dins l'Démer. 


(Contes da Prandjère, 1932). + Paul MOUREAU 


En’ ome dè l’vile à no vilâdje 
(d'après Victorien Sardou) 


Mi, dji n'saureus soufri l'ceampagne. Gn'a des-ârbes èt 
des fleürs qui sint'neut mwais èt des mouchons qui vos 
fèy'neut in trèyin d'tous les diâles. 

Les bièsses m'aspaitch'neut d'bwâre, èles m'aspaitch' 
neut d'mindji, èles m'aspaitch'neut d'dôrmi. 

Ni faut-i nén ièsse bièsse d'aler mète li tâbe dins l'glo- 
riète?! Mi, dji n'vous pus qu'on mète li tâbe didins l'glo- 
riète. Ï m'cheuneut vèye à tout momint ène alène tchèye 
dins m'vère èt qu'ène aragne si balanceut d’seûs nos-as- 
siètes, au d'bout d'in fil, comme ça! 

Dji m'vas coütchi avou m'tchandèle à m' mwin : pin! 
pan! pin! pan! C'est s-t-in plomion qui m'pète dins l'nez 
èt cor èn'aüte qui m'pète dins l'ouye. 

Dji m'disbiye au pus râte, dji m'sititche didins m'lit èt 
dji coumince à m'asokyi... 

Boühouh! A dadaye, faut m'lèver : c'est s-t-ène grosse 
mouche! Ele a p'tète li tchèrbon! Djè l'sins s'pourmwin- 
ner su m'n orèye... Dji n'boudje nén d'ène simèle, Bing! 
Djè l'manque... èt dj’ m'aclape ène bèrlafe! 

Tourmintè come ène wèspe qu'a l'cu spotchi, dji cours 
après, pagna volant, barète à m'win, èt dji zoubèle su les 
tchèyères, su l'lavabo, su l'tâbe di nwit... Ele brouye dis- 
sus l'f'ègnesse. Boum!! In carau d'mwinse; mais l'mou- 
che a brokè pa l'trawèye. 

C'n'est nén co tout. Dji m'vas r'coütchi. C'est les cou- 
sins à t't-eüre qui dij'neut ien à l'aüte : bon! V'là l'mo- 
mint! Et dji t'picote par ci èt dji t'picote par là. Dji sau- 

tèle à l’valèye dou lit, dji m’frote d’amoniaque. Ene odeür 
à vos fér r'nauder èt dji cûs d’tous costés, seûrmint, dji 
n'sins pus les piqûres. 

Dji m’ricoûtche ossi råte èt dji n’taudje waire à m'as- 
soupyi... V'là in gueûs d’tchén qu'bawiye au lon, èn’ aûte 
li rèspond di d’pus près, l'mannète rosse dè l'maujon rè- 
plique pa d’sous m'fègnèsse èt ène convèrsâcion des trwès 
à vos fer piède li boule. 

Quand i's'ont sploussi leû tchaplet, dji m’radôme pou 
dou bon... 

Ah! wètt'! va t’pourmwinner! A pwène ai-dje fait in 
p'tit hiquet qu'vo m-là ravèyi tout d'in côp. Cocorico! 
C'est l’coq qui bauye : è v'là s’solia qui s’lève! 
Pr qui ça pout bén m'foute, à mi, qui l’solia s’ 
lève! 

Dji fais come li, aradji, hôrs di mi, voyant au diâle 
toute li campagne èt co toutes les bièsses qu'i viqu'neut. 


* * * 


Pôvre ome tout l'minme! Dji t'plindreus bén voltive: 
mais, dis-m'in pau : es-ce pus contint dins t'cüjène-câve 
èyu qu'ti n'veus qui les guiboles dou cia qui passe? Di- 
dins t'courti — si tè n-n'a ien — pus p'tit qu'in mouchwè 
d'potche? Ci n'est nén twè qui mètras jamais t'tâbe di- 
sous l'gloriète. 

Et si tn’as pont d'alènes, pont d’aragnes, pont d'cou- 
sins ni co pont d'grossès mouches, t'as des punaises qu' 
agn'neut come des tchéns d'vatche èt qui fèy'neut, pa 
t-tavau t'pia, des dôses come des balouches. 

Dji vous bén qu' gn'a ni coqs ni tchéns pou t'ravèyi 
mais t'as les trams èt les autos qui bèroül'neut jusqu'à 
mèye-nüt mèyes-eüres... èt qui les val'neut bén. 

Mais, chaauin s'goüt! Et puis, si l'campagne ti disgous- 
se, i gn'a nèlu qu't'oblidje à v'ni t'i pourmwinner. 

Et pou fini, dji m'vas t'doner li r'cète pou bén dôrmi 
quand ti vairas par-ci : prinds l'foutche èt kètche ancè- 
ne ène bone djoürnéve au long. Si, après ca, ti n'ronfèle 
nén come ène tourpène ossi râte didins t'lit, c'est qui t' 
n'es nén fait come nous-aütes. 

Sins rancune, hein, cousin! 


Et si ti r'véns 't-anawète avaur-ci, véns m'dire bon- 
djou : ça m'fr'a plaiji. 


27 mai 1950. E. J. PIRET 

Humour Wallon 


La férocité des belles-mères, le gendarme qui pue des 
pieds dedans ses bottes d'ordonnance, la femme qui por- 
te les culottes... Thèmes faciles qu'ont exploité à l’envi 
chansonniers, caricaturistes, revuistes, faiseurs de comé- 
dies. 

«El maujone, c’est mi qu’èst maisse», proclamait le 
marchau de chez nous. Et il ajoutait plus bas : «tos les 
dimègnes tint d'basse messe»... 

En réalité, c’est le poète qui, ici encore, a raison : 

Quel empire charmant que celui d'une femme 
Qui, pour faire régner la paix dans sa maison, 
Des grâces de l'esprit embellit la raison. 
En elle son époux voit un autre lui-même; 
Et, toujours à ses lois conformant son désir, 
Son cœur vole au devant d’un empire qu'il aime, 
Il croit régner tandis qu'il ne fait qu'obéir... 
Demoustier. 


Cela se passe en douce. Parfois, cependant, il y a de pe- 
tits éclats. Les histoires ne manquent pas. 

Le jardinier, voisin du curé, lui disait un jour par des- 
sus la haie : 

— «Vos duvriz planter on gayi au fond d’vosse djär- 
din, Mossieu l’Curé!» 

— «One bonne idée, Narcisse!» 

Et de loin, Mardijo, la servante, qui avait entendu. ap- 
prouve : 

— «One bonne idée! Dj'i avais d’djà sondji!» 

— «Dji vérè vos planter ça d'mwoin à l’vièspréyel!» 

D'accord sur le principe, le curé et Mardjo ne le furent 
plus quant à l'emplacement du futur gayi. Et le curé, à la 
fin, s'écria : 

— «C'est mi qu'èst maisse, après tot!» 

— «Ayi, Mossieu, l’Curé, djè I’ sé bin; c’est sûr qui 
c'est vos qu'est maisse, Monsieû l’ Curé!» 

Et quand le jardinier samena avec le jeune gayi, 
«Monsieû l’Curé» qui aime la paix, s’absorba dans la 
lecture de son bréviaire, et Marjo s’en fut avec Narcisse 
désigner l’endroit où elle avait décrété que le gayi pren- 
drait sa place au soleil. 

Au lendemain des élections de 1949, où les femmes 
belges votèrent pour la première fois, Radar intitulait 
son «radar» :«C’est vaici qu'on frè l'puss'» et mettait 
toutes ces histoires en formule algébrique. 

— «C’est vaici qu'on frè l’puss’!» 

— Et mi, dji vos dis qu’ c’est vailà qu'on frè l’ puss'». 

La discussion se cale. Monsieur n’en démord pas. Ma- 
dame a son doigt frémissant pointé vers la terre impas- 
sible, à l'endroit où elle veut le puss’. 

— «Mais, à l’fin des fins, s'écrie le mari en prenant le 
ciel à témoin, qui est-ce qu'est maisse, vaici?» 

— «C’est vos! répond la femme éternelle avec un cal- 
me froid, mais l’ puss’, c’est vaici qu’on l'frè!... 


Joseph Houziaux, lui, pour notre plaisir, nous conte la 
sienne en vers. Nous y retrouvons la verve et l'humour 
qu'il dispense dans ses fables. Et il la dédie à Arthur 
Masson qui nous contera aussi quelque jour la sienne. 

Et on rira encore bien ce jour-là! 


Li place do for 


Le djonnès feumes d’asteûre sont totes au pus gâtéyes. 

Brichôdè dol farène, dès liyes èt do louwin, 

Epoûslè leû tchèvelure, deuri leûs tinrès mwins, 

Ci wèst pus leù z-afère, c’èst-st-one môde qu’èst passéye. 

Eles ni s’èpouslèt pus qwavou dol poûde di riz. 

Grâce au p'tit rodje crayon, leûs lèpes sont come dès fré- 

[ies, 

Au coron d'leüs fins deugts on veut r’ lûre dès cérèjes. 

Leûs tièsses «pèrmanentéyes» crolèt come dès bèrbis. 

I n’sôte nin do bazar pus nozéyès poupènes. 

Mais vormint, qui v'leu-dje dire, question d'pwin èt d’fa- 
[rène? 


Odès d’ cûre au vèjin come d’alè à l’èpront, 
Po z-awè leûs-ayèsses sins soûti d 'leü maujon, 
On-ome èt one comére — c'èsteüve on bon mannadje = 
Do fè bâti on for savint mètu d'acwärd. 
Po sépe où ce qu’on Ï ‘mètreut, ça n’a pus stî si fwûrt : 
«Volà, dist-èle li feume, nos n’aurans pon d ramadies, 
Si place èst-st-o fornil. 
— Dji w sus nin d ’vosse-t-avis, 
Rèspond-i l'ome. Où vôriz qu'dji r'mèête mès ostèyes? 

Didins l’arière-cûjène, i s’reut mia, mi p'tite fèye! 

Ah! mais nonna, ç'côp-là! Vos v'noz m'èburtakè 

Et pus, dins mi p'tite place, i freut todis mannè. 

— Vos l'auriz d’20s vosse mwin, addé l'oudje à farène! 

— Dji v’ dis qui d}? wèl vous nin didins l’arére-cujène! 

Do z-ètinde causè s feume dissus on parèye ton, 

L'ome si sint duvenu mwès èt r'lève on pô l'minton : 

— Vos wèl vloz nin! C côp-ci i m ’chone 

Qui v’s-î aloz trop rwèd po discutè èchone. 

A Ľ fin do compte, est-ce mi qu'èst maisse vêci? 

— C'est vos qu'èst maisse, dist-èle, mais dj vous l’for o 
[fornil! 


Nos w n’èstans là tortos, soçons dol confrériîiye! 

Lès feumes nos fiyèt rotè : qu’on z-è bréye, qu’on z-è rîye! 

Nos nos vantans volti d' ièsse maisses è nosse maujon, 

Mais pâr bèle ou pâr laide, nos choûtans nos mayons. 

Po nos-èmacralè, c'èst dès vrèyès sôrcires : 

Si c'èst bin l'ome qu'èst maisse, c'èst V feume qu'a tot à 
[dire. 


Pâdje di doü 
Dialecte de la Basse-Sambre 


Vèci cor in côp l'gnât qui tchait 
Dissus m' pèneüse djoürnéye. 

Va-t-èle enfin apwarter l pais 
A l'anme abandonéye? 


Sins vo souvnir dji n'sréve pus mi. 
Est-ce li d' seüâlmint qui rondje? 
Odé d' wèyi, si dÿ m'esclimis, 
Dji vos r'wès din-in sondje. 


Momint bèni! Li dêrin r'flèt 
Do solia su l` gnüléye; 
Grâce qui m'est d' néye di Peûre qu'il est; 
Couléye di baume su m' plaiye. 
Mins quand lmatin m'lairè tout seû 
Cor in côp — li cintyinme = 
I n” mi d'mèrrè qu’ l'amére doûceùû 
Di n'pus vos r'trouver qu'è mi-minme. 
Ed. DOUMONT. 


No-s-èralans 
Payis d'An-n'vôye 


Nos ôtes qu'a quité nosse viladje 

Dispeüye des mwès  dispeñye des ans 

Quand, po l'révéye, nos fians l? voyadje, 
No-s-èralans! 


C'est là qu' n'avans fait nosse djonnesse, 

Au d' truviè des prés èt des tchamps; 

Min-me quand nos avans one blanke tiesse 
No-s-èralans! 


Po l'ètermint da Djène, da Djauke, 

Po l'Tossaint, èt pwis, come nos d'vans 

Pauki les mwârts à l? Floriye Pauques, 
No-s-èralans! 


Au mwès d’ Sèptimbe, c'est po l’ dicausse, 

Au Maiye po bistoké nosse man. 

C'est todis fièsse quand on propose : 
«Nos-s-éralans» 


L' pus grand plaiji do iesse èchone, 

C'’est-è l’ivièr, à V Novel an : 

O culot, tortos on s’rachone, 
No-s-éralans. 


Li tchaleür do feu qui blam'téye, 

Et V djôye di s’sinte tortos vayants 

Richandich'nu P cœûr qui toktéye, 
Quand no-s-éralans. 


Come des bales rivléyes à l’ tach'lète, 

Come les bouyons d'aiwe do soûrdan 

Les eûres filnu quand, tènawète, 
No-s-èralans! 


Quand V mwârt a flachi dins l’famile, 

Au dzeüs d' l'èglije, nos nos r'trouvans. 

Tortos, des campagnes èt dal vile, 
No-s-èralans! 

Ainsi P? place ni chone nin si wide, 

On s’ramasse autoü des d'mèrants : 

C’est co do boneür qu'on trèwide 
En-s-éralant. 


A chaque côp, on avance d’one place; 

On arive rate au prumi rang, 

Mins, maugré tot èt à tote fwace, 
No-s-éralans 


Et quand n-n'avans fait V dérène bauye, 

Dérin voyadie, les pids pa d’vant, 

Au pays qu’ jamais on n'rinôye, 
No-s-éralans 


Nosse cwârps on côp r'mètu è tère, 

Nos, qu'n'est nin des biesses, nos crwèyans 

Qu'en tot rèchant addé Saint-Pierre, 
No-s-éralans 


Pus taurd, quand nos sèrans èvôye, 

Qui ç' sèrè vosse toü, mes èfants, 

Sondjoz qui jamais on n' sanôye 
En-s-èralant. 


L. LEONARD, R.N. 


LIVRES WALLONS 

La Gaillarde d'Argent a été décernée à Antoine 
Binot au cours des Fêtes de Wallonie de 1950. Voici 
la belle citation, sobre et nette comme toute cita- 
tion qu'a faite du lauréat, Joseph Calozet, président 
du Comité des Fêtes de Wallonie, qui, mieux que qui- 
conque, connait son «Rèli» Antoine, 


La Gaillarde d'Argent 1950 


a été décernée à Antoine BINOT 
acteur et chanteur Namurois 


«Le Comité central des Fêtes de Wallonie, reconnais- 
sant les mérites d'Antoine BINOT, qui a consacré sa vie 
au développement de l’art dramatique wallon, vient de 
décerner à ce Namurois de cœur et d'âme son brevet de 
reconnaissance, représenté par la «Gaillarde d'Argent.» 

En sa qualité d'acteur et de régisseur du Cercle drama- 
tique des Verreries d’Herbatte, de 1895 à 1936, Antoine 
Binot a conduit aux honneurs sa brillante société qui, 
pendant quarante et un ans, a donné plus de deux cents 
représentations comprenant plus de cinq cents actes. 

Voici un extrait du palmarès : 

Deux prix à Liège, en 1897 et 1899, avec félicitations 
du jury; classé ler au tournoi provincial de Namur en 
1928 et 1929; Ier prix et Ier prix d'honneur à Marcinelle 
en 1929 et en 1930. 

Antoine Binot, qui déploya sa plus grande activité au 
Cercle d’'Herbatte, fut aussi membre fondateur de la Fé- 
dération wallonne littéraire et dramatique de la Provin- 
ce et président de son comité de lecture; il assista à la 
naissance du Comité de nos fêtes de Wallonie; il illustra 
de ses chansons, en artiste, les nombreuses conférences 
que Fernand Pieltain fit dans tout le pays. 


Son cercle disparut avec la fermeture des verreries, 
mais lui continua à se produire, avec grand succès, à 
VI.N.R. et à Radio-Namur. 

Aussi faut-il féliciter Antoine Binot qui a donné le 
meilleur de lui-même au théâtre wallon et à la chanson 
wallonne. 

Antoine Binot, Chevauer de l'Ordre ue ucopold ÍI, ae- 
coré des Palmes d'Or de l'Ordre de la Couronne, Prix 
Blondeau en 1936, Gaillarde d'Argent en 1950; Antoine 
Binot, modèle de dévouement et d’activité qui honore 
Namur et la Wallonie. 

Les «Cahiers Wallons félicitent de tout cœur le nouveau titu- 
laire de la Gaillarde d'Argent, en lui souhaitant de vivre de 
longues années encore dans son cher Namur. 


TROIS POEMES POUR LA TOUSSAINT. 


Dialecte de Moustier-sur-Sambre 


Chije di Tossint 


Dins l’vièspréye, les pârdons sigot'nu totes leüs laches, 
Les djanès-fouyes tchaîyen’nu dizos l’bîje qui les flache, 
Li plove toque aux careaux, zwate, odante, sins taurdji; 
Les aubes, didins l’&jârdén, ont l'air di pôvès-âmes… 
C’est l'djoü. Peü qui l'sovnance dins les cœürs ni 
Didins totes lès èglijes, les curés ont prètchi = [s'èdwâme, 


Dji n'a nén sti au cimintiére. 


Trop d'raisons m'èn'ont disgosté; 
Est-ce po ça q'vos vnoz m'dire tote fiére, 
Ci qu'vosse bouquèt vos-a costé? 
Mi, c'est dins m'cœür qui j'fais m'i-auté! 


Mi cœür et m'mémwère sont fidèles! 


Nén dandjî done cloke qui m'rapèle 

A téle date mes pwin-nes èt mes doüs! 
Qui l'solia lûje, qui l'plove ramouye, 
Qui l'bwès verdiche ou qui s'disfouye, 
Tron-nant d'vant l'huvièr qui va vnu, 
Mi pas, sul hièbe ou sul mwate fouye, 
Pou süre li trace d'on disparu! 

Dji n'sé pu m'asgligni ni braire 

Dissus des cindes ou des ouchas 

Dèdjà comèlés al poussère... 

Por mi, les crèpes et les vachas 

Ni compt'nu nén... L'sov nance est mia! 


Mi sovnance q l'coleür dèl vîye... 

Li Céne qui person-ne ni roviye, 
Vént, al gnüt, s’rachîde è s’culot; 
Dj'ètinds clicoter ses awîyes, 

Les clérès-awiîyes di s'tricot... 

Et dji wès d’lé lèye, djèl pous dire! 
L'andje qui wa viqué qu'on prétimps 


Li timps d’aprinde à nos sorire 
Dji rwès sès ouys, ses p'titès mwins... 


Et ces deûs là, c’est mes grand’méres. 

Li pu djon-ne vént, pad'zos l'quénquèt, 
Avou s'costeure... Lon dèl lumiére, 
L'ôte, didins s'choü, rôle si tchap'lèt. 

I m'chone qui dj'vès, autoù dèl tauve, 
Tos les cias qu'ont mostré li tchmén, 
Mes deus grand'péres, li vi parén 

Qui saveüve des si bèlès-fauves 

Monokes, matantes, cousènes, couséns... 


Dji wès raviquer, dins m'sondÿj'rîye, 
Li timps mwârt ousqu'is viquént co, 
Ça vaut bén d's'aler mète à gn'gnos, 
Come tot l'monde, su one pire vèrdiye! 


Mi, dja mes mwârts didins m'maujo! 


One rôbe al min-me place, dins l'armwère, 
On gant qui mosse co l'f'oüme-d'one mwin, 
One lète djanîye... et les toürmints, 

Les djôyes, sôrtick’nu d'leü poussère! 


Ah? I vo chone qui c'èst choquant, 

Ci qui dj dis là, cousène Gèline, 

Quand vos m'eausez d'vos Sinte-Catrines 
Qui vos cos'nu chacune cénq francs? 

Mi, d? boüs d'colére en vos choûtant, 

Po n'nén l'vôy, i faut iesse aveüle! 

Et dji m'ragrance di iesse miérseüle 

Po douviè l'uche à mes ruv'nants…. 


Ah! por mi, pon d'dandji aui l'sovnance ni s'èdwâme! 
Comint, Gèline? Vos-avoz peü des pôves-âmes? 
Pasqui c’est l'gnüt do djoâ mètu po s'disbautchi? 

Vos avoz brait one miyète, vailà... ou fé chonance? 
Vos tchandèles ont lumé, vos fleûrs vos cos'nu tchèr, 

-- Vos fleûrs qui flaniront pu rade qui vosse sovnance!-- 

Et vos èstiz si fiére d'awè fait vosse divwèr! 

Les ruv'nants s'ront d'lé mi N'eûchiîz nén peü!... 
[Bonswèr! 


Gabrielle BERNARD 


Dialecte de Bois-de-Villers. 


Tossint 


Li ciél gris est si bas qu'on direûve qu'i s'aspouye 

Sus l'tère dispouyie et les-aubes aus rarès fouyes; 

Li vint coud les dérènes aus couchètes qui s’plindnu; 
E toûrnant, è planant, come à rgret èles tchèyenu; 
Eles rôlnu à boutiant et l’vint les boure, les chove 
Conte one aroke ou l'ôte, totes alourdîes di plove, 

Puis va chüler, djèmi dins les dérins fouyas, 

Qui pindnu, tot brunis, des tchinnes èt des fauvias 

Ou s’cotwa, è s’plindant, didins les nwârès couches. 
One binde di cwarbaus passe, avou des cris d’angouckhe, 
Ni sépant wo s’astape, one binde di p'tits mouchons 
Cotoûne sins brût, do timps qui di s'grêye vwè d’krékion 
Dins les bouchons d'l'urée, on p'tit rôtia tchipèle 

I plout pa tayülias, one frède plove qui spoussèle 

Qui mache si batant brût avou les plintes do vint 

Et qu’ les clokes soglotnu leûs larmes à tot momint. 
Tot est gris, tot est trisse, c’è-st-on vrê djoù d'Tossint. 


Dji monte à l'èglije par one viye vôye rèfoncée, 

Mi tot seû, à m'paujère, èt tot à mes pinsées. 

Dji m'sins tot drole, i m'chone qui ci wpout iesse l’uvièr 
Qui fêt qu'tot est si trissse èt parèt s'plinde èt brère, 
Qui c’est tos nos chérs mwûrts, qui rvègnu fé on toù, 
Pasqu’i volnu qu'on pinse à zels au mwins on djoû, 
Djè les vwès dvant mi, come dins leu vikérie, 

Passant, onk après l’ôte, dins one pènibe sondijrie; 

I gwa des djonnes, des-ôtes à plinne fwace èt des vis, 
Mi raplant des dètay's di fêts causu rovîs; 

I gwa qui dmeürnu pus longtimps divant mes-ouys 
Et dj'sins, dins cestici pus d’one lârme què les mouye; 
Dji m'dimande, plin d'angouche, si dÿ n'as jamés rin fêt 
Qui, minme sins l'fé esprès, les-aureûve ieü displét. 
Dj'a taurdji maugré mi, au mwins one grosse minute, 
Come dins on vré tchôkmuwar, ratindant qu'i fuche iute, 
Pwis dja continuiwé mi vôye, tot bélotmint, 

Cor à mitan pierdu, tot seû, didins l'vi tchmin, 

Mins dji n'a pus rtrové dins les djins, è l'èglije, 

E l'ête, maugré les tchants, les fosses, li minme emprije, 
Come si nos mwarts vôrint qui nos fuchanche tot sed, 
Po nos plu causer mia à leü z-auje, dandjureu. 


Ernest FRANÇOIS. 


Dialecte de Namur 


Bondjou, moman ! 


Oyi, moman, vom'ci co d'lé vo, 
E avou mi, nosse Djan, vosse raculot. 


Fé nin tchôd, audjoûrdu, au cimintiére, 
E dins les chavéyes, dissu l'tére, 

Les fouyes qu'on tchèyu, 

Fines sottes, si cobèroül'nu. 


Maria! les djins!Gn'a des mwârts qu'ont del chance 
Avou les potées qu'on l z-î tchouke pa banses! 

E portant, moman, dji n'vos-apwate rin 

Qui mi ptit Djan, avou s'calote es mwin... 


C’est l'Tossint, parèt; è po fé come tot l'monde, 

Dji r'vins adlé vo, come au prétimps l'z-arondes... 
Qui dji n'vo rovie nin? 

Mon Diè, moman, vo l'savoz bin. 

Est-ce qui l'dimègne, après basse-messe, 

Di vnu vaici, dji wmi fé nin fiesse? 


Maria, man qu'i fé frèd! 

Dissus vosse crwès, 

Li nive n'a nin co mètu s'dintèle. 

Li ciél est gris. On n'vwèt pu l'Citadèle! 


Dijoz sakants Ave, mi ptit. 

Su l'dagne, fé trop mannèt po v z-asgligni. 

«Je vous salue, Marie»... Tin, la qui dj'bèrdèle! 
E qui dj'rovie d'vo d'ner les novèles! 


Ah! E l'maujone, c'est todi l'même trayin. 
L’ z-èfants crèch'nu. On d'vint vi... môde di rin! 

Papa, come todi, pestèle tote li djournéye, 
Patavau les reuwes, è to spèpiant l'pavéye. 

Deur est l’ovradje, moman, è po spaurgni des caurs, 
Come on tchfau... faut satchi fwûrt li tchaur! 
«L'Bon Diè est là,» djît vo! «I vwèt vosse daladje! 
Avou li, man, do stwèli, èvoyiz'm do coradje! 


Tin! La l’cloke do vi Cariyon 

Qui sone à vêp' vailà, bin lon. 

Gn'a quarante ans... c'est st-avou vo qu'dj'aleüve 
A l'Catèdrâle... à l’messe qu’on tchanteüve. 
C’esteûve li bon timps, don man! Avou on rin, 
On babulére, one viye mastoc, dj èsteûve contint. 
Vèyoz co li bleuw’ bèrèt des «Economes» 

Avou s’pompon, rodje come one pome? 


Ah! L'est timps dè raler! Gn'a li ptit Djan 
Qu'vos dit arvôye. E mi ossi, moman. 

Djusqu'à tot rate: El maujone, nosse Bernadette, 
Come vos, to l’z-ans, câ l’platnée d'bauquettes. 
Qué damadije, don man, qui c'n'est pu vo 

Qui mètrè d'su l’djane suc’ di pot! 


La l’'Tossint qu'est passéye! 
Dèdja diskind l’vièspréye. 
A dimègne, don, moman. 
Vinoz, m'fi, nos-è-ralans. 


Jean SERVAIS 


Li chaule 


Dialecte de Trignolles 
I 


Tous les seum’dis, on rassonre les cambuses, 

C’est st-in disdà d’'sayas, d'brouches èt d’ramons 
Tint qui l'moman cüt l’bouli su l'plate-büse, 

Li fiye wachote, èt ratind s'Philémon. 

Li pus sovint, on r'nètiye les fègnesses 

Quand il arive tout binauje su s’vélo, 

— « Né co fini? dis-ti, avou s' n'air bièsse; 
«Faura co bé qui dji r'tire mi paletot» — 

REFRAIN 


Pou s'chère Fifine, qu'est st-à l'coupète dèl chaule 
I timpe l’èponge èt tôrd li pia d'chamois. 

I louche au w'hôt, mais ni ẹ mousse né odaule, 

Et i chouflote : «On est bien près te toi». 


II 


On les mariye, èt l vi djeü r'prind d'pus bèle. 
Tous les seum dis, flich èt flach, èt ramons. 
Tint qui l'marmot djouwe avou ses ficèles, 
Fifine wachote èt ratind s'Philémonmn. 

Et c'est toudi quand èle est st-aus fègnesses 
Qu'i r'vént bé scran avou s'tchén èt s'vèlo. 
— Né co fini? dis-ti è r'lèvant s'tièsse... 
«Faura co bé qui dji r'tire mi paletot»— 


REFRAIN 


Et pou Fifine qu'est st-à l'coupète dèl chaule 
I trimpe l'èponge èt tôrd li pia d'chamois; 

I r'wête à terre èt troüve qui c'est st-odaule 
Et i chouflote : «L'avait une jambe de bois...» 


III 


Et tout doucemint, vla l'viyesse qui s'amwinne 

Tous les seum'dis, torchons, sayas, ramons; 

Mais c'est st-in djeü qui d'mande brâmin dèl pwinne, 
Li mère Fifine ni fait pus qui l'bouyon... 

Et c'est s'djonne fiye qui rassonre les fègnesses, 

Avou s'galant qui vént d'sus ène moto; 

Li come èn'ôte, il est vraimint al fièsse 

Quand, pou t'ni Vehaule, il enlève si paletot. 


REFRAIN 


Et pou Mèliye qu'est st-à l'coupète dèl chaule 
I trimpe l'èponge èt tôrd li pia d'chamois; 
Il a des ouys brouyis come yink qui s'sôle 
Et i fèrdone : «J'ai tant pleuré pour toi». 


IV 


Et les deüs vis rassèrès dins l'cüjène, 

Choutè l'tchanson qui z'ont tchantè dins l'timps; 
— «Dji m'va wêti, c' qu'is font, dist-èle marène, 
I m'chone toudi qui ça deüre bé longtimps!...» 
Mais Philémon r'lève si nez di s'gazète : 

— « Laissou-les fé, rinètiou vos porias; 

Vo pôve moman n'asteut né si razète, 

Çu qui gna d'sâr, c'est qui n'font rén d'nouvia» — 

REFRAIN 


Quand ène djônne fiye vént fé r'lûre ses fègnesses, 
Et qui s'galant li done in p'tit côp d'mwin, 

I n'faut jamais les distraire dins leûs djesses, 

I tént bé l’chaule : èle frot'ra jusqu'à d'mwin. 


Arthur MASSON 


Le troisième recueil de «FOFES DOU BARON D'FLEURU», 
vient de sortir de presse. Il ne le cède en rien comme présenta- 
tion aux deux premiers et c’est tout dire. Il faut même une cer- 
taine témérité à un auteur wallon pour oser pareille entreprise. 

Il nous présente un choix de cinquante nouvelles fables ori- 
ginales. La traduction française est en regard et de magnifi- 
ques illustrations du regretté peintre animalier Benjamin Rabier 
en font vraiment un beau livre. 


Li ptit tchén da s'mèmére 


Dji sès dins V trin qui pâr-al vile; 

Li solia nos rcût, i fét stoufe, 

Aflachi tout V? monde est tranquile... 

A sto mi, gwa w grosse pataploufe 

Qui tént si ptit léd tchén su s' choù, 

In plat mouzon, dès pwèles auto. 
Si wére qui d? boudie, i grûle dins s'nez come in gnouf 

[gnoufe. 

Dj'aléf fé come les autes, pètér in ptit sokyatche, 
Quand dji sins V pèkinwès ralètchi mès dognons, 
Sins prèsse boudji dji tchitche ène drine dissus s'grognon; 
Il ûle : « Kayik! Kayik!» Faléf' vir li dalatche! 
Li grosse comére broyéf' li ptite bièsse su s'visadje 

Sitindu long d'ène aune, 

Barbouyi come in clône. 

Quand l’ ichén a yeü sti rapôji 

Chakin s'a r'mèêtu pou soki. 

Mèfiant, dji rguignéf' li rosse 
Mins djè l'ètind muz'nér : «Ni tapéz pus, savonz, 

Paç qu'autrubén gn'a l grosse 

Vourè co m' fé lètchi les couleürs su s' mouzon. 

Vos diriz dèl mastic’, c'èst pèsant come du plomb. 
Ça d'mère su mi stomac’. 
Causéz-m d’ène sètche crotale, d'ène viye chique di 
Ça c’est dès sakwès d' bon [toubac’ 
T-a-l'eâre si dj'ai lètchi vo mwin 
C’è-st-a cause qu'èle sint l` cigarète, 
Vos avoz yeù réson di m foute ène pète 
Dji n'ai qu'a ténu m' linwe pou toutes mès djins. 
Mins, cès méméres a tchén, ça lyeû va lon lès gloutes 
Di vir ène goute qui pind 
Au néz d'in ptit gamin. 
Eles ont dès si ptits keûrs, ma chère! Lès sotès-djoutes! 
Mins s' fé ralètchi pa leû tchén 
I faut cwère qui ça w lès jin-ne nén. 
Dji w? comprinds nén leüs-avizances! 
Dj'ai rèspondu : « T'auréf' dèl chance 
Di vir clér èwoü, à m con'chance, 
Gn'a pon yeü d'omes qu'ont plu taper coron 
Dispus qu'Adam nos a lèyi l toûrchon. 


Henri PETREZ 


Ce troisième recueil comprend 170 pages. Son prix de vente 
est de 75 francs. Le volume de luxe, numéroté et dédicacé coûte 
125 francs. 10 pour cent de remise aux abonnés des «Cahiers 
Wallons». 


Dialecte de Namur 


Les prunes 


Li maraude, c’est come vos diriz li braconadje des ga- 
mins èt des soudârds. Dins l’ timps, gn'aveüve rin à fé, 
c'èsteüve come ça. Tos les cias qu'ont sti des vrais ga- 
mins dèl vile ou dèl campagne, des gamins bin pwartants 
spitants, one miyète arsoûyes, tos les soudârds qu'ont fé 
des mârches èt des maneûves mi douront sûrmint raison. 
Et l’preûve èco, c'est qui l’vi règlemint d’ discipline di 
l'ârméye fiyeûve on diffèrince inte li vol èt l' maraude. 
Po z-awè volé, on passeüve sins manque li consèye di 
guère. Po l’ maraude, c’esteüve à décider pa l’ colonel ou, 
pus sovint, pa ° commandant. Noûf côps su dije, l’afère 
passeûve au bleuwe : on promèteûve di n’ pus r’cominci 
ci qui vout dire qu'on waitreûve di n’ pus s’ fé pici... 

_Bin êtindu, dji cause di maraudes d’ocâsion : one ca- 
lote di prunes ou d'bioqqes d'on costè, one potche ou 

deûs d’ cèréjes di route, one musete di pomes ou d’ pwa 
res d'on trwèziyinme. Des parèyes maraudes, dj'è n’a sa- 
quantes dissus l’ consiyince. Qwè v’loz? Dj'a sti gamin, 
dj’a sti soudârd. Dj'a rôlé m’ bosse one miyète dins tos 
les cwins èt dj'a coudu au hazard do passadie les frûts 
qui assatchinnent mes ouyes èt mes narènes... 

A œ djeû-là, dja ieû m’ paurt di pasquéyes. Come les 
cènes di pècheüs ou d’ tchèsseÿûs, i gna d’ totes les soûr- 
tes : des gayes èt d’ z-oûtes, des cènes qu’on rovîye rate 
èt d’ z-oûtes qu'on r’tind todi... 

Choûtez c’ t-èle-ci! 

Nos fiyinnes adon — c'èsteüve auvau quatôze — des 
maneüûves dins l’payis d’ Lidje. Nin à Malônne, savoz, 
come on dijeûve dins l’'timps à Nameur, mais bin vailà 
après Spa èt Francorchamp. 

Et volà qu'à l’ fin, après qu’on z-avait ieû bivaqué, 
s’apinse zèls, ci qui vout dire dwarmu à luche, èt pris 
one ataque di tos les djâles à l’ piquète do djoü, li maneü- 
ve a fini èviè dije eûres au matin. Tot d’ swîte, on a ra- 
monslé mi compagnîye dins li scole d'on gros viladje qui 
dji n°’ mi sovins pus di s’ nom. 

Li timps d’ nos r’nèti èt d’ mougni, d’apruster nos afè- 
res po li r’vûwe do lendmwin èt èviè one eûre, divant qu’ 
on n’ comande les gârdes èt les corvéyes, nos v'là èvôye, li 
Zir èt mi, fé on toûr do viladjje. I fieûve bia, i fieûve bon... 
èt c’esteûve li momint des prunes... 


Tot causant, nos avinnes pris one pisinte qui, nos cho- 
neûve-t-i, mwinrneûve pus ratmint au viladje. Oyi, ho! 
Ele s’arèteûve à on talus do tchmin q’ fièr, on pau pus 
lon. Qwè fé? Rèsculer por on talus? 

— Ah! non! di-st-i l’ diâle, qui saveûve bin qwè, li... 

Et nos v'là gripé djusqu’à l’ copète po vôye di l’oûte 
costé : c’èsteûve one bèle grande pâture, plantéye d’au- 
bes di totes les soûrtes èt, dji vos l’a dit, c’èsteûve li timps 
dès prunes... Divant nos, quékfiye à vingt mètes, des 
grossès prunes, panseuwes, bin meüûres, avinnent l'air di 
nos dire : 


— Vos tchèyoz à pont... Qwè-ce qui vos ratindoz po 
nos coude? 


— Et bin, di-st-i P’ Zir, on mougne saquants prunes? 
Ça m'a l'air di ièsse on covint, continûwe-t-i en rwaitant 
autoû d’nos. 


Et en effet, à cint cinquante mètes environ, su nosse 
gauche, padri les aubes, on vèyeüve des wôts bâtimints 
rachonés auteû d'on clotchî. Divant nos, à l’ minme dis- 

tauce a peu pres, ça r'cnoneûve a une route, avou des 
maujones tapéyes plic-ploc d'on seûl costé. Su nosse 
drwète, li talus où qu’nos èstinnes fieûve on grand coûde. 
Pèrsonne dins l’ pachi, pon d’ brüt... 


— Vins, di-st-i l'Zir, èles sont fine meüres... 


Saquants sègondes après, li cloture di fi d'ârca èsteü- 
ve passéye èt nos mougninnes des früts... 


Nos n'n-avinnes à pwinne pris trwès copes qui là deüs 
bèguènes, soûrtant di dji n’ sés d'èwou, qu'arrivinnent su 
nosse dos. 


— Ça y est, dis-dje al Zir, nos èstans cüs!... 


— Taiches-tu, qu'i rèspond, lais-m' causer!... Avou des 
bèguènes, on s'arrindje todi... 


Et nos v'là ç'côp-ci, fiyant chonance di ramasser des 
prunes al têre, strindus maugré nos èt sins v'lu n'n-awè 
l'air … 

— Bonjour, les militaires... On avait envie de goùter 
quelques prunes? 

C'èsteüve li pus viye des ma-sœürs qui v'neûve di cau- 
ser èt qui, tot en soriyant nos aguigneüûve. 

— Bin oui, ma sœur, qu'i l'a rèspondu l’ Zir, su l timps 
qui dj’ bèguiyeüve on bondjeû ossi — on s'a perdu èt 
en traversant ici, on prend une prune comme ça... On 
n’a vu personne pour demander la permission... Ça n'est 
rien, n'est-ce pas? 

Les deûs ma-sœûrs, one viye èt one djône, nos rwaitin- 
nent avou des oûyes si amitchtauves qui nos estinnes 
djinnés d’nos-oûtes, pris come des gamins, ni wasant pus 
ni coude ni mougni, ni waire boudji. Come zèls, nos sayin- 
nes di sorîre, mais dji pinse bin qui nos d’vinnes fé one 
bin drole di grimace!.., 

C’est co l’brave sœûr Agnès — qui c'èsteüve si nom — 
qui nos a satchi d’embaras : 


— Prenez et mangez, mes petits, a-t-elle dit, et quand 
vous serez rassasiés et si vous n'êtes pas trop fatigués, 
vous nos ferez plaisir en nous aidant au nettoyage de la 
chapelle... N'est-ce pas, sœur Odile? di-st-èle.. pour nous 
amener quelques seaux d’eau et pour sortir les chaises... 

— Bien volontiers, ma sœur! qui dj’ rèsponds tot d' 
suite, vèyant l’ bon toûr qui l’afêre purdeüûve. 


Nos avans co pris one prune ou deûs po fé dire, èt 
n’ z-avans sü les bèguènes... Cinq munutes après, nos es- 
tinnes en plein ovradje, tot d’visant d’Nameur èt d’ nos 
familes avou zèles. 

— Come vous êtes gentils! n’aleûve-t-èle sœûr Agnès! 
N'est-ce pas, sœur Odile? 


Et nos pwartinnes à l’aiwe d'on richo qui soûrteûve 
do talus à cinquante mètes d’one tchapèle dressiye à 
mwin gauche, ou bin nos montinnes dissus l’ chaule po 
r'lâver les caraus, nos boudijinnes les tchiyères... Nos 
ovrinnes come si nos avinnes siti à pice... èt branmin 
d’pus qu’ nos aurinnes fé si nos avinnes dimèré po les 
corvéyes dèl compagniye!… 


Sœûr Agnès, qu’èsteûve li fèye d'on martchand di 
tchfaus d’après Ciney, saveûve bin qu'on n’ caresse nin 
les bièsses à r’bouche-pwèls, èt èle nos purdeûve pa l'bon 
moyin... Totes les deûs s’intérèssinnent à nos èt à nosse 
famile, èles nos flatinnent èt nos finichinnes tot jusse 
li bèsoge quand nos avans ètindu l’ clairon soner les pru- 
mèrès notes dèl... 


Sope est cüte 
C’est po tortos. 

Il èstait cinq eûres! 

Come les sœûrs nos r’merciyinnent èt qui nos alinnes 
riprinde li vôye pa où-ce qui nos avines intrés, sins pus 
sondji aux prunes, gn'a l’'sœûr Agnès qui dit : 

— Et vous ne prenez pas de prunes? 

— Nous n'avons pas le temps, ma sœur. 

— Si, si, deux ou trois minutes... nous vous aiderons. 


Et avou deûs grands papîs qu'’èles ont pris dins l’tcha- 
pèle, èles ont ieû rate fait des satchots èt èles si sont mè- 
teuwes à coude avou nos... 


— Voyez-vous, di-st-èle sœûr Agnès en riyant avou ses 
clérs rusés bleuwes ouyes, c’est votre petite récompense 
et il y en aura aussi pour vos camarades... 


Dix munutes pus taurd, nos rintrinnes dilé l’ z-ôtes, 
tot fiérs d'awè ieu «po rin» deûs grands paquets d’ pru- 
nes... 


— Tot l’ minme, sés-ce, di-st-i l' Zir à l'nait, en choü- 
tant l'concert qui l' musique do rédjimint doneüve su l’ 
place do viladje... tot l'minme, sése, les bèguènes, èles 
sont malines... Eles nos ont ieu!... Si on rintreüve : dji 
sos scran!... 


Major Jules RIVIERE 

Dialecte de Neer-Heylissem. 


Fén d’fiesse 


Is w tôun'nèt pus les tournikèts, 
Les tournikèts des clérès djôyes, 
Des clérès djôyes lontins rèvôyes 
Avou les p'tits tch'fas da Tchantchès. 


On n'ètinds pus l’armonica, 
L'armonica des sotès djôyes, 
Des sotès djôyes su rate èvôye 
Avou les bals èt les polkas. 


On-2-a sèré les cabarèts, 

Les cabarèts des sinpès djôyes, 

Des sinpès djôyes trop tinpe èvôyes 
Avou les pintes èt l'djeu d'pikèt. 


Du tote lu fiesse, i n'a pus rén, 
I n'a pus rén des coûts plézirs, 
Des coûts plêzirs qui fiy nèt rire 
Atik'fiye bén dusk'â matén; 


Mins par après n'a des-autes djoüs 

N'a des-autes djoüs (tote une saminne) 
Tote une saminne qui s'fât rinde pwinne 
Et pus lontins co  pwèrter l'doü! 


R. MOTTIN. 


La mort de l'arbre 


De nombreux poètes l'ont chantée : 


Alors, on décida qu'il serait abattu 
Que ce géant serait brisé comme un fétu. 


(Grenet-Dancourt) 


Aujourd'hui, sa sève t'éclabousse 
Comme du sang. 


EETETTEEETEIEETET 

Entends-tu quand s'abat ta cognee, 
Entends-tu cette voix désolée 

Mon gas? 

C’est la clameur immense et presque humaine, 
Du vieux chène qui meurt! 


Th. Botrel («Le Bûcheron» chanson) 


Le grand poète liégeois Henri SIMON a écrit, sur ce 
sujet, une de ses meilleures œuvres : « LI MWERT DI 
L'ABE», dont voici un extrait : 


C’est lu li rwè des tchinnes : li tére enw est tote fire! 
Et l'âbe si lêt viker, pahûlmint, sûr di s' fwèce, 
Sins may pinser qu'on djoü vinrè qui wa pus v'nou 


Il a compté sins $ maisse, l'ome, qui, tot passant d'lé, 
A vèyou d'on côp d’oûy çou qu'i valéve di çans’ : 

C'est fini dè vi tchinne! Tot z-oyant hilter l'ôr, 

L'ome a rouvi s' bêté, qui ses tayes ont k'nohou; 

Il a rouvi s' viyèsse qui s' pére a respecté. 


On dièrin côp d' gorê, les-omes è seront maisses! 

Ossu, volà qu'èl keühisté dèl matinéye, 

On z-ôt wignÂ 'ne saqwè, londjinn'mint, come ine plainte. 
Li tchinne s'abat' d'ine pèce, li cresti resdondih, 

Et l tére tronle, dismètant qu'on groulèdje di tonire, 

Si stârant d'zeü les bwès, va mori dins les vâs. 

Et, so V campagne, li labureû, pris come d'ine hisse, 
Arestèye ses deûs dj'vâs po louki vès les tiers... 


Et l” plèce di l'adjèyant, c'est come on trau so } cir... 


Et voici qu'un poète de chez nous, ignorant toute cette 
littérature, a aussi été frappé de cette scène auguste. 


Henri Simon situe la chose «Là, su l’cresté».. 


Désiré NIHOUL la «stampe su l’crèstia». Remarquons 
que les deux poètes français ont vu un géant et les deux 
wallons un adjèyant et un jèyant. 


Nous allons assister à l'agonie et au trépas d'un hêtre 
de l'Entre-Sambre-et-Meuse. 


Pahülmint : paisiblement. — Keuhisté : le calme. — Vâs : vaux, 
vallées. — Hisse : la frayeur ,l'épouvante. - Cir : ciel, — Tièrs : 
en namurois : tiènes, monts. 

Dialecte de vilers-Poterie. 


Li mwart d’ou esse 


… Il èsteut là stampè su l crèstia dou «Beau Chène,» 
Divant tous ses sossons, des bôles, des franes, des tchènes. 


On l’aveut condamné pa des spéculâcions 

Et on aleut l tayi, l'abate sins rèmicion. 

Il aveut ’ne bèle ronde tièsse; ses couches couvrént li 
[tch'min, 

Come in grand parapui; quand ariveut l'orâdje, 

Il aveut l'air di dire : « Vènèz d’ léz mi rad'mint!»... 

Si l’solia toquet deûr : «Venèz pa d’zous m’ n'-ombrâdje!» 

Quand l” printemps fiyeut rouviyi les freudeûs di Vivier, 

Didins ses foûyes fén noûves ci n’èsteut qu’ tchipèl'riyes; 

A l sézon des caclindies, en pîtiyant VP tapis vers, 

Les amoureûs gravént, dins s’pia, toutes leûs sot'riyes. 

E n-n'aveut-i, des lètes crwèsléyes, des keürs pèrcés!... 

Catchîs dins lès moussès, clapès dou costè d' bije, 

Gn'aveut deûs mots, qu'in p'tit sôdärt aveut gravè : 

«Arvwèr, moman!» (I s'aveut batu yin conte dije). 


Des omes sont st’arivès; des omes come des èrcules! 

L'ont waiti sakants côps divant di l’ataquer. 

Yin dit : «Faut l'fér tchair là!» Mais l’ôte a dit : «Ricule! 

Riwaite ses grossès couches, c’est zèles qui vont V mwin- 
[ner!». 


Les hèpes ont couminci leù bèsogne di boûria; 

Chaque siquète qui voleut mi fiyeut mau didins m’ n-âme 

Pus fond est- qu’èles michént, c'èsteut come si dins 
[m pia 

Dj'aureûs sintu intrer à chaque côp leûs freudes lames, 

On z'a drèssi ‘ne grande chaule, on lî a strannè l’ tièsse, 

Pa d'zeüs ses grossès couches, avou in câbe d'aci 

Loyi au pid d'in tchinne, on l'a tinkiyi à bièsse ; 

Les abateûs flayént avou leûs bras r'troussis. 

Pwis, li r'cèprèsse a vnu à grands côps agni s’ keûr; 

Dins l’ bos, les brûts sont tais, on n'oyeut pus ène mou- 

[che; 

On z'areut dit qu'les âbes si chich'totént s' maleñür, 

Come on raconte in s'crèt pwartè di bouche à bouche. 

L'agnüre s'a agrandi didins l pid dou vi pére; 

Fait à fait qu'on r'tinkiyeut, on sticheut des cougnèts; 

Pa côps, l’èsse craquet! C'èsteut ène plinte bén amére, 

Ele ma chû traviè l bos, co bén longtimps après. 


— Cor in gros côp d’ martia dissus l' cougnèt d'à drwète! 

— In côp d’ hèpe su l’ôte cwin!» L'âbe a in pau winkiyi. 

Il a fait toûner st’tièsse, in p'tit côp d'gauche et 
[d’drwète, 

Ses couches ont batu l'air; i câbe s'a distinkiyi. 

Didins in brût sauvâdie, li jèyant s'a coûtchi... 

Les bôles ont triyanè; on les ètindeut braire! 

Et pour mi c'èsteut bin li minme plinte qu'au Calvaire, 

Quand Jésus a criyi s' «lama sabacthani!»… 


Biesmerée, 19 mai 1950 Désiré NIHOUL 


Esse : hêtre — «Beau Chène» : Bois situé entre Ermeton-sur- 
Biert et Falaën. — Bôles : bouleaux. — Hèpe : cognée. — Si- 
quête : en namurois : astale, copeau. — Winkiyi : balancer en se 
tordant. — La dernière ligne rappelle les paroles du Christ mou- 
rant : «Eli, Eli lama sabacthani!». 


Dialecte de Fosses 


REP 


L'ètèrmint 
Passe paujérmint 
Au d'truviè dèl campagne, 


Po nn’aler, 
D'on pas odé, 

R piquer l vi cousse è l dagn. 
Waire di djins, 
Sacants vijins, 

Po roter pa-dri l' cwâr, 


Et po r'dire, 
A d's-oûtes qwayîr : 
«Ça fait qw Batisse èst mwârt.» 


Jean GUILLAUME 

Espwèr ! 
Payis d’An-n'vôye 


Novembe, dèdja! Dèdja l’Tossint! Waire d’èstè èt l'iviêr 
qui boute! Qui lès bias djoûs èvont rate, Sègneür!! 


Come lès-anéyes, les djins èvont, onk après l’ôte; lès 
prétimps tchèssant lès-ivièrs, coürts-èstès ranemint ra- 
frèdis. 

Ça promèteut portant au Mârs’! D'choyant lès nives, 
lès glaces, li bîje, li Prétimps S ’cotapeut è s'bêrce. Padri 
sès lârmes, i riyeut d'dja èt i fieut rire tote li maujonéye; 
li djonnia, prétimps dol maujone. L'iviêr li-min-me li 
doneut s'place, contint do s'racwèti o culot èt do 'fè ro- 
vyi come lès djins qu'ont ieû leü raau r qu'ont tot fait 
leü bouye èt qui n'ont pus qu'a disparète 

Prétimps dès fleürs, prétimps dès djôyes, prétimps dès 
djins, come vos-avoz sti rate èvôye, èmwinrnant avou vos 
lès bèdots, lès chambaréyes! 

Ont-is ieü peü do solia qu'is n'ont nin d'mèrè pus lon- 
timps? Come lès chambaréyes do prétimps, dès djon-nias 
'nn'iront sins rin veüye do Solia dès bons-èstès, èt c'èst ça 
qui fait l'pus d'pwin-ne aus vis-iviêrs; lès djon-nes aubes 
dju d'seüve, lès djon-nias dju d'song, lès fleürs qui clin- 
cenu su pid. 

Mins l'monde qu'èst monde a rate fait do rovyi lès- 
èvôyes; li Bole qui toüne si cobèrôle do mia qu'èle pout 
po-z-auyenè tos sès traus èt camoussaus aus baujes do 
Solia. Li feu passe dins lès win-nes dès vikants; li crè- 
chince avance, avance. Lès p'titès ièbes dau Mars' vo-lès- 
la dès grands fistus, fiérs di leü kèdje; dès bèlès pautes. 
Li djon-nia si r'trouve dins lès-èfants qu'ont soürdu, ès- 
pwêr dès-ôtes prétimps, dès-ôtes-èstès; dès timps qui vai- 
ront. Roviant lès nüléyes qu'aflachenu lès dinréyes, lès 
gruzias qui cochètenu lès fouyes èt qui scoriyenu lès 
scwasses, on-èst co trop près do prétimps po sondji pus 
lon èt l'solia risûwe d'on plin côp lès nüléyes èt lès lâr- 
mes. Bin rate èvont-is lès bias djoûs qui meürichenu lès 
pautes! 

Bin rate èvont-is lès-èstès po lès meürès pautes! Li 
Solia li min-me flauwit; li ossi a d'nè tot ç’ qu'i pleûve, 
mins li ossi sint l’iviêr. 

Les broulyards rèvolpéyenu lès payis, lès mimbes; dins 
waire di timps, li frèd pèrcéyerèt jusk'aus-ouchas. 

Dèdja Novembe! Timps do sondji au timps qu'èst iute, 
aus vis tayons po l’zi dire mèrci po l’ovradje qu'il ont 
abatu, aus viyès pautes en tot sondjant qui d'leü ritchès- 
se a sôrti l’f‘rtune dès prétimps qui vairont! 

Timps por nos do sondji aus-iviêrs qu'ont passè, aus- 
iviêrs qui vairont! Po s'disbèli? Quéquefiye.. Po s’foute li 
tièsse au meur? Sins manque... SI NOS N'AVANS PON 
D'ESPWER! 

Çi tot l'ovradje qui nos tayons ont fait, si tot l'ovradje 
qui nos fians, tot l'ci qui nos-èfants duvront mète su pid, 
tos lès-èfôrts, totes lès suwéyes, totes les corwéyes, totes 
les rûzes, totes lès-èguignes, totes lès pwin-nes di ç monde 
ci, si tot ça n'siève a rin. Nin pus qu'nos, nin pus qu'tot 
Ç qui dwèt tchamossè, si dirmoüji, poüri èt tchair è pou- 
re sins raujon, sins-idéye, sins èspwèr. 

Eüreüzemint, nos l'tinans l'ESPWER, di tos lès SINTS 
qu'ont vikè, ovrè, moru d'vant nos; di tos lès djins di 
d'vwêr qui nos-ont gangni l'èspwêr. 

I nos l'faut aurdè po nos-èfants, l'ESPWER; po qui, 
li djoû v'nu, divant l'grand trau, i n'si foutenuche l'tiès- 
se au meur! 


Lucien LEONARD. 


Djaléve dèl Toussint 


La-t-i nén co qui djale sakants djoûs dvant l'Toussint! 
Mès pauvès crisantin-nes vs'aléz flani, sins manque; 
Raskrôwéyes pal nwâr bije, dji wès vos bias mouchmints, 
Come dèl swèye al rimoüye, dju d'seüve, flaches, mins co 
[blanke... 


Ayîr, vos rlèvi l'tièsse wétant l'solia fèles, frankes; 

Li lune vos-a tchitchi; vos ploz criyî : «a mwins!» (1) 
Rén n'vos chaprè, mès fleürs, li djaléye c'èst vo chanke. 
Co blankes dizous l'solia... bèlès fleûrs di sayin... (2) 


(1) Au secours. (2) Saindoux, 

Sins potéyes, lès mwins vûdes, asgligni su lès pires 
Dji rwétrè co lès dates qui tous ls-ans dj'èva rlire; 
Intrè deûs, qui d'souvnances didins m'keûr anoyeüs! 


Mins ptit-2-a-ptit li timps, avou s’ruche plane, lès skrèpe... 
N’èspétche qui du trèfonddi mn-âme monte a mès lèpes, 
Dès priyères di pârdon, adrèssiyes au Bon Djeù. 


Henri PETREZ. 


Tchantons Nameur.. po tot ! 


I 


Tchantans Nameur, li pus djoliye 

Dès viles di nosse payis walon. 

Li cia què l quite todi s’rafîiye 

Dè l’vinu r'vôye di laudje èt d'lon. 

C'èst l'aiwe di Moüse èt sès grands tiènes, 
Lès rotches, lès bwès qu'fèyenut s'biaté; 
Di sès vis twèts lès bardakènes 
Nos-èvôy nut dès-amitiés. 


REFRAIN 
Tchantans Nameur po tot (ter) 
IT 


Tchantans Nameur! Si bèle istwère 

Est scrîte dins lès pires do tchèstia. 

Sès sôdârts lî ont fwardji s'glwère 

Vèlà pa-dzeüs, dissus l'platia. 

Sès djoüs d'paix èt sès djoûs d'nwâre bije, 
Li ban-cloke lès r'dit tot au long; 

Lès vis clotchis di sès-èglijes 

Mostèrnut l'fwè di nos tayons. 


III 


Tchantans Nameur! Si bia muséye 

Fait raviker dins sès tèssons 

Li sovnance dès viyès-anéyes, 

Li timps dès péres tôyes, dès nütons. 

Li bontè, li djôye èt l'coradje 

Dès djos-djos dè l'rèvolucion, 

Lès guêyès mintes, lès bwagnes mèssadjes, 
Nos lès r'trovans d'lé lès Molons. 

IV 


Tchantans Nameur, Nameur-li-Glote, 
Sès bonès salades aus crètons, 

Sès saucisses èt sès craussès djotes, 
Sès tautes qui daubornut l'minton. 
Tchantans sès cèrèjes èt sès biokes, 
Les fleûrs, les fréjes di sès martchis, 
Si bîre qui fait bate li bèrloke, 

Mais qui rind d’ l'âme à nos cotlis! 


V 


Tchantans Nameur èt sès féyeriyes, 
Bosrèt, li glwère dès Namurwès. 

Nos v'lans qui jamais on n'rovâiye 

Nos fauves, nos spots, nosse vi pativès. 
Nameur vike didins nos pinséyes, 
Nameur todi f'rè bate nosse cœür; 

En z-ï achèvant nos-anéyes 

Nos-î gost'rans V dêrin bonedr. 


` Joseph HOUZIAUX. 


Les ceux de chez nous 


Le morceau que nous reproduisons est extrait d'un livre bien 
amusant «LES CEUX DE CHEZ NOUS» - Liége, 1941. - Impri- 
merie Benard, rue Lambert-le-Bègue, 15. - 250 pages, nombreuses 
illustrations en couleurs. 

Dans une longue préface, Maurice Kunel retrace la courte 
vie de l'auteur et nous explique dans quelles circonstances ces 
pages ont été écrites. 

Marcel REMY est né à Bois-de-Breux (Liége) en 1865, dans 
une famille bourgeoise : son père était notaire. Esprit original 
nature artiste et indépendante, il conserva toute sa vie des 
mœurs d'étudiant. Très doué pour la musique, mais ne l'ayant 
pas spécialement étudiée, il s'improvisa critique musical. 

A 26 ans, il s'en fut tenter sa chance à Paris. Dépourvu d'es- 
prit pratique, il ne réussit pas et dut s'astreindre pour vivre, à 
occuper toutes sortes d'emplois secondaires : lecons de piano, 
répétitions de chants, etc... Après six années de cette vie épui- 
sante, nous le retrouvons à Berlin comme correspondant du 
«Temps» de Paris. Sa plume trop libre lui valut quelques mé- 
comptes des autorités allemandes. H continuait sa vie de bo- 

hême; sa santé s’effritait et, suprême malheur pour un musi- 
cologue, il devint complètement sourd, 

C'est alors qu'il rentra en lui-même. Toute son enfance heu- 
reuse lui remonta au cœur et il transcrivit avec une simplicité 
volontairement maladroite ces tableaux parlants que publia le 
«Journal de Liége» de 1901 à 1906 et qui ne furent interrompues 
que par la mort de l’auteur. Il avait 41 ans. 

C'est donc à Berlin que ces contes ont été écrits. 

«Pour conserver à ces récits la succulence du terroir, l’auteur 
recourut au langage des gens de chez nous qui jargonnaient 
alors, sous le nom de français, une langue hybride à travers la- 
quelle transsude une origine patoisante. Dans cet idiome origi- 
nal, franco-wallon, il fixa la saveur, le pittoresque, le parfum qui 
s'échappent des expressions populaires.» (Préface). 

Ce n'est donc pas du français volontairement wallonisé com- 
me certains auteurs, maladroitement souvent, mettent dans la 
bouche de leurs personnages. Ici, c’est transcrit littéralement 
comme le ferait un disque. «Langage offrant un spécimen fi- 
dèle et non surfait de la langue composite, mâtinée de fran- 
çais et de wallon, qu’on pouvait entendre à Bois-de-Breux vers 
la fin du XIXe siècle, quand les gens de là-bas s'avisaient de 
s'exprimer en français». (Antoine Grégoire, un de nos plus sa- 
vants philologues). 

Livre documentaire donc, et c’est dans cet esprit qu’il doit 
tre lu. 


Eugène GILLAIN. 


l'ne faut pas jouer avec 
les allumettes 


A ma nèveuse AILY, 
qui n'écoute jamais ce qu'on lui dit. 


L’ ne faut jas jouer avec les allumettes, savez-vous! 

Gna pas besoin de dire que vous ne pouvez mal. Si fait, 
vous pouvez bien mal, je vous l’dis, moi. 

Tenez, encore l’autre jour, qu'est-ce qui est arrivé? 
Gn-avait deux petits garçons qui leur plaisait de jouer 
avec les allumettes. Oui, les deux gamins de chez Lori- 
mel qui restent à l’arveau de St-Remacle. Quend même 

qu'on leur donnait des calottes, il leur plaisait, paraît, et 
ils recommençaient tout l’ temps. A peine qu'on avait 
tourné son dos, raff! ils couraient à la potale où est-ce 
qu'on les met, ils prenaient une poignée d’allumettes et 
ils allaient jouer dans le grenier avec. Pour mettre le feu, 
est-ce pas, les deux baligands! 

Et voilà ce qui est très bien arrivé, parait, l’autre jour, 
tenez : ils avaient encore une fois été happer des allu- 
mettes, oui, mais ils n’avaient pas poulu aller dans le 
grenier, parce qu'il y avait la femme aux matelas qui 
était là, et elle aurait été le dire, paraît. Et ils avaient 
venu se mettre tout de conte des escaliers du grenier, et 
ils voulaient déjà commencer à loumter sans faire les 
qwance de rien. 

Mais la femme aux matelas, est-ce pas, elle avait laissé 
la porte au large pour la poussière et elle allait les voir. 
Et ils se reculaient toujours un petit peu pour faire un 
petit fouyâ. (1) 

Et tout d’un coup, bardaff! dans les escaliers tous les 
deux. Ils ont très bien tombé et ils ont venu astok descon- 
te de la porte du pas de grés. Encore du bonheur qui 
n'ont pas roulé toute la vallée de la montée. Gn-avait un 
qu'avait une grosse gratte au mustai et l'aute est tout 
déhavé à la hanette. On a mis une grande noire emplä- 
tre dessur. Ça hagne, c’est bien fait. Attrape, magne! 

Et ils ont une danse, allez, de leur papa. 

Que ça vous apprenne, tenez, vous autres. 

Faut jamais jouer avec les allumettes, sa’ez-vous! 


Marcel REMY. 


(1) Fouyà : petit feu. 


LIVRES WALLONS 


Sont en vente à l'Imprimerie Servais, éditeur des 
«Cahiers Wallons» : 


Sov'nances d'on vi gamin Eug, Gillain 
Grègn’ d’awous’ Jean Guillaume 
Djusqu’au solia » » 


Flora dal Hoülote Gabrielle Bernard 

Pitit d'mon les Ma-tantes 


Les livres wallons ont un singulier sort. 

On sait que l’académicien Joseph Calozet a écrit «Pitit d'mon 
les Ma-tantes» et quelques autres romans ardennais, comme on 
sait que René Bazin est l’auteur de «Les Oberlé» et Pierre Loti 
de «Pêcheurs d'Islande». 


Beaucoup n'ont pas lu ces livres; ils en ont appris l'existence 
par les appréciations élogieuses qui ont salué leur parution, 

Ceux qui les ont lus en ont goûté le charme, ont replacé le 
bouquin dans leur bibliothèque ou... peut-être rendu le livre 
prêté. D'autres lectures les sollicitent et c’est le grand silence 


Il est cependant des livres dits «de chevet» que l'on devrait 
relire régulièrement, par fragments, tout au moins. Et pour un 
Wallon, la plupart des livres wallons sont «de chevet». 

Nous en sommes loin! Les auteurs heureux parviennent à 
écouler (en en donnant beaucoup!) un millier d'exemplaires 
en vingt ans. N'insistons pas. Si nous disons ceci avec un peu 
d'amertume, c'est simplement pour justifier la publication dans 
les «Cahiers Wallons» de quelques extraits résumant à grands 
traits le beau roman trop peu connu du Maître Joseph Calozet. 


C'est le roman d'un humble fils de l’Ardenne, honnête 
et sensible, un peu simple d'esprit, qui trouve tout naturel 
de passer sa vie au service des autres. D'abord, dès son en- 
fence vacher à la ferme du Sartai, puis, dans ses vieux 
jours, domestique chez les Ma-tantes : Florence, Zabèle, 
Donéye et Caroline, quatre «vieilles demoiselles» qui vi- 
vent ensemble. 


Ecoutez les recommandations que lui fait sa maman en 
allant le présenter «au Sartais : 


Vos sèrez todi bin honète, vos choûtroz todi sins r'nictè, 
èn-no, m’fi? Et vos travayerez bin po qu’on soy contint 
d'vos. Lèvez-vos todi sins vos fère houkè deûs côps èt fiez 
do mi qui vos p'lez tot ç’ qu'on vos dirè.» 

Et voici comment il est accueilli chez les Ma-tantes : 


«Quand il a arivè al vièspréye, Pitit a choûtè l’ prumi 
prètchatje qui matante Zabèle li a fait, d'assite dins s’ 
fauteuy ad'lé l' take. 

«Jean-Baptisse, at-èle dit, vosse moman a todi sti djin- 
tive èt come-u-faut; mais i faut tot l' minme dire sès pa- 
tèrs tos les djoûs por lèye èt vosse papa èt n’ jamais les 
rovyè. Estant au Sartai, ç'astot trop lon po v'nu aus ofi- 
ces, mais dj'astans causu djondant l'èglije : matante 
Donéye vos pwatrè one tchèriye; dj'ai d’'mandè à Mon- 

sieû l’ curè dol mète do costè dol grande nèf, ad'lé I’ 
tchèriye di véritè; tins d’ l’ivièr, vos-irèz à messe tos les 
djoûs come nos-autes. Po n’nin z-esse tentè do mèchant, 
ni d'morez jamais à rin : quand les biesses sont sognéyes, 
vos soyez do bwès èt vos choûtez çu qu’ matante Donéye 
vos dit; gn'a todi moyin do tik'nè d'on costé ou l'aute. 
Les dimègnes èt les djoûs d’fiesse, inte messe èt vèpes, 
vos lirez : dj'avans o gurni brâmin des lives èt vos pôrez 
alè tchèzi... Asteûre, matante Donéye va vo mostrè vosse 
tchambe qu'est st-inte li tchapau èt li stauve : vos l'ca- 
prôpriererez todi bin». 


«One après l'aute, su deûs-ans d'timps, les Matantes 
ont sti stindoûyes, èt Pitit, qu'est duv'nu vi, ca bin qu’ 
noye nin co swèssante ans, s'a trovu tot seû au monde». 


Et ce fut le départ «mon les p'titès sœûrs», à Namur.. 


Départ poignant auquel l’auteur a certainement assisté, 
puisque, la gorge serrée, il a dit avec les voisins : «A r'véye, 
Pitit!» 


«Françwès d' mon l’ Grand-Batisse a v'nu tournè su 
l'pavéye avou si tchfau è gn-avot rin d' si trisse qui do 
vèye trossè l’ pôve vi homme po l’ assir su one djaube di 
strin dins l' bègnon. 


I n'faut jamais rauyè les aubes quand i sont trop vis ; 

i n' saurint r'prinde sève nule paut. Çu qu' Pitit s'a 
agrancè après si p'tit bokèt d' viyadje! Çu qu'il a r'vèyu 
des côps, estant raclôs à l'ospice, les grands bwès d'ous' 
qu'il alot aus nids, les tchambes do Boni èt l’ Sartê d'ou-c' 
qu'il avot vikè des bèlès-anéyes, ses voyadjes à Arlon, lès 
mwès qu'il a passè ad'lé s' moman malade, si vikêriye 
mon les Matantes! Tot ça est si lon, si lon!... 

Les ma-sœürs fiyèt portant do mi qu'èle plèt, mais 
saurint-èles jamais rinde à tos les vis on pau d'air di leü 
payis? 

Ureüsemint, il a fait one conuchance dins ses vis djoüs : 
Gustin, l’ fi do Tècheü, qu'a quitè Nowinne là longtimps 
èt qu'a on posse dins les contributions, va lî dire bondjoü 
èt li t'ni k'pagniye di tanawète dol vèspréye, a li apwar- 
tant one caote di rodje suke. Pitit è-st-al dicause quand 
il vèt v'nu, nin tant po l'suke qui po r'causè d' Nowinne 
èt do timps passè... Zèls deüs dins on cwin, come s'il avint 
peü qu'on les-oye, Pitit raconte èt r'vike, pasqu'il a d'lé 
li one saqui qui n'est nin ètrangér’. 

— Dji racontrè vosse viye on djoû, po qu'on z-è fêye 
on live. Qwè-ç' qui v’z-è d’jèz? Les djins d’ Nowinne sè- 
ront binaujes do vèy vosse nom imprimè sur on live, èt 
i s'diront : Qué brave homme! 

— Ah! qui n’ plèz dire li vrai, alez! Si dj’ plo vèye ça 
d’vant do moru...! Mais çu qui m’fros l’ pus plaiji, ç’ sèrot 
d'èsse atèrè volà... ad'lé m’ moman... Gn-aurot motot 
brâmin des djins à m’-atèrmint ossi, come quand ça sti 
po m’ papa! Mais c’est là totès grandeûs, èn'no?... Por 
on-homme qu'a sti domestique tote si viye... atèrè voci 
ou volà, c'est todi jusse. Dji n' vos d' mandrè qu'on sièr- 
vice : quand dj' sèrè vôye, vos scriroz à Monsieü l' curè 
po qui m' rikmande li dimègne...» 

Tins d' l'ivièr, i gn-a one minéye qu'a rôlè èt qu’ s'a 
tapè à l'ospice des p'titès sœûrs. On djudi, quand Gustin 
a v'lu n'alè dire bondjoü à s' vi camarade, li sœür qu'a 
drovu luche lî a dit qu'il avo moru dol matinéye, come 
on saint... Li fi do Tècheü l'a sti sègnè Li lond'mwin 
do vèspréye, il astot al tchapèle di l'ospice po l'atèrmint. 
Ç'astot les vis di-d'là qui tchantint les dairinnès priyéres 
avou Monsieü l'aumonier... èt, au fond d' li-minme, Gus- 
tin astot chagrin come s'i ç'avot sti on près-parint!... Il 
astot fin-mér-seü po sire à pid l' corbiliard qui minot 
Pitit à Belgrade... 


Li dimègne à grand'messe, Monsieü l' curè d' Nowinne 
a rik'mandè Jean-Baptiste Jaumotte... 

-_-S'abaye, ô! qui ç' qu'est mwârt là? qui les djins s’ 
dimandint a sôrtant q’ l’èglije. 

Li suisse, Djôsèf di mon Paukète, s'a r'toürnè po rès- 
ponde : 

— C'est st-onk qui n' lêt nolu al misére, alez! Jean- 
Baptiste Jaumotte... c'est Pitit d' mon les Matantes... 

Ainsi se termine ce beau livre. Vous pensez bien que la vie 
de Pitit évolue au milieu de mille petits faits d'un village ar- 
dennais du temps passé. L'auteur les fait revivre intensément, 
avec une profonde connaissance du sujet et un grand amour des 
humbles. 


Eugène GILLAIN. 

Viyès plaques 


Encore des «Sov'nances d'on vi gamin»! Oui, Oscar Mollet, un 
«repiqué» de la capitale, éprouve le besoin, la soixantaine bien 
sonnée, de mettre ses souvenances noir sur blanc. 


Et sous le titre général «Viyès plaques», dans une série de mor- 
ceaux, il nous brosse une fresque fort précise de la vie des pe- 
tites gens, vers 1900, dans une grosse localité industrielle de la 
Basse-Sambre. 


Sans se mettre au premier plan, il narre les faits et gestes 
de Pascal, un vieux camarade d'école primaire, de catéchisme, 
et de servant de messe. 


Li p'tit manœüve 
Dialecte d'Auvelais. 


— Qui n'âdje avoz, m’fi po d'mander à sièrvu les ma- 
çons? 

— Dji vas su mes quatôze ans, rèspond l’ gamin en 
rwaitant Châles qui, su parèye rèsponse, osse li tiesse 
avou on’ air di dire : esst-i possipe? 

Li maisse-maçon n'est nén d'habutude fwoirt causeü, 
portant on diréve qu'audjourdu il est bén toürné; en z- 
alumant s'pupe, i va waiti di sawè l'fén mot — Poqwè 
travayi si djônne? — Po gangni des caurs. — L'ome sa- 
tche saquants bouchiyes, lèvant les ouys i dit : Dèdjà co- 
me les pus vis, avou leü marote; li bouneür c'ès'-t-ène 
dinréye pus rare qui les caurs... 

— Vos parints voul'nut-is bén qui vos travayiche? 

Li p'tit est ginné, i dwèt fér èn'èfôrt po plus diskèrdji 
si p'tit cœür... 

Dji n'apurdès pus rén à scole, dj'a d'mandé qu'on 
m'mète à l'bèsogne; mi moman a yeü beau fér, criyi, mi 
cheüre, ça sti non, après èle m'a promis ène monte si 
dj'vléve aler à scole èmon les Fréres... Non, a-dj' rèspon- 
du, dji sos disgosté d'piède mi timps. 

N'è vûdans nén, èle m'a mwinrné dilé l'maisse di scole 
qu'a d'abôrd choüté, qu'a v'lu sawè li-minme èt qu'a tot 
d'sute vèyu qwè... 

— C'èst-in tièstu, Madame, vosse gamin. Ach'tez-li in 
budon èt ène musète, mins fyoz li promète di v'nu à scole 
au gnût. 

Dj'a promèêtu tot c’ qu’on z-a v'lu èt m’ moman à con- 
trè-cœûr a fini pa yèsse d'accôrd. 


Châles réflèchit, satche su s’ moustache, prind s’timps 
èt tot d'in côp dit : 

— Dj’ a ène bèsogne à l'noüve Fabrique, i m’ manque 
in manœûve; fuchiz d'mwin à l'poite po chîje eûres èt 
d'méye, en passant dji vos codûrès à vosse bèsogne; dji 
wèrè l’ maisse dimègne èt si v's-astoz r’comandäâbe, dji 
vos dôrè in franc quarante par djoû. 

Purdoz vosse mitche po l’ djoûrnéye qui finit à chige 
eûres moins l'quart; ni roviz nén di dire à vosse papa qui 
vos fèye ène paire di maniques pac’qui po rascoude les 
briques vos dwèts sont trop téres. 

Li gamin rimerci l’ ome qui vént d' l'ègadji èt, r'muwé 
jusqu’au fond d'li minme vol'là paurti. Tot s’ brouye dins 
si p'tite tièsse, deùs eûres au lon, i va trinner dins les reü 
wes èt les piîcintes èt si cerveau èst fameüs'mint cheû, i 
vwèt des grandès chaules, des cuvèles, des berwètes, des 
tas d'briques, in twèt qui passe oute, on l'margougne... 
tot c' qu'on pout sondji d'pus noir passe è s'tièsse. Quand 
il a roté ène eüre, l'air comince à li fér do bén. I va d'zos 
l'euwe, là li côp d'ouy est si bia, qui comince à s' rapauji. 


En r'montant su l'pont, i r"waite Sambe bén lontimps 
en s' dijant qu'èle cotoüne, tot s' viladje qui d'vairè gros 
in djoû pac'qu'avou l'eüwe, il a co li tchmén d' fièr. 

L'èfant a dit arvôye à tos ses djès èt à totes ses pas- 
quéyes, c'èst-in djônne ome qui rintère esse maujonne, 
contint d'awèt tchwèsi s' route. Do coradje, i sint qu'i 
n’n’a à r'vinde, i vo mostrer à ses djins qui c' n'est nén 
ène zine qui li passe, non... Place au p'tit manœüve... 


Pascâl intère èt broke dins l’ place di d'vant; li tote 
pitite accourt, il prind à spales èt fait r'djiper l'èfant : 
<L'awète li p'tit manœüve, criye-t-i à s grande soü qui 
keüd à l'machine. Dimwin, dji vas sièrvu les maçons, dji 
sos-t-ègadji...» 


« P'tit malureü, rèspond l’ costri, nos alans co bén tran- 
si. Ernauche èt curieüs come in diâle, s'i n'vos téns nén 
à gougne, on vos ranwoitrè in djoü à mitan touwé... èt 
rén d'presse... pon d' mouchüre d'ovri, pinses-tu qu'nos 
sârans fér ène culotte di toile èt in sauro d'in côp d'ba- 
guète?... Ti n' nos frès jamais qu' des rüches, sacrè ga- 
min...» 

Su ces entrefêtes, ca sti l moman qu'a rintré ruv'nant 
d'awè sti à l’ foüréye... 


C'èst co des-èsclamures... «No n’ n'avans co yène su l’ 
dos». Come c'est-st-ène maisse feume, èle arindj'rè l'afère 
avou l’ popa, mins èle èvôye li gamin cwai in budon amon 
Tarcile. « Yinque di blanc fièr, dis-t-èle, po septante cen- 
times». Dix munutes après li manœüve rimèt in budon 
d'in lite su l'tauve en face do pére qui vént d' rintrer. 


Les parints ont sti sogni l’ vatche. Li costri a fait T 
soper, les deüs-ôtes qui vègn'nu d' rintrer d'awè ti rèpè- 
ter leü rôle po l'rindage des pris ont lít les imaudjes avou 
Pascâl; li moman ossitôt rintréye a aprèsté po s' deüzy- 
inme ovri, li p'tite culote di v'lours. Ene paire di tchaus- 
ses, les solés d' samwinne èt l'calote à pène, dimwin èle 
irè amon l' matante cwai dèle bleuwe toile èt po lindi li 
p'tit sèrè r'nipé. 


— Pa, Châles a r'comandé qu’ vos m’ fyoche ène paire 
di maniques po spaurgni mès dwèts... 


— Quand n' z-arans sopé, dj'irais cwai ène viye paire 
di solés, avou in bon coutia nos arans fini tot d'süte... 

Tantia... qu'ène eüre après, li famile èstéve à tauve, on 
s'a tait po mindji èt po vûdi les plats. Quand l' moman 
a coûpé à chaquin in boquèt d’ pwoin d'tchén, les canl- 
tadjes ont r'cominçi. Li popa a dit avou s' grosse vwès : 

«Coütchi tot timpe, pupon d'djès, sawè choüter ses mais- 
ses èt surtout ni nén aler mouchi oü qu'i n'faut nén». 

— Dji vos l' promets, pa, èt po m'lèver, dji n'a nén peü; 
èn'don, man, qui dj'a siervu messe di chije eûres à l’ tcha- 
pèle tos les djoüs? 

Li moman, lèye, dit qu'èle n'a peû qu’ dène chôse, c'èt 
qu'i n'choüte nén. 

L'ôte soü li a co dit sakants côps : « Tièstu, ti t'ès r'pin- 
tirè.» Si frére, pus djônne portant, les a fait rire tortos 
en criant : « In bia budon èt ène musète di chamwèsse 
po Pascâl, merci Saint Nicolas... Man, si jamais il èstéve 
honteüs, ach'tez li ène twoile cirée come les Namurwès 
qui vègn'nut au trén...» 


Li moman, en tirant s'tauve, a bén r’comander di n’ 
pus causer d' ca èt qu'après tot, qui gn'avéve des ôtes qui 
Pascâl qui travay'nut; come li famile est bén drèssiye, 
on n'a pus moti. Li popa a discôpé les maniques èt l'ga- 
min n' l'a nén quitté d'ène simèle. 

Li popa èt l'moman si lèv'nut è cénque eüres èt Pas- 
câl, dèdjà su pids, diskind en minme timps qui ses pa- 
rints; li moman a d’abôrd aprèsté les mitches po l’popa, 


141 
on z-a d’juné èchène. Li pére èvoüye, on s'a ocupé do ga- 
min. 


A cénque eûres èt d'méye, nosse manœûve a d'dja s’ 
mitche à s’dos èt l'budon tinu pau cwardia dèle musète, 
pind su si stumake; au quart di chije eûres on nè l’sé pus 
t'nu; li moman èle mwinne jusqu'à d'sus l’uche, divant 
q’ li dire arvôye èle prind l’ cwoine di s’ cindrén po 
r’chourbu ses ouys sins l’ fér parète... Li gamin est paur- 
ti, l'ache si r'sère... 


Li reuwe à c’ t’eûre èt co èdwoirmeuwe... Sakants z-ou- 
yeûs en bindes qu'ont sti fér I’ pôse di gnût à l’fosse, ri- 
pass’nut fén nwoirs, des ovris qu'è vont à l’fabrique, des 
ôtes qui r’vègn'nut; les vitrines sont co avou leûs volèts 
bachis. 


L'ôrlodje di l’èstation mârque chije eûres mwins dije; 
noss’ pitit ovri s'ègadje dins l'campagne. Au toûrnant, 
l'èfant wèt li tchapèle Sinte-Ane. Estant timpru, i va tot 
drwèt à li p'tite bawète dins l’uche èt riwaite bin long- 
timps au careau. Tot d'in côp, i d'vise à mitan tot bas : 
«Boune sinte Ane, dji vos d'mande d’awè sogne di mi; 
c'est l'prumi djoû qui dj'vas travayi, dj'a fait I’ franc, 
mins po l’ momint dji sos strindu, paçqui dji n'sés ç ’qui 
m'pind au nez. Waitis qui dji m’ plaije bén, qu'on fuche 
contint d’ mi èt qui dji n’ tchaye nén quand dj’ montrè 
su les chaules. 


«Poqwè c’ qui dj'vas travayi? Gna qu' vos qu'èl sârè : 
nos z-èstans à cénque èfants, mi popa est tot seû po 
gangni, mi moman rind pwinne ossi püc'qu'èle èlève ne 
aumaye au d'zeü di s mwinnadge. Dji vas awè in franc 
quanrante par djoü, ça fait pus d' trinte francs par mwès, 
li valchance d'ène samwinne d'à m' papa; dji sos seur 
qu'on vèrè l'place! 


« En'don, boune sinte, qui vos sondj'roz à mi? Vos m'là 
pus seur. Arvôye, sinte Ane, merci.» 


Pascâl qu'a r'pris s' vôye si rènonde tot contint : deus 
cints mètes pus lon, il ètind criyi après li; si r'toürnant, 
i' r'conèt l'gros Lèyon, qu'a fait ses Pauques avou li et 
qu’ lî d'mande en l ratrapant : 


— Où vasse? 
— Cominci à l’fabrique, po Châles. 


— Ça tchait bén, dji sos por li ossi, èt Gusse ossi. Dji 
d'mandrè à Victôr, li chef manœûve, po qu'i t’ mète avou 
nosset-tèquipe, on t'aidr'rè lès prumîs djoûs, n’eûche nén 
peû! 


142 


Nosse pitit manœûve èst-t-à I’ dicausse, li gros èl mèt 
au courant di s’ bèsogne en z-achèvant l’ vôye jusqu'à T 
pwoite en djant au pôrtier qui Châles pudrè si camarade 
en passant. 

Nosse gamin èst-t-à s’t-auje, èt l'air bén gay, i' s’achid 
su l’banc èt passe si timps à waiti autoû qd’ li : li tâbleau 
aux mèdayes, li grosse monte d'in wèyeû qui vént q’ rin- 
trer avou s’ tchén. Et quand Châles si mostère, vollà su 
pids po sûre si maisse en sondgeant qu'in grand djoû 
vént di s’ lèver por li... 

Li goria qu’on vént d’ dispinde, nosse pitit-ome èl tairè 
lontins. 


Oscar MOLLET. 


Pèlèrinage 
Dialecte de Mons. 


(Air : «La petite église», de Paul Delmet) 


Au pied d' Sainte-Waudru, dins l’ombe du Catiau 
Intré les remparts, éié V Cras-Monciau, 
Délée l’ capelle dé Sainte Magritte, 
Em’ rue, em’ paufe rue, qui m'a vu infant. 
Em’ palle aujourd'hui comme en’ vièye maman 
Qu’ l’ersouv'nance espitte. 


Em meinnant pa l'main, dins les cours, les r'welles 

Ousqué tant d'avierches ont leux p'tites capelles, 
Elle s'a mis à m' parler tout bas, 

Bé bas, à m n'orèye, ramint'vant m jeunesse 

ET temps si heureux, qu'on s' foutoit du resse... 
Qui n'ervéra pas! 


Cassines dé misères, qu'on n'a nié r? paré, 

Mais co pu minabes, qu’ jé P z'avois layé. 
Il a d'jà passé tant d' z'années... 

Et j'ai m' cœur qui pette in les z'ergardant 

Quand el’ vint cahule in les z'arlochent, 
Em tiette abachée 

On r'pinse, on ervoit des noms, des visages. 
Aousqué vos z'êtes ropieurs dé m n’âge? 
Es’ qué vo temps s’roit d'jà fini! 
Et quittant mw coron, dins l tréfond d? mi-même 
Ej sins qu’ c’est bé là qu’ j'ai r'çu l vrai baptême 
D'iette Montois toudis! 


Au pied d' Sainte-Waudru, dins Pombe du Catiau, 
Intré les remparts éié V Cras-Monciau, 
Délée V capelle dé Sainte Magritte, 
Em rue, em’ paufe rue, qui m'a vu infant 
Em palle aujourd’hui, comme en vièye maman, 
L’ z'ersouv'nances mespittent... 


Léon WAILLIEZ. 


Catiau : beffroi de Mons, 
Cras-Monciau : quartier populaire de Mons. 
Ropieur : gavroche montois. 


Cours d'Art Littéraire 
et Dramatique Wallon 


La Fédération Littéraire et Dramatique de la Pro- 
vince de Namur porte à la connaissance des Cercles 
Dramatiques affiliés que les Cours Provinciaux pour 
régisseurs wallons reprendront le dimanche 3 décem- 
bre, pour la lre année et le dimanche 10 décembre 
pour la 2e année. 


Les inscriptions sont reçues au Gouvernement Pro- 
vincial (Service de l'Enseignement) 2, place Saint- 
Aubain, à Namur, jusqu'au 25 novembre inclus. 


La Fédération engage vivement les membres des 
Cercles fédérés à suivre ces cours donnés sous la 
direction de M. Aimé Courtois, du Théâtre Wallon 
Namurois. 

Li catastrofe ” 
Dialecte de Villers-Poterie. 


Dispüs wit-eûres et d'miye, li dije (2) est co pindu! 
Maugré sakants couléyes, maugré touts les sondâdijes, 
r n'prétind nén disquinde; les visâdjes sont strindus 

Li prèssion est trop fwate!... Manœüve!... Ah qué dalâdje! 
Onze eûres vène-nut d'sonér. Li sirinne del chouflante 
Anonce li maneüve faite! On z'ètind ülér lvint?... 


`.. Les omes tchèy-nut, rostis pa l’poûssère soufokante; 
Sins awè l’timps d'criyi, r'couvrus d'in gris mouch'mint. 
Adon tout l'long dou tch'min qui mwinne à l’opitäl, 
C'est l’convôye des chwärchis, sins guèniyes ou tout 


[pâles; 


Leù fourgna est skètè! Moncia d’briques, fièrs machis. 


Les sôdarts, à l’queuwéye, chûv-nut les grandès routes 
Qui les mwin-nut à l’vile, tout londjant les pachis 
Plins d'mârguèrites. Au r'vièrs dou tiène li fouyant boute! 


Juillet 1950 Désiré NIHOUL. 


L'Eboul'mint. 


Dialecte de Moustier-sur-Sambre 


Les omes si tuquént l’coude en r'’purdant leû-z-ovradje 

Et nén onc wa moufté quand Batisse, li porion, 

Mostrant les pires di stappe qui boutént d'zos l’sauvlon, 

Leû dit : «Stanç’ nans, les fis, rachonez vosse coradje! 

Il achèveñve à pwin-ne qu'on gros meurtis d'tchèrbon 

Avou on brût d'infèr si crèvaude èt s’distache, 

Et, vèyant autoü d'zèls travayî les bwèsadijes, 

Des vis ouyeûs criyen-nu : «Ci côp ci, c'est po d'bon!» 

Adon, l'lon des gal’riyes, c’est-on pèl'mi-pèl mèle, 

Li voûssure a churé sul moncia qui s'comèle, 

Tote li win-ne si rècrase et stoffe les hurlemints. 

Al copète, i fait clér... On tchèron criye : Oh!... Ritte! 

Des èfants, dins on pré, coud'nu des marguèrites 

Et l'grand solia d’'julète fait meüri les frumints. 
Gabrielle BERNARD. 


(1) Catastrophe de Couillet 20 juillet 1922. 
(2) Dije : numéro du Haut-fourneau. 

Li pus bèle Noyé 


Di c’timps la, li Sarasse esteûve co l’vraye Sarasse! On 
n'l’aveûve nin co mascaudé avou l’z'obus èt les pioches. 
Eskonte dèl Citadèle, on i vèyeüve co li coûte èt strwète 
reuw Pid do Tchestia qui rloyeûve li place al reuw des 
Molins. Citèlci, avou ses deûs drigléyes di vis batumints 
aleûve del reuw do Pont al «Rampe verte» pa oussqui les 
mineûrs rimontinnent a leû casèrne. Au-dzos des mau- 
jones, c’esteûve des cabarets èt des botiquias; cabarets 
avou sâles di danse po les soûdards è l’djônesse do quär- 
tier, botiquias oussqu’on vindeüûve, li pus sovint, di l’a 
mougni a bon matrtchi : sorèts, rolmops, agnons dins do 
vinègue, afie des frites èt mosses. Compirdoz.., Faleüve 
des afères todi prèsses a iesse avalées a couse qui les feu- 
mes n’avinnent nin todi l'timp d’fé l’cujène, des afères 
avou do vinègue po rmette d'aplomb les cis qui c'min- 
cinnent a blonci. 

Do costé d’Sambe, les maujones avinnent des «logias» 
au d’zeu d’ l’aiwe. On z'i ètindeüve li «zim-zim» des armo- 
nicas ou des orkestriyons, bin taurd al nait... Pa les fi- 
niesses, on vudeüve les potias qui vos dvinoz dins les 
nwars flots... Afie, c'esteüve on tchèt qu’one arsouye fieû- 
ve plonquer èt qui tourniqueûve dins l'air avant d'bwâre 
li jate, a mwins qu’ça n’seûche co des canetias d'mwinna- 
dje qu’on mau toûrné ou l’aute tapeûve èvôye po bin mos- 
trer qui l’esteûve maisse è s'tchampe... 

Qwè vloz?... Li Sarasse n’esteûve nin ritch èt on z'i res- 
contreûve di totes soûrtes di djins. Pa l'Grognon, i fieûve 
pu paujère : la, les batlis si rachoninnent dins les stami- 
nets po djouwer aux cautes ou z'arindji leûs voyadies. 
Nouf coûps su dije, quand on criyeûve «Police», ça vneü- 
ve del reuw des Molins. Al fin, gn’a ieû on âgent «en per- 
manence» astoc do martchand d'toubak qui fieûve li 
cwin del reuw avou l’cène do Pont. Pa momints, li reuw 
esteûve «Interdite aux troupes de la Garnison» d’accoûrd 
inte li mayeüûr èt les maisses soûdards... 

C'est dins c'quârtier là qu'nos vèyans rivnu, li 24 dé- 
cimbe del fin d'one des anéyes 1890, li Gusse da Zirée... 
C'est st-on boulome di sept ans, mwinre èt minâpe, pitit 
po st'âdje. Avou ses palès massales, ses bleuws rèfoncés 
oûyes, si nez on pau bètchu rodji pa l’frèd et ses blonds 

tchfias qui briknut pa tos costés, foû di s’calote, i renu- 
ne vraimint a c'qui l’est : on pauvriteû. Eûreûs’mint i l'a 
one grosse noûve èchèrpe nukée a s’coû, ca ses mouss- 
mints ni valnut waire : one camisole trop laudje por li èt 
qui toûne su l’vète, des trop coùtès culottes qui layenut 
vôye ses tènès djambes, des solés qui ramasnut l’aiwe pa 
le smèles qui bauyenut... 

Avou ça Gusse chone contint. Les mwins dins les pot- 
ches di s’paltot, li carnassière pindeuw a s'dos pa one fi- 
cèle, i rote et i chufèle. Et si les djins ni waitnut nin a li, 
i n’s’occupe nin d'zèls non pus. Tanawète, i tape on coûp 
d’oûye su les vitrines, mais sins s’astaurdji... I rote, i tro- 
te, i chufèle... I n’ s’'embarrasse nin do fèl vint qui sofèle 
di Mouse, ni dèl mannète fine pleufe qui tchait, ni del gri- 
je sipècheû qui rascouve tot Nameur.. Non i r’vint d'li 
scole «des Fossés» adlé l’tèate èt c’est vacances, vacances 
di Noyé! On l'i a dné one bèle èchèrpe èt on z'a rmètu les 
«bulletins»... 

A tot ça èt a tot ç'qu'on z'a dit è scole su li ptit Jésus, 
li Gusse sé bin qu’ c'est fiesse audjourdu dins les èglijes èt 
dins le maujones. Et dmwin èco. I li chone qui totes les 
djins sont binaujes.. I l’vont iesse ossi, i l’est, i chufèle... 


I pout iesse viet trwès eûres èt dmée èt les gaz sont d’djà 
alumés. Dins l’reuw des Molins, les muiques one a one, 
cominç'nut leû rengaine... Des coméres cournut d'one 
maujone à l'aüte... Saquants mineûrs, avou leus rodjès 
épaulettes su leû capote, leûs blancs gants èt des valises 
pautnut en condji... Su l’soû d’onk ou l’oute des cabarets 
des coméres criynut <A rvôye». 

Dins l’reuw Pid do Tchestia, do costé do donjon, li Gusse 
mousse dins on collidôr... On n'i vwèt gote, mais li ça n’li 
sbare nin, i l’est st’abutuwé : c'est la qui dmeûre. Sins ri- 
der, i prind les montéyes qui cotoûnnut èt, au deuziyinme 
arife è s'tchampe... Avou l'murwè adlé on quinquèt su li 
tchminéye, si moman achève di s'moussi... Et Gusse a 
compris tot d’swîte. 

— Man! C’est vacances... On m'a dné ça, dist-i, en 
mostrant l'èchèrpe... Et l’maisse a co doné ça : c’est m’ 
bulletin... Dji sos l'trwèziyinme... 


— Et vos n’avoz ieû qu'one èchèrpe, dimande li Zirée. 
Bin, is zont sti bin tchitches... Mougnoz, rprind-èle, vla 
trwès mitches avou do sayin èt gn'a co do cafeu. Dji rvai- 
rès a yüt eûres vôye si vos estoz contchi... Et waitiz di 
iesse don, ou bin gare al blouke... 


Et tot douviant l’uche èle s'a r’tourné, en rafûrlant on 
vèt mannèt mouchwè dissus ses spales : 

— Et dji vos disfinds di vnu vôye après mi. Po distinde 
li lampe, ni rovioz nin del bachi avant d'sofler... 


— Non, ô, dji sé bin, a dit l'Gusse... 


Et pwis l’gârce a clapé l'uche èt a n’naler. Ele aveüve 
mètu si djane cote di sôye, li cote des swèréyes di danse. 
Ele ni rvaireûve nin à yût eûres, li Gusse li saveûve bin... 
Ca maugré qui dwârmeüve din on cwin del cujène, i li a 
d’ dja arrivé d'iesse dispièrté pa s’souléye di mére qui bar- 
lokeûve dins les montéyes èt qui, al place di rmoussi dins 
s’tchampe en face, vineûve tchair adlé Gusse èt z'i fé sin- 
te li bire èt l’odeûr di mwais parfums. Pa coûps, gn'a des 
omes qu'èle ramwinrninnent soûs come lèye. Faut bin 
l’'dîre, li moman dal Gusse — mais li nèl compirdeûve nin 
co — ni valeûve rin. Ele avait sti disbautchiye tote djône 
pa on lancier èt i l’aveûve lèyi la quand l'èffant s’avait 
anonci. Dispeûye adon, èle avait viquer a rnèti des caba- 
rets do matin, a z'i sièrvu et danser al nait... 

— C'est one rin di tout, clabaudeûve on italiéne qui 
dmèreûve au prumi... èt qui n’valeûve nin mia... Li preû- 
ve c’est qu'èle avait quitté stome èt ses effants a Lidje 
po s’aclaper vaici avou onk qui travayeüve èl Plante, al 
fosse do Tchestia. 

Les oûtes coméres, zèles, estinnent co pus fèls po Zirée. 
Mais l’Gusse, li, on l’vèyeûve volti èt on l’plaindeüûve. To- 
di djinti avou les djins, bon cœûr, i n'fieûve wêre Par- 
souye come brâmin di st-âdje, afîye, i mougueüûve, afiye i 
n'mougneûve nin... Zirée ni s’ritoûrneüve nin après ça. 
Et si l’aleûve è scole, c’est qui vleûve bin, pace qui c’esteu- 
ve la qui l’timps passeüve co l’mia, qui l’inmeüve bin les 
maisses èt qui li rascoudeûve sovint one bouboune ou 
Poûte... Surtout dispeûye li djoû qui li aveûve divnu ma- 
late a cause qui n'avait nin djûné, tos ses camarades 
estinnent bons por li êt li boutinnent, al récréyacion, one 
paurt di leû mitcho... 


Mais c’est Noyé! Li maisse l’a dit. Noyé fiesse des ptits. 
fiesse des grands... Li Gusse dins s’tchampe sondije a les 
vitrines ousqui l’est marqué «Fêtez Noël» pace qui vèyoz, 
i sé bin lire... 

Emon les bolèdjis gn'a des moncias d’cougnous d’totes 
les tayes; dissus gn'a des ptits Jésus en massipain. Afie 
on z'a arindji au mitan on staufe oussqu'on vwèt les pa- 
rints da Jésus adlé l'effant, intûr li boû èt l'bourrique... 
Avou des tchandèles di coleûrs èt des fleûrs, one miette 
di nîve sèméye au-dzeû, c'est vraimint bia... Li cène do 
patissier au dzeûs del reuw di Fier est l’pus grande, li mia 
gârnie... C’est l'avis do Gusse qui l’a waiti longtimps l’oû- 
te djoû. I gn'a co dins les trwès bazars : au St-Djean, au 

Parisien èt au Grand. Là, come al St-Nicolès, gn'a co des 
masses di djouwets. Seûrmint s’coûp-ci, li Gusse compte 
awèt pus d’chance! I l'avait ieû si waire al St-Nicolès! 
On ptit tchaur è scole avou deûs spéculaus èt one orange, 
èt, su s’lé en r’rèwèyant, i n'avait trové qu'on bonet d’po- 
lice di piotte, one grande bwèsse a ciradje èt on ceintu- 
ron (qui s'moman avait ramassés dins on cwin d'sâle di 
danse) èt sins minme on sâbe di bwès ou on fusik a 
bouchon... 

C'est tot c'qui l'avait rçü, avou saquants bolles èt des 
pomes... 

Gusse tuseüve a tot ça en z'achèvant ses mitches. Qu' 
aleuve-t-i awet au ptit Jésus? Quand i l'a ieü fini, li feu 
d'fin tchaufadje esteüve causu distindu... I n' fieüve nin 
tchô inte les pôves meürs del cassine... Et l’gamin a ba- 
chi l’ mètche del lampe, a pindu l'clef del pice a on clau 
clawé dins l'montant d' l'uche èt a dchindu... 

— Swèr Victôr, Marîye, dijeûve-t-i one miette après au 
vi cwamgi èt a s'feume qui dmèrinnent jusse divant s' 
maujone... Pon d'comission? 

— Non m'fi, respond l'ome, mais tchaufez-vos adlé nos. 
Avoz bin travayi è scole? 

— Oyi, dji sos trwèziyinme... 

— Oh! Etindoz ça Mariye?... C'est bin don? Gn'a jus- 
tumint l'papa Noyé qui m'a apwârté one paire di solés 
à rfé èt a dné a on ptit gamin... Dji crwès qui vos iront... 
Tènoz, sayiz lès... 

Et avou Mariye, li Gusse a rauyi les ficèles qui sièrvin- 
nent di lacètes a ses trop grands solés èt après qui l'a ieü 
sètchi ses tchausses astoc del plate-buse, i l'a passé les 
noüs olés.. C'est tot c'qui li faleûve... 

— Bin, c'est por vos, a dit Mariye... Et qu'est-ce qu'on 
dit à Victôr èt à papa Noyé? 

— Merci Victôr! Merci papa Noyé! 

— Et qu'est-ce qu'on done à Mariye? 

Li boulome adon a loyi ses deûs brès autoû do coü dol 
brave feume èt tot l'sèrant bin fwârt, li a dné one grosse 
bauje su chaque massale : « Merci, Mariye!». 

En soürtant do cwamgi, Gusse esteûve pus fiér qu'on 
djône marchal-logis des Lanciers qui fait soner ses spo- 
rons sus l'pavéye. I s'a rmètu a chufler. I l'a pris pa l’Pid 
do Tchestia. I l’esteûve èvièt quatre eüres et dmée. I n’ 
ploveüve pus, mais i fieüve plaquant al tère èt dal co- 
pète one umide frèdeü vos piceüve jusqu'aus ouchas. Ça 
n'richoneüve nin aus imadjes di Noyé, avou des sapins, 
des maujones di nive... Et portant, c'esteüve Noyé. Li 

Gusse li chufleûve su tos les tons, su tos les airs dès violes 
do vwèsinadje… 

Al botchriye, adlé l'ewin del reuw Notre-Dâme en al- 
lant pa l’Plante, li Gusse a fé l'minme qu'èmon Victor : 

— Pon d’comission, Madame... 

— Non m'fi... Vinoz voûye dimwin matin, a respondu 
l'feume... pace qui, di c’timps-là, on vindeûve tofère, jus- 
qu'à taurd dins l’swèréye èt l’'dimègne au matin... Sovint 
gn'aveüve des paquets a pwarter mon les pratiques; ça 
metteüve chis gros sous, on dmée franc, afie di pus, dins 
l'potche dal Gusse, sins compter li boquet d'tiesse pres- 
séye, les crênés ou les frûts qui l'aidinnent a viquer. 

Emon Vasal, li farmaciyn, rin non pus. Mais la, Bastien 
qui conichait ses djins n'a nin lèyi n'n'aler l'Gusse ainsi : 

— Tènoz, m'fi, vla saquants bolles di Noyé... Et i li a 
stitchi one pougniye di pastiles di menthe èt del jujuble 
dins on satchot... 

— Merci, M'sieu Bastien... Dji vairais voûye dimwins... 

A costé, èmon Dantinne li bolèdji, ça co stî l'minme rè- 
pèticion. Gn'aveüve des djins a rlaye. Gusse a dvu ratin- 
de qu'on z'eüiche sièrvu bin des cougnous, des chôcolats, 
des massipains... 

Ah! C'est nosse Gusse, qu'èle a dit l'bbne madame a 
on momint... Non, m'fi, gn'a pon d’coûses asteûr, mais 
vla po vosse Noyé èt èle li a tindu deûs bias nozés, ross- 
lants cougnous... èt dmwin vos auroz l'rawette, a-t-èle 
achèvé... 

— Merci Madâme... èt tot bourant les cougnous dins 
ses potches, li Gusse a soürti... 

Qwè fé?... Des bolles, des cougnous, des noûs solés? Sûr 
ça aureüve pu aler pus mau... Mais est-ce avou ça qu'on 
z'ach'téye on paralmwin au bazar? Portant, gna des si 
bias!... Et l'Gusse a tant inviye d'è n'n'awèt onk! 

Li maleür rind filosofe... Et pwis, c'est Noyé! Asteür, 
les reuws sont plinnes di djins qui moussnut, soürtnut 
d'tos les genres di botiques... Quén chance d'awet des 
caurs! Li Gusse a rivnu pa l’reuw do Pont. La c'esteüve 
co pire... Gn'aveûve co pon d’trams, causu pon d'autos; 
tot l'monde aleûve a pid, sauf qui d’timps z-a oûte on 
vèyeüve des ritches, des fwart ritches, dins des vwètures 
bin sèréyes èt qui alinnent li Gusse ni sé èwou?... Pa I 
reuwe des Botchis, d’vant l’Muséye, on aleûve au martchi 
do Foür... La, c'esteûve li minme trayin qu’èle reuw des 
Molins : i n’pleûve rin raploure di bon po on gamin... 

Tins, quékfiye qu’èmon l’martchand d’tchapias, adlé 
l’grand place, gn'aureûve one saqwè?... Ni one ni deûs 

li Gusse intère èmon Dombret... 

On grand monsieù, bin moussi è soûrteûve justumint... 

— Tu tombes à pic, dit M. Dombret al Gusse... 

C’est l'vraye... C’esteûve Noyé, fiesse di tot l'monde, des 
pôves come des ritches... 

— Il faut reporter ceci — c'esteüve one buse — tout 
de suite place St-Aubain, tu connais cela? dimande co 
M. Dombret... 

— Oui, msieu, j'ai dja été... 

— Tu sais le chemin? 

— Bin oui, j'ai djà été... c'est pas loin... 

Et après qu'on s'a ieu espliqué èt qu'monsieu Dombret 
a ieu fait promète al Gusse di n'nin trinner su les vôyes, 
qui pus rate i rvaireûve averti qui l’comission est faite, 
pus grosse sèreûve li dringuèle, li Gusse a paurti avou 
one ronde bwèsse di cârton passéye pa one ficèle dins 
s'gauche pitit brès... 

I l'a pris pa l’grande-place qu'on nome asteûr «Rue de 
Marchovelette» èt i l'a sti drwèt su l'ewin del reuwe di 
PAndje... Portant, causu totes les djins suvinnent li trott- 
wèr de «La Ville de Paris», d'adon, d'èmon Woitrin, oà qu' 
gn'aveüve des si bèlès imaudjes, do «Drapeau Belge» avou 
ses noüs costumes... Li Gusse ni s'astaudje nin a tot 
ça... Les madames avou mantias èt manchons, avou leûs 
cottes qui broüchtéyenut les broüs, les effants tot sba- 
rés, les monsieüs, les ovris moussant dins les bias caba- 
rets, li ptit comisionnaire ni vwèt nin tot ça... I rote vièt 
St-Aubwin... I n'sondje pus à chufler... Reuw di l'Andje 
i passe intur les djins come on soùdard di service... Volla, 
el reuw del Crwès, èl reuw du Collège. 

La, i n'i tins pus. Vèyant des djins intrer a St-Leup, i 
l'a grippé les montéyes èt les z'a süs... Pôve effant! I pin- 
seûve voûye des afères asbleuwichantes èt, sauf dins Il’ 
keûr tot au d'bout, dlé l'auté, gn'a causu pon d'lumiére... 
Les djins qui sont la, priyenut, ramonslés autoû des con- 
fessionnâls... Silence di mwart. Avou s'grande bwèsse a 
s'brès, èt l'idéye qui dwèt s'dispètchi, li Gusse ni wasse 
nin monté djusqu'a l'keür... 

— Ça n'fé rin, pinse-t-i, dj'irais à Notre-Dâme... La, i 
l'aveüve dèdjà sti mwins coûps avou des camarâdes èt 
i n'aüreüve nin peu... minme si faut aller a cofesse... 

A cinq eüres èt dmée tapant, jusse come les clérès clo- 
kes do carilyon djouwinnent leü gay boquet, li Gusse 
planté dvant l'uche oussqui dveüve aller, dimandeüve a 
on monsieü l'curé di satchi por li, pace qui li n'saveüve 
djonde li pougniye dèl sonètel … 

— Je rapporte la buse de chez m’sieu Dombret, dist-i 
a one djône mesquène a blanc dvantrin qui li drouve 
Puche après qu'èle s'a ieû assuré pa «l’judas» qui c'n'es- 
teûve qu’on gamin... 

Ah! Entrez... 


Et come èle risèreûve l’uche, one grande madame, en 
blanque rôbe a dintèles, come on n'è vwèt qu'dins les li- 
fes, a vnu dins l’collidôr. 

— Mon Dieu! Pauvre petit, a-t-èle criyi... Que veut-il, 
Eugénie? 

— Il rapporte le chapeau de Monsieur, Madame 

Mais, lèye, ledjère èt fine abroqueûve dèdjà adlé l'Gus- 
se, ci-coup ci tot èwaré : 

— Quel âge as-tu? 

— Sept ans, Madâme... 

— Tu as froid. On te laisse sortir par ce temps? Tout 
seul? 

— J'suis abutuwé, j'ai pas froid... 

— Occupez-vous de lui, Eugénie, donnez-lui du lait 
bien chaud... 

Et pwis, avou s’douce mwin su li spale del Gusse èle 
continuwe a li causer : 

— Oui, mais j'dois rtoûrner tout d’suite dire a mossieû 
Dombret que la buse est ici... 

— Va toujours avec Eugénie... 

Li gamin a sü l'fèye dins l'clére èt prôpe cujène, ouss- 
qui fieûve bin tchôd èt oussqui totes les cassroles rilujin- 
nent au meur come des murwès. I l’attaqueûve li lacia 
quand l’'madame a rivnu... 

— Voilà, c'est fait, dist-èle. Comment t'appelles-tu? 

— Auguste Choret... mais les gamins is disent tou- 
jours Gusse Soret... ou Gusse tout seul, j'aime mieux... 

— Et bien Gusse, j'ai téléphoné à M. Dombret : il sait 
que tu es ici et que ta course a été bien faite... Tu n'as 
plus à te dépêcher... 


—I n'vous a pas dit qui gn’avait encore des autes co- 
missions? 


— Non, il n’y en a plus... Et tu vas rester une heure 
ici, avec nous, pour bien te réchauffer et te sécher, n’est- 
ce pas?... 

Divant l'ton dècidé d’èle madame, Gusse n’a wasu 
moufter.. I saveûve bin qu’avou M. Dombret i l’aureûve 
one bone dringuèle et qui l’paralmwin esteûve sauvé! … 
En minme timps qui l’'madame li questioneüve dissus s 

vikadje, èle li pirdeûve ,al môde di rin, saquants mèseu- 
res... Vèyant come par azard, qui les dgnos dal Gusse es- 
tinnent rimplis d'coûps èt d’grètes, èle a appèlé, one pus 
viye mesquène «pour soigner ces blessures». Po dire 
vraye, èle aveûve discouvièt qui l’gamin n'esteüve nin 
deûs coûps trop prôpe, èt d'on clin d’oûye èle a fé com- 
prinde al feume di bin l'laver... Li, naturélmint, ni a vè- 
yu qu’ do feü : one miette après, on l'savoneüve avou del 
techôde aiwe... èt i s'amuseüve, n'è rivneûve nin di s’vouye 
si blanc, di sinte si bon... On alleûve li rmète ses nippes, 
quand lmadame a toqué à Puche : 

Eh, petit Gusse, regarde ce que je viens de trouver pour 
toi, dans la cheminée... 

Et èle a disployi, avou des blanquès pices, on tot novia 
costume come les cis do «Drapeau Belge» on d'èmon «Ca- 
zy»... Ah! Come i tocteüve li cœüûr do pâle inocint! Come 
li Gusse waiteüve èwaré li Madame, les mesquènes, totes 
soriyantes di s'boneür!... 

— C'est tout pour toi... a dit l'bèle madame... 

C'esteüve Noyé! Noyé l'fiesse di tortos!... 

Li Gusse ni s'riconicheüve pus dins l'glâce del tchampe 
oussqui l'avait intré si minâpe!... Et ça a co sti nire 
quand on li a mètu on bleuwve pârdessus — on vrai — 
avou on col di vlours èt des potches... Qui c'qu'esteüve 
li pus binauje dèl Madame ou d'li? On n’ l'aureüve seû 
dire... Quand tot a sti fé, qui l'Gusse s'a ieü bin vèyu, 
qui s'a mostré divant èt d'drie aus deûs mesquènes èt a 
on domestique, li Madame l'a pris pa l'mwin, en djant : 

— Maintenant, allons voir l'arbre de Noël... 

Ainsi, ci n'esteüve nin co tot!... 

Dins l'ewin d'one grande pice avou des bias meübes, des 
vâses, des tableaux, li Gusse a waiti d'près : l'Aube di 
Noyé! I l'é n'esteüve asbleuwi! Et l'madame respondeñve 
di s'mia a totes ses questions d'effant... 

— Demain, après la messe de 10 heures, quand le Père 
Noël l'aura garni, nous le dépouillerons avec d'autres 
enfants... Qu'aimerais-tu qu'il t'apporte le Père Noël?... 

— Un paralmwin (1) èt tot èfoufé, li ptit rovieûve di 
dire... madame... 

Bin sûr il l’a fallu qui l’Gusse faye comprinde a ses 
djins ci qu’c’esteñve on paralmwin... èt quand l'madame 
a ieû compris èle a promètu d’tèlèfoner tot d'swîte au 
Papa Noyé po qui n’rovîye nin l’djeû en question... 

Ele a bin rcomandé al Gusse di vnu al messe di dije 
eûres à St-Aubwin, avou ses noûs moussmints èt après 
d’aler cwaire si cadeau. 

— Pour cela, tu diras bien tes prières, ce soir et tous 
les jours? 


— Oui, madame... 


Evièt sept eûres èt dmée, on z'a co fé mougni l'Gusse. 
On z'a rsatchî les cougnous èt les bolles, des potches di 
s’camisole èt on a tot arindji dins on paquet. Adon, tot 
rnetti, tot candji, i l’a rabressi Madame; li domestique 
l’a rmwinrné jusqu’au Pid do Tchestia... En rpassant, M. 
Dombret, li a co mètu one noûve calote su s’tiesse èt on 
dmée franc è spotche! Merci pitit Jésus! Papa Noyé! 

— Au rvoir mi fi qui l’a dit domestique, a l’intrée do 
collidôr. 


— À rvoir m’sieûr, a respondu l'effant èt i l’a rmonté 
dins s'pôve tchampe! Li lumrote brûleûve co, mais en 
douviant l’uche, li Guss a vèyu one pèkléye di soris qui 
vorinnent pa tos les costés. I l’a rmonté l'mètch, s'a rwai- 
ti come si moman anawaire, dins l'murwès... Al fin, nauji 
d'boneür, il a bin rployi ses moussmints su one tchiyaire, 
dins on cwin, po qui s'moman ni vègne nin tot rivièrsi 
èt sâli si èle rintreûve brindzingue del naît. I s'a coutchi, 
èt il a dit s’priyére come è scole!... I vleûve ratinde si 
moman, mais èle n’a nin rivnu, come èle aveûve anonci 
su les yut eûres!... Gusse s'a èdwarmu... 


Li leddimwin les «sol mi, sol mi, do sol» des clairons des 
mineüûrs n'ont nin ieû dandjî del dispièrté come les oûtes 
djoûs.. A sept eûres, i s’lèveûve, alleûve caressi ses noûs 
moussmints, les ci do Papa Noyé! 


I s'a lavé èt a couru, quand i l’a sti moussi, dins l 
tchampe di sman... 


Waitiz man, c’est Papa Noyé qui m'l'a apwarté!... 

Li peutée n’a nin minme douvièt l’oûye et s'a rtoûrné 
do costé do meur... Gusse a mougni ses deûs cougnous 
et a ratmint couru s’mostrer a Victor et a Mariye... Les 
brafès djins brèyinnent dèl djwès do gamin, li rcoman- 
dant d’iesse bin sâge à messe, di bin priyi, di bin choû- 
ter l'Madame... 


A 11 eûres, al soûrtie di messe, li Gusse a rconu l’Ma- 
dame qui dchindeûve del cathédrale avou on bia monsieu 
èt des outès djins... 

— Quel est ce petit? a dmandé one des feumes... 

Ça, a ètindu l’Gusse qui l'madame respondeñve en 
waitant fièrmint tot l'monde, c'est Gusse, c’est mon ca- 
deau de Noël! 

One miette après, li Gusse, avou d’z'outes effants, ri- 
çuveûve, avou s’paralmwin, one paire di noûs solés, one 

grosse bwèsse di boubounes èt on grand life « Le Caté- 
chisme en images!» 

Asteûr, vos alloz pinser qu'tot çoci est st'on conte? Et 
bin nonna! Vos v'brouyoz⁄z... 

«Ça sti li pus bèle Noyé di m'viye» m'a dit l'Gusse li- 
minme, dins l’naît d'Noyé 1917, gn'a jusse trinte ans, 
vailà dins les broûs d'l'Yser... C’est lèye qui m'a fé l’pus 
d’plaiji, li cène qui m'a satchi foû del mée, foû del misé- 
re, foû des grawes di m'malèreûüse moman... Comint ca? 
Dji vos l’contrais one oûte djoü... 

Mi c'qui dj'pous vos dire en ratindant, c’est qu'après 
14-18, li Gusse, fwart bon munusiér, fidèle serviteûr do 
bon Dièt, s'a marié et qui dmeûre asteûr après Floren- 
nes... Onk di ses fis est médcin èt l’samwinne passéye dj’a 
èvoyi one dèpèche po l’mariadje di s’fèye avou on maisse 
di scole d’avaur là... Is sont tortos eûreus! 

Por zèls tortos : Merci Jésus! 

Merci Papa Noyé! 

J. RIVIERE. 


Noyé 
Dialecte de Floreffe. 


Dispü trwès ou quate djoûs lès nûléyes montinn’ nwâ- 
res èt pèsantes; èlle arivinn' di d’ssus lès sovrondes di bi- 
je (1), kèrdiyes di blankès flotches qui s'ont mètu a 
glissi tot doücèt'mint su I’ vint qui fièt l' gros dos è so- 
flant a gros côps come on boü qui n'è pout pus an arivant 
au d'zeü d'on fwârt tiène. 

Ça n'a duré qu'on momint : one topéye pâr ci, one pi- 
ciye pâr la, èt pwis... pus rin... Li vint a toürné èt on 
brouliârd qui fumièt come lès bwéyes do maurdi a co- 
minci a si stinde dins lès fonds, pwis su lès tiènes èt lès 
crèsses. One après l'aute, lès maujones avinn' l'air do s' 
nèyi, lès fuméyes ritchèyinn' èt lès-aubes si sot'ninn' sins 
buk, côpés è deüs a ras' dès prumèrès couches. 

Branmint pus waut, dins l’ wide do Ciél, li p'tit Jésus 
s'aprèstèt a diskinde come tos l’s-ans su nosse pauve tè- 
re, tote misbridjîye èt d’ sonn'téye pa quatre ans d’ guère 


(1)Paralmwin : toupie qu'on lance sur le sol au moyen d'une 
ficelle; quand elle tourne, on la reprend adroitement pour qu’ 
elle continue son mouvement sur la paume de la main. 

po v'nu rècoradji lès-omes disbautchis, po l’zeû rinde 
l'èspwèr qui s’ pièrdèt cor au côp qu'i l’ ritrouvinn’ èt 
surtout po sayi do l’zi aprinde qu’on n’ troûve li vrai bou- 
neûr qu'è s’vèyant vol’ti n-on l'aute. 

Portant, il èstèt one miète anoyeüûs, l'Efant : a mwins 
qu’ d’aler dins dès payis èwou qu'on n' li fièt nin grande 
fièsse, i n’âréve nin ç' côp-ci on blanc Noyé... 

Soufri, passe co, i n’ vunèêt qu’ po ça. Mins quand min- 
me, si blanc Noyé, il í t'nèt. 

Ci n'âréve nin ieû stî nosse pitit Jésus s'i n’ s'ènn'avèt 
nin ieü fait one raison, èt tot d'swite, sins pus sondji a 
li-minme, il a fait l' compte dès payis èwou qu'on l’ ra- 
tindèt. 

«An Italiye, dj'i a sti l'anéye passéye; an France, l’ 
anéye di d'vant... L'Espagne, ça n' mi dit rin po l' mo- 
mint»... 

Et tot-è sondjant insi, l'Efant waitèt sins pus ièsse jin- 
né pau brouliârd qu'atènichèt asteüre. 

Dèl misére, dès maleürs pa tot costé... Li calvaire ri- 
comincèt d'dja. 

Et tot d'on côp, è tapant s'vuwe di nos costés, l'Efant 
a vèyu dèl nice, dèl nive tatchîye di song, qui catchèt a 
mutan dès tch'furons spotchis èt nwâris pau feu, qui ras- 
couvièt dès-omes sitôrés d' leû fin long; èt sins bambi one 
munute di pus, Jésus èst d'dchindu a Bastogne... 

Li cauve èstèt si frède qui l'êwe qui sûnèt èdjalèt su lès 
meurs. C'est la qui l' feume do soyeü s'a acoütchi mièr- 
seüle, do timps qui s't-ome èstèt couru vôy après on méd’- 
C... 

E rarivant tot seü, li Jo l'a trouvé stindeuwe dissus 
li strin d' blé do sotrê. L'Efant qu'on avèt ratindu avou 
tant dès-après' èstèt dins sès brès, ossi bleuw qui Sint 
Djilin èt èle li sèrèt conte lèye di totes sès fwaces po wêti 
do l richandi sins-i parvinu. 

Li bèle pitite bèrce, garniye di rubans, di flotches, di vo- 
lants plissis, èstèt la-waut, misbridiyes pa lès-obus bo- 
ches. Lès p'tits lagnes, lès mouchwès a cwanes, totes lès 
finès twales travayiyes èt bwârdéyes n'èstinn' pus qu' dèl 
tchaurpiye qui l' nive rascouvièt. 

Ç'a vraimint sti on côp d’ chance di r'trouver on vi 
linçoü d' mwèl'ton au fond dèl banse aus draps. C'èst la 
d'dins qu'il ont r'fachi l'Efant d'vant dèl coûtchi dins on 
câsier a l’ bire tot tchamossé. 


Folète, vraimint pièrdeuwe, n'avèt aurdé dins l' grand 
michemache qui s't-amitié po lès maisses; èlle èstèt coû- 
tchiye la tot près, l' pauve bièsse, èt quand li p'tit qu'an- 

lèvèt (2) d’ fwin passèt s’ pid foü dès loques è s’ covèri- 
nant, a p'tits côps èle passèt s’ linwe su l’ pia si tinre come 
po l’ richandi. 


Rondjîye di five, li mére n’avèt pus l’fwace do s’ ri- 
toûrner èt on n'ètindèt pus tot-au long dèl djoûrnéye qui 
li p'tit an train d' grign'ter èt s' moman qui somadijèt 
sins lachi... 

Di tins-in-tins, quand l’ tonwâre qui grûlèt au d’zeû 
d’ zèls avèt l'air do v'lu lachi, li soyeû r’montèt : tot d’ 
swite sès pas êstinn’ amwäârtis pa l’ nive èt quand i ruy’ 
nèt lès mwins wides, vos-âriz ieû pinsé qui l’ tère ètire 
colèt a sès sabots. 


Ça a duré cinq djoûs èt cinq nêts... 


Dins lès dêrins momints, sins pus s’ritoûrner do dandjî, 
li grand Jo a r'nachi din lès fossés, moussi dins tos lès 
stauves po ruv'nu trop râr'mint avou sacant bribes : nin 
assez po viker, trop wêre po moru — è si d'mandant a 
totes lès munutes s'i r’trouv’réve co vikants si feume èt 
li p'tit. 

Li cingyinme nêt, dins on ciél clér di djaléye, dès 
stwales s'ont alumé, lum'’rote djanes, bleuwes, rodjes, dès 
vrais viès-goyès qui diskindinn’ tot doûcèt’mint come 
dès s’minces di plane, po v'nu s’asplati su lès meurs si- 
tôrés èt lès maujones crayîyes. Autoû d’zèls ossi rate, dès 
ombes rimuwinn’, li nêt brutièt come one tchètwère èt 
P grand Jo qu'èstèt sôrti a tot P minme ieû l’ chance di 
tchêre sur on méd’cin. 


Li ton'wâre si rènondèt asteûre, lès côps s’ sûvinn’ 
come lès bawiadjes d'on mèchant tchin a l’ lache. 

Dins l’ bleuweû qu’ lès-obus aveñglinn’ sins lachi, deûs- 
omes, racrapotés a tot momint, gangninn’ li cauve a ba- 
chète. I sont faufilé come dès coloûtes sins qui l’ tchin n’ 
pign'téye, èt Marîye ni s'a dispièrté di s some èt di s’ 
fwèblèsse qu'a I’ lumiére dèl lampe di potche qu’on alu- 
mèt d'vant lève. 

Li soyeû qui n'è p’lèt pus, nanti, s’avèt lèyi tchêre su 
l’ sotrê, èt Folète qu'èstèt v'neuwe si coûtchi su sès d’gnos 
riwêtèt, come li, li p'tit ome, gros èt roz’lrant, qui s’ clin- 
cèt su P moman. Sès mwins, coûtes èt blankes brichô- 
dinn’ sins brût avou totes sôrtes d’ostèyes; li lumiére 
agrandichèt tos sès jèsses dissus l’ meur, 

Quand l’ méd’cin s'a r’drèssi, li Jo a rieû sès songs; 
l'ome soriyèt d’zos l’ pène di s' grosse cass'role... 

E r’codûjant l’ gros soûdârd,, li soyeû n’ savèt comint 
li r'mèrci. Mais on qwârt d’eûre après, tot saisi, i l'a vèyu 

rariver, nin tot seû : i-gn-avèt avou li on grand démoné 
d’ nêgue ossi nwâr qu’one gayète, èt on p'tit spingur- 
lèt, (3) djane come do safran, avou dès massales qui bri- 
kinn’ èt dès-oûy tot r’satchîs auzès cwins. 

Asglignis dé l’ câsier, i soryinn’ a l'Efant qui lès r'wê- 
tèt tot èwaré, èt i satchinn’ foû d’leüs potches, — i nn’ 
avinn’ pa tot costé — dès bwèsses èt dès bwèsses, a n'è 
nin vôy li d'bout. Il ont d'meuré la on bon bokèt, èt po 
tote li famile li djôye èt l’èspwèr riflorichinn’. 

Mais il avinn’ ieû d’ trop l' paumagne; li misére avèt 
sti trop grande... L’Efant li-minme avèt soufri come ja- 
mais i n’ l'avèt co fait... 

Et c’èst po ça qui ç’-t-anéye-la li grand soyeû n’a nin 
ieû dandji d’ lèver li stièle (4) avou Marîye èt li P'tit, 
ètur deûs ramblais d’ nîve èwou qu'on r'trouvèt tos lès 
djoûs dès mwarts... 

Ç'a sti lès gris qu'ont foutu l’ camp! 

Lucien NAMECHE. 


(1) Horizon -- (2) N'en pouvait plus -- (3) Gringalèt -- (4) 
S'enfuir furtivement, 


Le 3e recueil des 
« Fôves du Baron d’Fleuru » 


vient de sortir de presse. Il ne le cède en rien comme présen- 
tation aux deux premiers. Et c’est tout dire. 

Il nous présente un choix de cinquante nouvelles fables 
originales. La traduction française est en regard et de ma- 
gnüfiques illustrations du regretté peintre animalier français 
Benjamin Fabier en font vraiment un beau livre. 

Le Baron d’Fleuru est bien connu de nos lecteurs. Tous 
ceux qui s'occupent de théâtre doivent posséder ses fables 
qui peuvent être déclamées avec succès en intermèdes. 

Les «Fôves du Baron d’Fleuru» (3e volume) sont en vente 
au prix de 75 frs. au C.C.P. 203586 de l’auteur Henri Pétrez, 
au Rkwè, Fleurus. 


LIVRES WALLONS 


Sont en vente à l'Imprimerie Servais, éditeur des 
«Cahiers Wallons» : 


Sov'nances d'on vi gamin Eug, Gillain 
Grègn’ d'awous' Jean Guillaume 
Djusqu’au solia » » 


Flora dal Hoülote Gabrielle Bernard 

De plus en plus nombreux sont les Belges qui partent au 
Congo avec leur jeune famille. Ils y trouvent des situations in- 
téressantes et s’habituent vite à leur vie nouvelle. 

Cela ne va pas sans de cruelles séparations. Les jeunes par- 
tent le cœur léger, les yeux fixés sur l'avenir. 

Les «Vieux» restent. Ils ont assisté hébétés, au départ du 
grand oiseau. 

« Trois ans sont vite passés», leur dit-on. Oui, quand on a 
trente ans. Mais pour eux... 

Les letres affectueuses et les belles photos qu'ils recevront de 
là-bas, ne les consoleront pas de la privation des caresses des 
chers petits qu'on leur a enlevés, presque brutalement. 

Plusieurs «Rèlis» sont dans ce cas et exhalent leur peine en 
de beaux vers. 


Lauvau 


Is sont moussîs dins l’grand mouchon gris, tos les quate 
Li deûzyinme di mes fèyes, mi bia-fi, les èfans : 

Patel (1) qui n'a qu'véngt muwès, Maïfa, ses trwès ans... 
Comint-ç qui m'pôve vi cœür, après ça pou co bate? 


L’aviyon zûne èt court, s'ènonde, èt les èpwate, 

A pwîn-ne a-t-i tourné qui cwest pu qu’on pwint blan... 
Sins wazu nos r'waîti, les ouyes brouyîs, nos d’jans : 
«Trinte-chîs mwès, vos wèroz qui ça pas’rait co rate!» 


Asteûr, is sont-st’heüreûs au payis des taw tams, 
Et dj'ètins Maïfa dire : « Où qu’il est Pacam?» 
«Et Mémé? - Et le Grand-Sicolas? Dis, Patel?» 


Mins qui-c'què leü dirait, qu'au solia des tropiques, 
I gwa, dispà chis mwès, sitèvôye avou zels, 
On gros boquet di m'cœür, au cœûr dèl nwâre Afrique? 


23-10-50 C. DELVIGNE, R.N. 
Au R.N. Jean Guillaume. 


Bon vint 


Djoque-tu, maurli, djoque-tu, les malheûrs sont passés! 
A tant soner les mwârs, ti cwardia s'a cassé, 
Et les nwûres inées, on bon vint les èpwate. 
Asteûr, gripe au docsau, èt va ranuquer l'ewade, 
Et si t’vou fé bèbèle avou l’mestrai novia 
Va cheûre ow air di fièsse au-d'dizeû do hamia, 
Et triboler ,maurli, èt triboler sins lauque, 
Po les batèmes èt po les pauques! 


C. DELVIGNE, R.N. 
(1) «Patel», «Maïfa», «Pacam», «Mémé», «Sicolas» : abréviations 


de l'ainée, pour «Marcel», «Marie-France», «Papa Cam», «Grand- 
mère», «Saint-Nicolas». 

Li mwart dou hesse ...... 127 


Li catastrofe  ............ 144 
PETREZ, Henri. 
Li Pawon èt l’Tchén 

Eoo. > she 85 
Les deûs vis Tchéns ... 86 
Li ptit tchén da 

MINBEMÉRE - stress 120 


Djaléye dèl Toussint ... 130 


PIRET, Emile.Joseph. 


Florîiye Pauques _ .......... 56 
Çu qu'c'est dè l'viye, 
tout minme _ ......... 81 
En'ome dè l'ville à no 
MAGIO- samira yn 106 
REMY, Marcel. 
L'ne faut pas jouer avec 
les allumettes _ ......... 133 
RIVIERE, Jules. 
LOB DEUDOR “silsscsérnioser 121 
Li pus bèle Noyé _....... 145 
SERVAIS ,Jean. 
Ed: SILEO ï 4 scene 9 
Les clokes di Rome ... 40 
Bondjoû, moman! _...... 117 
SIMON, Henri. 
Li mwèrt di l'âbe 
CERTA), Ai Soteren ansis 126 
TONGLET, Victor. 
EL PET re NT 88 
VERMER, Auguste. 
Li R'naud èl Boc ....... 90 
WAIILIEZ, Léon. 
Pêlerinagé ses 142 
WARTIQUE, Edmond. 
A Koningsmoor _ ......... 41 


Note de gérance 


Nos abonnés s'attendent certainement à une augmen- 
tation du prix de l'abonnement; tous les journaux et 
revues ont dû s’y résigner. 


L'abonnement de 1951 est donc 
porté à 60 frs 


Nous vous prions instamment de virer aujourd’hui 
même au C.C.P. 795.697 des «Cahiers Wallons» rue de 
l'Ange, 93, Namur. Cela nous épargnera bien du tra- 
vail et des frais inutiles. 


Un peu de discipline et de bonne volonté. Merci! 


A ceux qui ne seront pas en règle, le premier numé- 
ro de 1951 sera envoyé contre remboursement du coût 
de l’abonnement, majoré des frais de recouvrement. 


La gérance. 


Au cœur du pays mosan 
où murissent les fruits les 
plus savoureux du monde 


MATERNE 


maître dans l'art de faire 
des 


CONFITURES 


Depuis GO ans s'assure la meilleure 
RENOMMÉE, par la QUALITÉ 
de ses produits _ 


Pon d'tauve, 
Pon d'geulton, 
Pon d'dicausse, 


Sin l'MOSTAUDE 


L'IM PERIALE 

JAMBE (NAMUR) 

